
FORORD. 



' • Tillid giver Tttiid. 

Dkal der kunne skabes en saadan politisk Uđvikling' 
paa Færøerne, sonr maa være ønskeKg og attraaværdig^ 
saavel for Øerne som Hovedlandet, da maa en gensidig 
Forstaaelse bringes til Veje. 

En gensidig Forstaaelse, som kan lede til gensidigt 
Samvirke, bliver kun mulig, naar den bygges paa gensidigt 
Kendskab. 

Som et Bidrag til Oplysning om og Forstaaelse af 
forskellige Synspunkter paa færøske politiske Forhold, er 
da dette Arbejde fremkommet. 

De Uddrag, der ere foretagne af Forhandlingerne om 
Færøerne i 1846 — 53 i Stænderforsamlingen og paa Rigs- 
dagen, ere foretagne med et saa skønsomt Udvalg som 
muligt. Det har været Hensigten at lade de den Gang saa 
raodstridende Hovedanskuelser i lige Grad komme til Orde. 

Forfatterens egne Betragtninger slutte sig, som det 
vil ses, i Hovedsagen til de frisindede Principper, som det 
ikke lykkedes at fastslaa den Gang, Grundlaget for Fær- 
øernes nuværende statsretslige og repræsentative Stilling 
lovordnedes. 

Meningerne kunne endnu være delte, særlig om enkelte 
vanskelige Punkter. Derfor bør man dog ikke unddrage 
disse Opmærksomheden ; saa meget mindre som man netop 
under den nuværende politiske Situation tør gøre Regning 
paa, at ^n Behandling af betydningsfulde færøske Spørgsmaal 
vil bringe Forstaaelse og ikke Misforstaaelse. 

Ganske vist kan man samtidig gøre Regning paa, at 
en vis Retning vil slaa til Lyd og tale højt om »farlige 
Tendenser«. Afhandlingens Indhold af Udtalelser fra Mænd 
som Barfod, B. Christensen, Grundtvig, Tscherning m. Fl. 
maa dog kunne dæmpe saadanne Røster noget. 

J. P. 

Kortfattet Omrids af Færøernes statsretligre Stil- 
Ung fra Landnamstiden til Forfatninifsforandringren 

af 1849. 

Færøerne synes at være blevne bebyggede af Nord- 
mænd omkring Aar 800. Fra Øemes Kolonisation og til 
Høvdingen Tronds Død 1035 maa Landet regnes for at have 
udgjort en selvstændig Stat, styret nærmest efter aristo- 
kratiske Samfundsprinciper. Samfundslivet prægedes tidlig 
af en Retsordning, den saakaldte Lagret, hvilken baade var 
den øverste Domstol og tillige det Sted, hvor Lovene bleve 
vedtagne og Landets Anliggender forhandledes ^). 

Forsædet i Lagretten førte Lagmanden, logmaður (eller 
logsogumaður); han var den, der i den ældste Tid skulde 
fremsige Loven og forstaa at tolke Landets Love. Ifølge 
Konrad Maurer valgtes Lagmanden før Sverres Tid af 
Folket; men efter Slutningen af det 12. Aarhundrede af 
Kongen, og Lagmandsstillingen gik da over til at blive et 
Embede. For Færøernes Vedkommende synes det dog at 
Embedet er blevet besat efter Befolkningens Valg; jfr. 
Skrivelse af 13. Febr. 1661 til Christoph v. Gabel, hvoraf 
ses, at Indbyggerne »efter deres gammel Frihed havde 
udvalgt en ærlig indfødt ved Navn Joen Poulsen, hvilket 
alt Landet endnu begærer at maatte blive Lagmandc. 

Lagrettesmændene, hvis Antal var 3 Tylvter, valgtes 
ved indirekte Valg, idet Folket udnævnte Nævndermænd, 
som atter paa Tinget udvalgte Lagtingsmændene. Christian 
den Femtes norske Lov forøgede Lagrettesmændenes Antal 
til 48. Deres Udnævnelse var da allerede en Tid forud 



*) Trap: Topogr. Stat. i Anhanget om Færøerne, 543. 

overgaaet til Kongens Foged, og Hvervet blev nu efter 
Norske Lov 1 — 7 — 2 til et Ombud for et Aar ad Gangen^ ). 

Af Færeyingasaga ses, at Færøernes Tingsted var 
Thorshavn, og at der ofte stævnedes til dette Ting, naar 
Sager af større Vigtighed skulde forhandles. Tingets Myn- 
dighed kunde jævnstiUes med det islandske Altings*). 

AUerede 1024 omtaler Sagaen en Gilli Lagmand, 
som paa Olaf den Helliges Opfordring kom til Norge. Da 
var Færøerne endnu delvis uafhængige. Først i 1035 tog 
Leif Øssurson, der efter Tronds Død var bleven eneraadende 
paa Øerne, disse til Len af Kong Magnus den Gode; fra 
den Tid og indtil 1814 regnes Øerne til de norske Skat- 
lande'). Hákon Hákonson oprettede etLagdømme forShet- 
land og Færøerne i Forening; men da Shetland med Ørken- 
øerne senere pantsattes til Skotland, blev Færøerne under 
Christian den Første etLagdømme for sig*). Lige til 1816 
bestod det færøske Lagting; men da blev det hævet efter 
at have virket blandt Indbyggerne som en fast folkelig 
Retsinstitution i henved tusind Aar. 

Ved Støtte af Lagtinget hævdede Øerne en betydelig 
indre Selvstændighed. Paa Tinget i Thorshavn 997 for- 
kastedes saaledes Olaf Trygvasons Kristendomsbud af Ting- 
almuen, og endnu i Slutningen af det trettende Aarhundrede 
har den norske Konge set sig nødsaget til at ophæve en 
for Færøerne udgiven Lov, hvormed Befolkningen var util- 
freds og, efter at Folkets Stemme var hørt, at udgive en 
anden^). I Christian den Tredjes Brev til Almuen paa 
Færøerne af 12. Marts 1550 bydes, at Færingerne skuUe 
rette sig efter Lagmandens Dom førend de skyde dem »ind 
udi vort rige Norge at hænde, hvis der Lov og Ret er«. 
Utvivlsomt peger dette Brev paa en SærstiUing for Fær- 



^) Andersen: Færøerne, 180. ') Hammershaimb: Færøsk Antologi 
XVI. 8) Hammershaimb : Færøsk Antologi XVII. *) Omkring Aar 
1400 nævnes dog Lagmanden alene som Lagmand for Færøeme, saa 
Forbindelsen kan have været af kortere Varighed end hidtil antaget. Dr. 
J. Jakobsen. *) N. Winther: Færøernes Oldtidshistorie 249. 

øernes Lagret, som ikke egentlig hørende ind under Norge ; 
men at Befolkningen, naar Tvisten ikke kunde afgøres aí 
Lagmanden, først da maatte søge norsk Lov og Ret. At 
Færøernes Lagting ikke er indbefattet imellem de norske 
Lagting, fremgaar ligeledes afChristian den Fjerdes norske 
Lov, Tingfarebalken Kap. L 

Den af Lagtinget trufne Afgørelse ansaas i Alm. for 
endelig. Det var forbundet med altfor mange Omstændig- 
heder at faa en færøsk Lagtingssag, der ønskedes paaanket, 
ind for Herredagen eller senere for Højesteret ; saa for Lag- 
tingets Domme var der i Virkeligheden ikke nogen Paa- 
anke til nogen højere Ret^). 

Uagtet Færingerne have levet i nært Fællesskab med 
Norge, saa anser Færøernes Lagting ikke Øerne som en 
Del af Norge eller som en Provins, underlagt Norge, men 
derimod som et til den norske regerende Konge efter Over- 
enskomst skatskyldigt og særligt Øland. Dette fremgaar 
bl. a. af den gamle Formel, som ved Lagtingets Slutning 
oplæstes af Lagmanden, og hvor det bl. a. hed: »Wii 
schulle ochsaa giørre epter gammel Lands*) Wiis og Schick, 
W4Í schuUe loflfne worr Naadige Herre och Konning Skaatt«. 
Efter L. Debes: Færøerne, klappede alle uden og inden 
Tinget i Hænderne til Samtykke paa, at man lovede Kongen 
Huldskab og Troskab og Skattepligt. Denne Opfattelse af 
Færøernes særlige Stilling bestyrkes formentlig ogsaa der- 
ved, at Kong Frederik den Tredje den 3. August 1649 lod 
sig tilsværge Hyldingseden paa Olajtinget i Thorshavn. 
Uagtet Hyldingseden var aflagt baade i Danmark, Norge 
og Island, blev den ikke betragtet som gældende for Fær- 
øerne, inden Færingerne selv var tagne i Ed. Angaaende 
den til Arve-Enevoldsregeringen aflagte Hyldingsed paa 
Olajting den 14. August 1662 gives det tilkende ved kgl. 
aabent Brev for alle som bygge og bo over det vort Land 
Færø og dets underliggende Øer, at »det tilforneværende 
valgrige er paa os og vore kgl. Huses arvinger, saavel 



*) Andersen: Færøeme. *) Det er: efter gammel færøsk Skik. 

mand- som kvindelinjen, til et frit og fuldkomment og evigt 
arverige perpetueretc Det samme Lagting bekræftede 
mundtlig og skriftlig med deres Ed hans Majestæts Suve- 
rænitet og Arverettighed til Færø og underliggende Øer. 
Den 19. August 1670 repræsenterer Lagtinget atter Færøerne, 
idet det den Dag paa Tinget i Thorshavn aflægger Arveeden 
til Christian den Femte, hvilken modtoges paa Tinget af 
Viceadmiral Jens Rodsten. 

Af Love omtales »Graagaasen€ at være benyttet; det 
er dog usikkert. Særlige færøske Love, som det betydnings- 
fulde »Søjdebrev«. der antagelig er stadfæstet af Magnus 
Lagabøters Søn Hákon 1298, have været i Anvendelse, 
ligesom adskiUige Anordninger og Vedtægter ere traadte i 
Kraft, enten ved direkte Vedtægter, trufne paa Lagtinget, 
eller derved, at Lagtinget har nedsat Kommissioner, som 
havde at fremstiUe Sagerne for Kongen, se bl. a. Forord- 
ning af 30. Maj 1691. 

Et Vidnesbyrd om de Rettigheder, Indbyggerne gennem 
Lagtinget har anset sig i Besiddelse af, selv overfor Øernes 
Lensherre, er Beretningen fra det den 25. Juni 1690 
af holdte Landestævne. Dette ekstraordinære Ting, der blev 
sammenkaldt af Lagmanden efter Befolkningens Opfordring, 
vedtog endog at »afsige Hs. Exoellence von Gabel* (der 
den Gang var forlenet med Øerne) med Landsens HandeU, 
da von Gabel formentes ikke at have opfyldt sine For- 
pligtelser overfor Indbyggerne. 

N. Andersen siger i sin Bog »Færøerne«, Side 199: 
»De Love, hvorefter der dømtes, vare de gamle norske 
Love, Mandhelge Balken, Tyve Balken o. s. v., Reccesserne 
og Christian den Fjerdes og Christian den Femtes norske 
Love. Efter store islandske Dom var der altid dømt.« 
Christian den Femtes norske Lov kunde ikke blive af 
gældende Betydning paa Færøerne som norsk Lov. Fær- 
øernes Stilling til Stammelandet Norge var en saadan, at 
ommeldte Lov først ved kgl. særligt Reskript af 12. Maj 
1688 kunde træde i Kraft. Ikke alle Afdelinger af denne 
Lov ansaas dog for anvendelige, saaledes 3 — 14 — 30; og 

angaaende Faarebruget var Loven ikke fuldstændig nok; 
dette gav bl. a. Foranledning til, at en Komitó, bestaaende 
af Lagmanden, Sorenskriveren og 6 andre, omarbejdede 
Haakon Magnussons Søjdebrev, som i sin fornyede Form 
fik kgL Stadfæstelse ved Forordning af 2. April 1698. 

Skønt det i Tidernes Løb gik tilbage med Lagtingets 
Betydning, skete dette ikke ved Indgreb i dets Rettigheder. 
Endnu i 1808, altsaa 8 Aar før Lagtinget nedlagdes, udtaler 
Viceprovst Begtrup^) i en af ham afgiven Betænkning med 
Hensyn til Lagmandens Stilling, at denne bl. a. har til 
Opgave »i Forening med Landfogeden at stadfæste eller 
kuldkaste visse Vedtægter, som af Almuen paa Tinget 
vedtages, eller fra Arilds Tid have fundet Sted og ved at 
indføre dem i LagtingsprotokoUen skaflfe dem en Art af 
Lovkraft og i det hele være Almuens Forsvar, hvorforLag- 
manden er ansat som deres Beskytten. 

Efter Lagtingets Ophævelse gik de færøske Justits- og 
Delinkventsager over til Højesteret og de private Sager til 
Landover- samt Hof- og Statsretten, Lagtingets admini- 
strerende Myndighed overtoges nu fornemmelig af Amt- 
manden, idet der nu var blevet oprettet et selvstændigt Amt- 
mandsembede for Færøerne. 

Ved kgl. Resolution af 6. Juni 1821 bemyndigedes det 
danske Kancelli til i Fremtiden, »naar det enten efter Brev- 
veksling med det kgl. Rentekammer, eller med vedkom- 
mende Overøvrighed paa Færøerne maatte anses utvivlsomt, 
at en for Danmark udgiven almindelig Anordning samme- 
steds er anvendelig, da at foranstalte samme paa lovlig 
Maade bekendtgjort til Efterlevelse*. En dansk Lov betrag- 
tes altsaa endnu ikke, selv efter Lagtingsinstitutionens Op- 
hævelse, som gældende Lov for Færøerne, idet Rentekamme- 
ret eller den stedlige Overmyndighed (Amtmanden) træder 
i Lagtingets Sted. I Praksis skete dette vistnok fornemme- 
lig paa den Maade, at Amtmanden sammen med Syssel- 
mændene, Præster og enkelte ^ af de mest fremmelige af 



^) Amtmand BæreDtsen: Tingakrossur Nr. 31. Id02. 

Beboerne forhandlede de vigtigste Anordningers Avendelig- 
hed, som forelagdes af Kancelliet, og derefter indgave For- 
slag med Betænkninger. 

Den Gang Stænderforsamlingerne indførtes, tidnævntes 
der et kongeligt Medlem til at møde i Østifternes Forsam- 
ling paa Færøernes Vegne. En saadan Repræsentation 
ansaa Færingerne sig imidlertid ikke tjente med og ansøgte 
derfor i 1846 om Oprettelse af et Folketing paa Færøerne. 
Paa den grundlovgivende Rigsdag vare Færøerne ogsaa 
kun repræsenterede ved et kongevalgt Medlem og havde 
saaledes ligesaalidt som Island nogen direkte Medvirkning 
ved Grundlovens Givelse. 



Færingernes Anđragende om Indførelse af et 

Kommunalyæsen og Oprettelsen af et Folketing 

paa Øerne. 

Til Stænderforsamlingen i Roskilde indkom der i 1846 
ved det kongevalgte Medlem Hunderup et Andragende 
fra en Del Beboere paa Færøerne om Indførelsen af en 
Folkerepræsentation paa Færøerne. 

Dette Andragende lød saaledes: 

»Undertegneđe Beboere paa Færøerne henvende sig til 
Østifternes Stænderforsamling med den ærbødige Anmod- 
ning, at den vil indgaa til Hs. Majestæt Kongen med en 
allerunderdanigst Indstilling om, at der paa Færøeme op- 
rettes et Folketing til at give Raad med Hensyn til Landets 
Lovgivning, og Kommunalraad til at deltage i Landets 
Bestyrelse, idet vi tillade os at anføre følgende Grunde for 
vort Ønske: 

Færøerne frembyde ikke blot megen Forskellighed med 
Hensyn til Danmark, men indeslutte ogsaa i sig en stor 

Mængde indbyrdes Ejendommeligheder) som have deres 
Grund dels i Øemes forskelHge Beskafifenheder, dels i 
særegne Brug og Sædvaner, som det isolerede Øboerliv 
har fremkaldt og vedligeholdt. Uagtet det ringe Omfang, 
Landet har, og den selv forholdsvis ringe Befolkning, der 
bebor det, findes der, navnlig i Landbovæsenet, en Mangfoldig- 
hed af Forhold, som i Bestyrelse og I^vgivning maa tages 
i Betragtning, men hvortil en nøjagtíg og sikker Kendskab 
ikke kan findes, uden i en Forsamlíng af udvalgte fra 
Landets forskellige Egne. 

For disse Forhold findes der kun faa og ufuldkomne 
Love; men jo mindre de ere bestemte ved Love, desto 
større maa Trangen være til at spørge Stedkyndige til 
Raads, for at det kan blive dem muligt at ordne dem efter 
Billighed og Landsskik. Ðels altsaa for i Landets Bestyrelse 
at erstatte manglende Love, dels for saavidt muligt at give 
nye, er det nødvendigt, at Landets bedste Kræfter forenes 
og benyttes i en Folkerepræsentation. 

Vende vi os fra Forholdene, der skulle styres, til dem, 
der skulle styre dem, ville vi kun erindre om, at Færø 
modtager sine Embedsmænd aldeles ukendte med Landet, 
og at deres Ophold her i et langt Tidsrum kun har været 
af kort Varighed, ofte saa kort, at de have attraaet og 
erholdt Ansættelse i Danmark, saasnart man kunde forud- 
sætte den fornødne Kundskab var erhvervet for at virke i 
deres Stilling med Dygtighed — vi behøve kun at erindre 
herom for at godtgøre, at deres Kundskab trænger til at 
fuldstændiggøres og deres Virken til at ledes. 

Under en saadan Mangel, paa den ene Side paa Lov- 
bestemmelser, paa den anden Side paa nøjagtig Kendskab 
til Forholdene, vil nogen Vilkaarlighed' i Bestyrelsen ikke 
kunne undgaas, og i Tilfælde af hyppige Personalbefordringer 
indtræder let en skadelig Vaklen; men til at paatale det 
urigtige, som saaledes kunde bringes i Udførelse, og sætte 
Grænser for dets Fortsættelse, savnes lige saa meget Midler 
som til at lede den manglende Kundskab, inden Beslutningen 
er fattet. Vi ere langt ^ernede fra Regeringens Sæde og 

kunne kun med Opofrelse af megen Tid henvende os til 
Hs. Majestæt Kongen selv eller højstsammes Regerings- 
kollegier; vi mangle det Værn mod Misbrug, som Pressen 
giver; og vi mangle endelig al Adgang til Raadførsel med 
Lovkyndige udenfor Embedsstanden. 

Føje vi hertil, at Folkets Retsbevidsthed er i kendelig 
Udvikling, at det føler de antydede Mangler og tror, at 
selv den redeligste Vilje hos dem, som lede Landets Styrelse, 
ikke har kunnet eller vil kunne raade Bod paa dem, men 
at de nævnte Institutioner ikke blot vil kunne udfylde Sav- 
nene, men ogsaa yderligere bidrage til at vække Ivren for 
det almene Vel og give dem en sund og gavnlig Næring 
— formene vi at have paavist Hensigtsmæssigheden af en 
Folkerepræsentations Deltagelse i Lovgivning og Bestyrelse. 

Vi tiUade os derfor at aiibefale denne Sag til Forsam- 
lingens gunstige Modtagelse, og at bede den indgaa til Hs. 
Majestæt Kongen med en allernaadigst Indstilling des- 
angaaende.« 

Paa Færøerne i Aaret 1846. 

(Underskrifter). 

Andragendet vandt ikke Hunderups udelte Bifald, 
hvis det var Meningen at danne en særlig Stænderforsam- 
ling paa Færøerne. Ðerimod kunde han anbefale Forslaget, 
om dette særlig gik ud paa en Ordning af de egentlige 
kommunale Forhold paa Færøerne; ogsaa den kongelige 
Kommissarius udtalte sig for en selvstændig Kommunal- 
bestyrelse. 

Overprokurator Balthasar Christensen gik videre, 
idet han bl. a. udtalte : . . . . Andragendet synes noksom at tale 
for, at det virkelig har været Andragernes Mening, at der paa 
Færøerne skulde oprettes en raadgivende provinsiel Land- 
dag, ligesom jeg maa tilstaa, at jeg, forsaavidt Øernes 
Befolkning maa antages villig til at bære de forholds- 
mæssigt meget betydelige Omkostninger, som viUe være 
forbundne med en saadan Institution, ej kan tænke noget 

Sted, hvor der kan være større Trang dertil end der, og^ 
det af de Grunde, som netop Andragendet i al Korthed har 
angivet. 

Højesteretsadvokat Orla Lehmann sluttede sig hertil, 
idet han udtalte den Forhaabning, at samtlige Øer kunne blive 
repræsenterede ved en af Færingeme valgt Forsamling, 
som han ønskede udrustet med saa mange Rettigheder som 
muligt. 

En Komite, bestaaende af Hunderup, Plesner og Sager, 
blev derefter nedsat og afgav Betænkning over et An- 
dragende fra en Del Beboere paa Færøerne om: 

at Forsamlingen vil indgaa til Hs. Majestæt Kongen 
med en allerunderdanigst IndstiUing om, at der paa Fær- 
øerne oprettes et Folketing til at give Raad med Hensyn 
til Landets Lovgivning, og et Kommunalraad til at deltage 
i Landets Styrelse. 

Komitóen tiUod sig at indstiUe: 

at Forsamlingen allernaadigst petitionerer Hs. Maje- 
stæt om: 

at et Lovforslag til en Kommunalforfatning for Fær- 
øerne maa blive udarbejdet og forelagt Østifternes Stænder- 
forsamling til Betænkning. 

Efter Stænderanordningerne skulde Færøerne som foran 
nævnt repræsenteres i Forsamlingen for Østifterne ved et 
kongevalgt Medlem. Island skulde ligeledes repræsenteres 
paa samme Maade, men ved to kongevalgte Medlemmer. 

I 1843 forandredes Islændernes Repræsentation derhen, 
at Kongen oprettede en særlig raadgivende Forsamling for 
Island under Navn af Altinget. 

Foranstaaende Andragende viser, at der hos Færingerne 
har været en Trang til Stede til at indrette deres Repræsen- 
tation paa noget lignende Maade som sket var for Islands 
Vedkommende. Færingerne søgte nemlig ikke om at op- 
naa Indflydelse i Østifternes Stænderforsamling gennem 
folkevalgte Medlemmer, men fremsatte Ønsket om en egen 
Organisation paa selve Øerne. 

Skøndt bemeldte Andragende, bifaldtes af Stænder- 
komiteen, som derom gjorde Indstilling til Kongen, blev 
Sagen imidlertid henlagt, og Færøerne fik først i 1852 
efter at baade Grundloven og Loven om Rigsdagsvalgene 
paa Færøerne var udkomne, sit Lagting. 

Det er formentlig ingen Tvivl underkastet, at disse 
vigtige Loves Rækkefølge var mindre heldig. 

Gennem Stænderinstitutionen og den ^grundlovgivende 
Forsamling havde det egentlige Danmarks Indbyggere været 
repræsenterede ved folkevalgte Medlemmer; efter 1843 vare 
Islænderne gennem Altinget ligeledes repræsenterede ved 
folkevalgte Medlemmer, medens derimod Færingerne i denne 
for Forfatningens Grundlæggelse saa vigtige Tid savnede al 
folkelig Repræsentation. 

Grundloven blev gjort gældende for Færøerne paa en 
Tid, hvor disse endnu vare blottede endog for alle kommu- 
nale Indretninger og Indbyggerne ved Monopolhandelens 
Baand desuden i høj Grad hæmmede i Udøvelsen af deres 
frie Næringsvirksomhed. 

Paa den grundlovgivende Rigsdag havde Kóngen ud- 
nævnt et Medlem til at repræsentere Færøerne, men ved 
den færøske Valglovs Udarbejdelse beholdt Øerne endog 
ikke denne anomale Repræsentation. Da denne saare vig- 
tige Lov var til Behandling, fandtes intet Medlem i Rigs- 
dagen, som paa nogen Maade repræsenterede Færøeme, 
ligesom Loven heller ikke blev fremlagt for nogen folkelig 
Repræsentation paa Færøerne, saa at Færingerne selv kunde 
udtale sig om dens Anvendelighed. 

Det er først efter at disse Love, til hvis Udarbejdelse 
Færingerne have savnet enhver folkelig Stemme, have be- 
stemt Færøernes statsretlige og repræsentative Stilling, at 
Færingerne gennem folkevalgte Medlemmer opnaa Sæde i 
Rigsdagen og Færingernes Ønsker fra 1846 om en egen 
Repræsentation gennemføres, om end i en alt andet end 
den af Andragerne foreslaaede frisindede og folkelige Form. 

ForhandUnger om Færøernes Repræsentation paa 
den grundlovglyende Rigsdasr. 

Som det af efterfølgende vil ses, hævede der sig paa 
den grundlovgivende Rigsdag Stemmer for, at der burde 
gives Færingerne den samme Anledning til at udtale sig 
angaaende deres Deltagelse i den danske Repræsentation, 
som der var tilstaaet Islænderne. 

Ved kongeligt aabent Brev af 23. Septbr. 1847 var der 
givet Islænderne Tilsagn om: at de Grundbestemmelser, 
der med Hensyn til Islands særegne Forhold maatte anses 
nødvendige for at ordne denne Landsdels forfatningsmæssige 
StiUing i Riget, ikke skulle endeligen vedtages, førend 
Islænderne i en egen Forsamling i Landet derover ere 
hørte. 

Grundlovsudkastets Komitó anbeíalede at tage Hensyn 
hertil, hvilket understøttedes af den islandske Repræsentant 
Johnsen. 

Derefter udtalte det kongevalgte Medlem fra Færøerne, 
Ployen, sig saaledes: »Jeg maa tiUade mig at bemærke, at 
jeg savner en Bestemmelse for Færøernes Vedkommende. 
Jeg overser imidlertid ingenlunde den betydelige Forskel, 
som der er paa Islands og Færøernes Størrelse, og heller 
ikke overser jeg de Eiendommeligheder, som unægtelig 
gøre, at der i Grunden stiUe sig flere Vanskeligheder for 
denne Landsdels Deltagelse i Repræsentationen. Som be- 
kendt har det været paatænkt, at der i alt Fald skulde 
være kommunale Organer, hvor igennem Folket ogsaa der 
kunde faa sinMening udtalt; det har bestandig været Skik, 
at der er blevet vist Færingerne den Humanitet, at der ikke 
er blevet gjort nogen Lov gældende der, uden at Autoriteterne 

har været givet Lejlighed til at udtale sig om dens An- 
vendelighed, og Autoriteterne have da stedse igen konfe- 
reret med de dygtigste af Beboerne. Det vilde derfor være 
beklageligt for Færingerne, dersom deres Deltagelse i den 
danske Folkerepræsentation skulde blive ordnet, uden at de 
paa en eller anden Maade havde faaet Lejlighed til ytre 
sig derom. Da der ikke i denne Henseende er taget noget 
Forbehold, saaledes som det er sket forSlesvigs oglslands 
Vedkommende, udbeder jeg mig TiUadelse til at maatte 
stiUe et Ændringsforslag om, at der maatte forbeholdes 
Færingerne Ret til gennem et eller andet Organ at ytre sig 
om deres Deltagelse i den danske Repræsentation.« 

Fr. Barfod : . . . . » Jeg kan ikke andet end paa det bedste 
og kraftigste understøtte den Erklæring, det Forbehold, som 
nys blev afgivet af en æret islandsk og den ærede færøiske 
Rigsdagsmand (Johnsen, Ployen).« 

Ordføreren: .... »Komit6en har ikke fundet Anledning 
til at gøre et nyt yderligere Tilsagn (fraregnet det, der var 
givet for Island og Slesvig) og derfor heller ikke noget saadant, 
som er antydet af den ærede Rigsdagsmand for Færøerne.« 

Ployen stillede alligevel sit Ændringsforslag, hvis Ord- 
lyd var denne: ». . . . Det forbeholdes Befolkningen paa 
Færøerne at maatte ytre sig angaaende den Maade, paa 
hvilken den vil have at deltage i den danske Folkerepræ- 
sentation. « 

Han tog imidlertid Forslaget tilbage med følgende Mo- 
tivering: »Med Hensyn til hvad det ærede Udvalg har 
ytret i sin Betænkning til Valgloven, i hvilken der i § 18 
i Slutningen staar: »de nærmere Bestemmelser for Slesvig, 
Island og Færøerne forbeholdes«, tror jeg at kunne frafalde 
det Amendement, som jeg har stiUet under Nr. 154.« 

Komitóen indstiller derefter som § 22 (§ 18): 

. . . . De nærmere Bestemmelser for Slesvig, Island og 
Færøerne forbetioldes. 

Tscherning ønskede at stille Ændringsforslag om at 
forandre disse Udtryk til: »De nærmere Bestemmelser for 
Rigets øvrige Lande forbeholdes.« 

Ved 2den Behandling vedtoges Udvalgets Forslag en- 
stemmig med 115 Stemmer. 

§ 18 blev derefter ved 3die Behandling vedtaget saa- 
lydende: 

Til Folketinget vælger Østifterne og Nørrejylland 100 
Medlemmer. Valgene foregaar i Valgkredse efter den nær- 
værende Lovs vedføjede Fortegnelse. 

De nærmere Bestemmelser for Slesvig, Island og Fær- 
øeme forbeholdes.« 

Efter dette kunde der have været al Anledning til at 
vente, at der nu var blevet taget Hensyn til Færingernes 
Andragende fra 1846, og at Regeringen havde forelagt og 
arbejdet for at faa gennemført paa Rigsdagen et saadant 
Lovforslag, som kunde tilfredsstiUe Færíngerne med Hensyn 
til Oprettelse af et Folkeraad der paa Øerne, for saa, efter 
at dette paa lovlig Maade var sammentraadt, at forelægge 
samme de nye Forfatningsbestemmelser til Betænkning. 

Dette skete imidlertid ikke. Derimod gik Regeringen 
direkte til Rigsdagen med sit Forslag om en Valglov til 
Rigsdagsvalgene for Færøerne. Ikke des mindre ses det 
af Forhanđlingerne, at saavel Regeringen som Rigsdagens 
Medlemmer i høj Grad har følt Savnet af Udtalelser fra et 
Jólkeligt Organ paa Færøerne. 



Uddrag af Rigsdagrsforhandlingeme vedrørende 

Udkast til Lov om Valgene til Rigsdagen paa 

Færøerne. 

Efterfølgende Uddrag af Rigsdagsforhandlingeme er 
maaske mest bemærkelsesværdige derved, at de stedfundne 
Forhandlinger bleve førte og Loven vedtaget, uden at 
Færingerne selv havde nogen virkelig Forestilling om hvad 
der foregik. Mens Kampen om Færøernes statsretlige 
StiUing udkæmpedes i Rigsdagen, levede Øernes Beboere 

đeres sædvanlige Liv paa Hav og Fjæld uden Begreb om eller 
Tanke for hvad man her nede foretog sig, med Hensyn til 
en Omordning af deres forfatningsmæssige Anliggender. 
Færingerne vare ikke blevne adspurgte om, hvorvidt de 
ønskede at opnaa den Repræsentation i Rigsdagen, som 
Valglovforslaget gik ud paa, lige saa lidt havde Indbyggeme 
selv fremsat noget Ønske om at blive delagtige i Repræ- 
sentation, hvilket var ganske naturligt, da det for dem vilde 
være mindre let at komme til Erkendeise af, hvad en Mand 
eller to kunde forraaa at udrette i en saa stor Forsamling, 
hvis Repræsentanter stode ukendte med Øernes Forhold og 
Øernes Beboere. 

Naar man ligeledes erindrer den Umyndighedstilstand, 
hvorunder Indbyggerne den Gang levede — mærkværdig 
nok holdtes Færingerne i fulde 6 Aar efter Grundlovens 
Tinglæsning i Monopolhandelens for alt Erhvervsliv hæm- 
mende Baand — samt ihukommer, at Færingerne gennera 
et langvarigt Embedsmandsvælde og ved i 1816 at have mistet 
sit Lagting vare blevne afvante med al Dehagelse i det 
ofFendige Liv, saa kan man lettere forstaa, at de Nyheder, 
som herfra muUgvis kunne have sivet op til Færøerne, om 
hvad det var Hensigten at iværksætte, ere gaaede hen over 
Befolkningen som noget, der ikke egentlig vedkom den,^ 
som noget, der ikke kunde være Tale om, at den alminde- 
lige Mand kunde have nogen Indflydelse paa. Selv ora 
altsaa Færingerne den Gang havde kendt Forslaget, kunde 
der derfor ikke vel fra deres Side tænkes fremsat noget 
Krav om Medbestemmelsesret, medmindre der fra Rege- 
ringens Side havde foreligget et saadant Tilbud. 

Dette blev ikke Tilfældet ; der blev ikke, saaledes som 
det skete for Islændernes Vedkommende, givet Færingerne 
Lejlighed til at udtale sig, og derved blev maaske Øernes 
statsretlige Stilling en anden, end den i andet Tilfælde kunde 
være bleven, idet Petitionen af 1846 taler for, at Færingerne 
havde valgt at indtage et lignenđe Standpunkt som.Islæn- 
derne i dette Tilfælde og fremsat Ønsket om Genoprettelse af 
deres gamle Lagting i en saadan Form, at det ikke blev 

nødvendigt for Indbyggerne at lade Rigsdagsrepræsentationen 
være det betydningsfuldere og Lagtingsrepræsentationen det 
mere underordnede Moraent. Færingernes sunde Sans vilde 
have sagt dem, at paa den danske Rigsdag kunde de ikke 
blive repræsenterede af Mænd fra Befolkningens Midte. 

Ved at gennemlæse efterfølgende Uddrag, og endnu 
bedre ved at gennemlæse alle Forhandlingerne vedrørende 
denne Sag i Rigsdagstidenden, hvortil henvises, er der 
vistnok ikke mange, der tvivler om, at Mindretallenes Ud- 
talelser i begge Ting vare vel begrundede, og at det var 
uoverlagt, at Forslaget uden videre blev ophøjet til Lov. 

Ikke desmindre fremgaar det tydeligt af omtrent samt- 
lige Udtalelser, at begge Parter have haft Øernes Vel for 
Øje, og hver efter sin Opfatning viUet bidrage sit til at 
faa det for Indbyggerne bedst mulige ud af Forhandlin- 
gerne. 

Det hedder i Motiverne til Udkast til Lov om Valgene 
til Rigsdagen paa Færøerne: 

»Da der i Valgloven af IG.Juni 1849 §§ 18 og 37 var 
taget Forbehold med Hensyn til de nærmere Bestemmelser 
angaaende Valgene til Rigsdagen for Færøerne, har denne 
Landsdel, skønt Grundloven er tinglæst der, hidtil ikke haft 
nogen Repræsentant i Rigsdagen. Regeringen maatte der- 
for være betænkt paa at skaffe disse Øer en Repræsenta- 
tion, saa snart dette paa Grund af Forholdene kunde lade 
sig gøre. Indenrigsministeren tilskrev derfor, under den 
Forudsætning, at der vilde hengaa længere Tid, indtil den 
endelige Lov kom i ,Stand, i forrige Efteraar Amtmanden 
over F'ærøerne om, hvorvidt og hvorledes Øerne kunde 
repræsenteres paa Rigsdagen indtil den Tid, og der indkom 
derefter i indeværende Aar en Betænkning fra den nys- 
nævnte Embedsmand, der i det væsentlige gik ud paa, at 
Færøerne interimistisk skulde vælge et Medlem til Folke- 
tinget ved indirekte Valg .... 

. • . . Ved Udarbejdelsen af bemeldte Lovudkast har 
det vel medført en særegen Vanskelighed, at man savnede 
ethvert folkeligt Organ for Færøerne og navnlig de kommu- 

nale Indretninger, men man har dog ikke troet at burde 
opsætte Sagen, indtil saadanne Indretninger der kunde 
komme i Stand. Derimod har man, da Amtmanden over 
Færøerne netop opholdt sig her i Staden, søgt ved gentagne 
Konferencer med ham at skafFe sig de nødvendige Oplys- 
ninger om de lokale og ejendommelige Forhold paa Fær- 
eerne, som maatte komme i Betragtning ved denne Lejlig- 
hed .... Da nemlig Forholdene paa Færøerne i mange 
Henseender ere forskellige fra Forholdene i det øvrige Dan- 
mark, ikke blot paa Grund af klimatiske og andre Forhold, 
men ogsaa paa Grund af Færøernes særegne Udvikling,- 
der atter staar i Sammenhæng med det tidligere i Henseende 
til disse Øer fulgte Regeringssystem, saa er det indlysende, 
at der ved den almindelige Lovgivning, forsaavidt man vfl, 
at denne skal virke ordnende og ikke forstyrrende, nrna 
tages billigt Hensyn til dissesæregne stedfindende Forhold.c 

I Sagen, der først blev behandlet i Landstinget, blev 
der nedsat et Udvalg, bestaaende af Unsgaard, Kirkegaard, 
Bjerring (Ordfører), A. S. Ørsted (Formand) og Nyholm. Dette 
Udvalg afgav følgende Betænkning: 

>Undertegnede Udvalg, til hvilket det ærede Landsting 
har overdraget det Hværv at afgive Betænkning over Ud- 
kast til Lov angaaende Valgene til Rigsdagen paa Fær- 
<øerne, har levende følt Savnet af en nøjagtig og detaiUeret 
Kendskab i de omhandiede Øers lokale Forhold, der i 
mange Henseender er saa væsentiig forskellige fra de For- 
hold, paa hvilke Valgloven af 16. Juni f. A. er beregnet. 
En saadan Detailkundskab til de færøske Forhold vil Rigs- 
dagen i Regelen ikke kunne gøre Regning paa, saalænge 
den ikke i sin Midte tæller Udsendinge fra Færøerne selv, 
og der har derfor i Udvalget været opkastet det Spørgs- 
maal, om det ikke vilde være rigtigst for Øjeblikket aldeles 
ikke at indlade sig paa Udkastet, indtil det har været fore- 
lagt en paa Færøerne sammenkaldt Forsamling, der da vil 
have kunnet afgive sin Betænkning over Udkastet Ud- 
valgets Flertal har imidlertid ikke troet, at en saadan Ud- 
sættelse vilde være af nogen virkelig Betydning, men kun 

vilde skyde den ovenanførte Vanskelighed etSkridt tilbage, 
da Reglerne for en saadan Forsamlings Sammensætning og 
Virksomhed dog maatte foreskrives den udefra, eftersom 
Færøerne for Tiden endnu ikke have nogen Kommunalfor- 
fatning eller nogen anden dermed beslægtet Institution. Da 
saaledes i ethvert Tilfælde Begyndelsen maatte søges ude 
fra, syntes det rigtigst at gaa ind paa Lovudkastet for saa 
tidligt som muligt at se Færøerne repræsenteret paa Rigs- 
dagen og saaledes sætte denne i Stand til, om fornødent 
gøres, senere at rette de Mangler, som muligvis maatte 
findes i nærværende Udkast«. 

»Medundertegnede Ørsted holder for, at denne Sag ikke 
er moden til Afgørelse, førend der er givet Færøernes Ind- 
vaanere Lejlighed til at ytre deres Tanker om dette for 
deres fremtidige retslige StiUing og for deres Velfærd saa 
vigtige Anliggende. 

Ligesom denne Gruppe af Øer saavel i sin Natur- 
beskafFenhed som i sin hele Udvikling er højst forskellig fra 
det egentlige Danmark, saaledes have de aldrig været hen- 
regnede til dette Rige, at de for dette gældende Love uden 
videre særskilt Bestemmelse der have været gældende. 
Efter Reskriptet af 12. Maj 1688 og Frdng. af 30. Maj 
1691, § 14 skulde Kristian den 5tes norske Lov der være 
gældende, men uden at dette dog ligefrem udstraktes til de 
derefter for Norge udkomne Love, ligesom Færøerne heller 
ikke i det fremtidige Lovsprog blive indbefattede under 
Norge, men tværtimod jævnlig bleve benævnte som en 
baade fra Norge og Danmark forskellig Landsdel, hvorpaa 
Forordn. 3. Juni § 16 og Forordn. 11. August 1797 § 23 
kunne tjene til Eksempler, og allerede det nævnte Reskript 
af 1688 viser, at den da nylig udkomne norske Lov ikke 
umiddelbart som en saadan, men kun i Kraft af en særlig 
kongelig Befaling blev gældende for Færøerne. Efter at 
Norge ved Fredstraktat med Sverrig af 14. Januar 1814 
blev afstaaet til denne sidste Stat, men med Tilføjelse om, 
at Færøerne ej deri vare indberegnede (hvilket paa lige 
Maade blev bestemt med Hensyn til Grønland oglsland) er 

2 

Digitized by VjOOQ lC 



18 

heller ingen almindelig Bestemmelse givet, hvorefter disse 
Øer skulle være indtraadte i Lovfællesskab med Danmark. 
Norske Love og de norske Forordninger, som der vare ind- 
førte, ere blevne i Kraft, og uagtet de senere Anordninger, 
som ere givne for Færøerne, have sluttet sig til de danske 
og i nogle Enkeltheder frembragt nogen større Retslighed, 
end der forhen fandt Sted, saa har det dog været en fast 
antaget Regel, at ingen for Danmárk udkommet Lov som 
saadan havde bindende Kraft paaFærøerne, men først efter 
at det var undersøgt, om den enten uforandret eller med 
visse Lempninger der kunde være anvendelige, hvorpaa 
det, naar det første fandtes klart, var ved kongelig Resolution 
af 6. Juni 1821 overladt vedkommende RegeringskoUegium, 
men i andet Tilfælde var Kongen selv bestemt at ordne 
det fornødne. Fra den Tid af, at Provinsialstænderindret- 
ningen var traadt i Virksomhed, blev Spørgsmaalet, om de 
for Danmark udgivne Anordninger skulde gøres gældende 
for Færøerne, først forhandlede i Stænderforsamlingen for 
Øerne, der tiUige var Stænderforsamling for Island og Fær- 
øerne. Der er intet i Grundloven, som kunde føre til det 
Resultat, at de for Danmark udkomne Love umiddelbart og 
uforandret skulde være gældende paa Færøerne, eller at det 
under Behandlingen af en saadan Lov skulde overvejes og 
bestemmes, om og i saa Fald med hvilke Forandringer den 
skulde gælde paa fomævnte Øer, noget, som aabenbart fra 
enhver Side vilde være hensigtsmæssigst. Det kan saaledes 
næppe være anderledes, end at dette for Fremtiden ligesom 
hidtil maa blive Genstand for særlig legislativ Overvejelse 
og Beslutning. Men dette vil, saavidt jeg skønner, gøre 
det nødvendigt, at enhver saadan Sag først underkastes en 
lokal Ovefvejelse paa Færøerne, hvorefter den, da det maa 
anses afgjort, at den endelige Beslutnjng ikke bliver hos 
Regeringen, maa forhandles i Rigsdagen, hvorved da ogsaa 
Færøerne maa være repræsenterede. 

Ligesom det saaledes efter mine Tanker er klart, at 
det, inden færøske Anliggender kan bringes for Rigsdagen, 
vil være fornødent, at der træffes en særlig Bestemmelse 

om disses forberedende Behandling paa Færøerne, saaledes 
forekommer det mig nødvendigt, at Beboemes Stemme først 
haves angaaende Maaden, hvorpaa Færøerne d6r skulle 
være repræsenterede. Foruden at de i Grundloven §§ 37 
og 42 givne Regler om Repræsentationens Forhold til Folke- 
mængden ikke umiddelbart lader sig anvende paa Færøerne, 
passer den hele ved Forordningen af 16. (uni 1849 an- 
ordnede Indretning med Valgene aldeles ikke paa bemeldte 
Øer. Dette er ogsaa erkendt saavel i det forelagte Udkast 
tilLov angaaende Valgene dersteds, som i den afUdvalgets 
Flertal afgivne Betænkning, der begge gaa ud paa mange 
og betydelige Afvigelser fra bemeldte Lov. Men skønt jeg, 
hvis det var en Nødvendighed i Fremtiden at give en Valg- 
lov for Færøerne, for Størstedelen vilde være enig i disse 
Forandringer, navnlig saaledes som de ere bragte i Forslag 
af Udvalgets Flertal, finder jeg det dog noget uvist, om 
de vilde være tilstrækkelige til, at Lovene kunne blive 
svarende til Færingernes Tarv. 

Ligesom de i Valgloven af 1849 givne Regler for Valg- 
listernes Affattelse og Valghandlingens Ledelse ere aldeles 
uanvendelige paa Færøerne, saalænge disse ikke have en 
Kommunalforfatning, er det aldeles ugørligt paa disse Øer 
at samle alle Vælgerne til Folketinget paa et Sted som i 
Danmark. Dette er ogsaa erkendt saavel i de i Forbindelse 
med Udkastet forelagte Motiver som af Udvalgets Flertal. 
Men det indlyses af bemeldte Motiver, og end mere af 
Indenrigsministerens dertil knyttede Ytringer, at Regeringen 
selv var lidet sikker paa, at de Regler, Udkastet har sat i 
Stedet for hin Valglovs Bestemmelse, ere aldeles hensigts- 
mæssige; og Udvalgets Flertal, der heri har foreslaaet ikke 
ringe Forandringer, gaar derved heller ikke ud fra nogen 
Overbevisning om, at Loven ved en saadan Forandring vil 
være svarende til Forholdene paa Øerne, men har kun 
bygget sine Forsiag paa hvad der findes nærmest at stemme 
overens med Grundloven og den for Danmark udkomne 
Valglov. Uden at opholde mig ved de anerkendte Ufuld- 
kommenheder i Maaden, hvorpaa Valglisterne skuUe aflfattes 

2* T 

og Valgmøderae ledes, skal jeg blot bemærke, at de For- 
udsætninger, der ligge til Gnind for den Válgmaade, som 
Forordn. 1849 har foreskrevet for Folketinget, aldeles tabe 
deres Betydning for Valgene paa Færøerne derved, at 
Vælgerne, som alierede bemærket, ikke kunne samles til 
fælles Overvejelse, men derimod i smaa meget adspredte 
Kredse, mellem hvilke Kommunikationen er besværlig og 
som Følge deraf lidet levende, skuUe i smaa Kirkedele 
fuldbyrde Valget. Det vil derfor paa Færøerne i ganske 
anden Grad end andetsteds blive et rent Tilfælde, om slige 
atomistiske Valg vil komme til nogenlunde at udtrykke 
Beboernes virkelige Vilje og Ønske. Valget bliver derhos 
meget mere bundet derved, at det i Overensstemmelse med 
hvad der indeholdes i Grundlovens § 37 og Valgloven af 
1849 § 23 er fastsat i Udvalgets § 13, at Valget skal ind- 
skrænkes til dem, der have stiUet sig og dertil ere anbe- 
falede af i det mindste en af hver Vælger, men denne 
Stilling bestaar dog ikke i, at Kandidaten virkelig træder 
frem for Vælgerne, saa de faa Lejlighed til at kende ham, 
men kun deri, at han anmelder sig for det saakaldte Valg- 
nævn i Thorshavn, som derom har at meddele det øvrige 
Valgnævn Underretning, uden at det dog er befalet, at 
disse igen have noget at kundgøre for Beboerne, ligesom 
det ogsaa er uvist, om der efter Forholdene paa Øerne 
er Tid hertil. 

I Følge det foranførte forekommer det mig indlysende, 
at hvis Færingernes Valgret skal blive til Sandhed, saa 
maa den, ligesaavel hvad Folketinget som Landstinget an- 
gaar, udøves paa en middelbar Maade, saa at Vælgerne i 
hver Kreds vælge en eller flere Mænd, til hvis Skønsomhed 
og Paalidelighed de have Tiltro, for at de, sammentraadte 
med de fra andre Kredse ligeledes valgte, kunne overveje, 

hvem de skuUe betro Landets Anliggender Konge- 

rigets Interesser kunne naturligvis intet lide ved, at Færingerne 
sættes i Stand til at udøve den dem tilkommende ringe 
Indflydelse paa Rigsdagens Sammensætning, saaledes at det 

efter Forholdene og Anskuelseme sammesteds dog faar al 
den Betydning, sora det er muHgt at give dem. Den eneste 
Betænkelighed, som derimod kunde haves, er, at det vil 
være en Afvigelse fra Grundloven. Men jeg kan ikke an- 
tage, at Grundloven ligefrem er anvendelig paa Færøerne, 
da disse ikke er nævnte i samme, og der intet Hensyn til 
Færøerne er taget under Forhandlingerne om Grundloven, 
ligesom det ogsaa er vist, at de i Lovsproget ikke indbe- 
fattes under Danmark. Vel kunde det synes, at § 18 i 
Loven af 16. Juni 1849 indeholder en Forudsætning om, at 
Færøerne ogsaa indbefattes under Rigsdagen, men denne 
Grund vilde i alt Fald tabe sin Vægt derved, at Paragrafen 
ogsaa omtaler andre Landsdele, hvorfor det vist ikke kan 
anses som afgjort, at Grundloven ligefrem skal anvendes, 
hvorimod det er tilsigtet, at de under visse nærmere Be- 
stemmelser, hvorom disse Landsdeles Indvaanere skuUe have 
Lejlighed til at ytre sig, skuUe indlemmes i den nye For- 
fatning. Dette gælder ikke blot om Slesvig, men ogsaa om 
Island, som vistnok alene under saadanne nærmere Bestem- 
melser kunde sættes i Forbindelse med den danske Rigsdag. 
Hvilken Fremgangsmaade, der rettest vil være at be- 
nytte for at sætte Færingerne i Stand til at udtale deres 
Mening om denne Sag, maa vel overlades til Regeringen. 
Kun antager jeg, at der vil blive bedst Lejlighed dertil paa 
St. Olai Dag, da en stor Del af Landets Indvaanere pleje 
at samle sig i Thorshavn, hvorfor de kunde foranlediges til 
talrigere end ellers at indfinde síg, naar dette Anliggende 
kom under Behandling. Naturligvis kunde der af en saadan 
vilkaarlig sammentraadt Forsamling ikke tages nogen af- 
gørende Beslutning, men med Hensyn til de der udtalte 
Meninger kunde vel Amtmanden bemyndiges til at nedsætte 
en Komite til at afgive Betænkning over Sagen, og enhver 
vilde have Lejlighed til imedens at indgive til Komitóen de 
Oplysninger og Meningsytringer, sora han maatte finde 
tjenlige til Sagens Ordning. Naar Sagen saaledes var for- 
beredt, kunde der med større Sikkerhed tages en Beslutning 
om dens yderligere Behandling.« 

Digitized by VjOOQ lC 



22 

Første Behandling af Udkast til Lov om Valg til Rigs- 
dagen paa Færøerne (Landstinget 1850, Pag. 853). 

Ordføreren (Bjerring) . . . . >Den ærede Minoritet 
siger, at det, inden færøske Anliggender kunne bringes for 
Rigsdagen, vil være fornødent, at der træflfes en særlig 
Bestemmelse om disses forberedende Behandling paa Fær- 

øerne; deri kan man vistnok være enig Men for at 

sligt kan ske paa lovmæssig Maade, maa der være et Organ 
eller en Autoritet, der lovlig kan afgive en saadan Betænk- 
ning. En saadan Autoritet findes der for Øjeblikket ikke 

paa Færøerne Enten vil man saaledes lade den 

første treaarige Rigsdag gaa hen, uden at de mange for 
Færøerne vigtige Anliggender, som maatte anses fornødne, 
her ville være komne til Behandling — jeg vil saaledes 
nævne Handelsmonopolets Ophæveise, Kommunalforfatningen 
0. s. v. — eller ogsaa vil man komme til det Resultat, som 
den højtærede Indenrigsminister berørte i det Foredrag, 
hvormed han ledsagede dette Lovudkasts Forelæggelse for 
Tinget, idet han nemlig sagde, at Regeringen nu maa gaa 
iiid paa at give Love for Færøerne ved Rigsdagens Med- 
virkning, uden at Repræsentanterne for dera her vare tilstede 

Desuden har denne Sag i 8 Aar været til Behand- 

ling paa Færøerne selv. Ved Canceliskrivelse af 25. April 
1843 forelagde det kgl. danske Canceli den daværende Amt- 
mand i Forbindelse med de vigtigste Embedsmænd og ad- 
skiUige paa Øerne bosiddende Indbyggere et Forslag til en 
Lov om Valgene paa Færøerne til de daværende Pro- 
vinsialstænder. Den daværende Amtmand holdt i de 4 paa- 
følgende Aar en Række Møder med Landfogden(!), den da- 
værende Sorenskriver(l) og Provsten(!) paa Øerne, og i 1847 
i Marts Maaned sammenkaldtes en større Forsamling, hvortil 
foruden disse 4 Embedsmænd tillige var tilkaldt 15 andre 
Mænd, bosatte paa Øerne . . . hvoraf 4 Præster(l), 3 Syssel- 
mænd(!), 2 ved den kgl. Handel ansatte Embedsmænd(l) 3 
Odelsbønder og 3 Kongsbønder. Rigtignok besluttede den 
i det første Møde (8. Marts) principielt, at Færøerne ikke 
selv skulde vælge en Repræsentant ved Roskilde Stænder- 

forsamling .... man mente, at det for Tiden helst maatte 
blive som tidligere, at Kongen udnævnte en Repræsentant 
for Øerne; dog blev der udarbejdet et Valglov-Udkast paa 
39 Paragrafer. Betydningsfulde Tildragelser i 1848 bragte 
dog denne Sag i Standsning. Saa Udvalget maa mene, at 
der er skete betydningsfuide Forarbejder til denne Lov. 
Desuden vil det være bekendt, at Amtmanden paa Færøerne 
har været hernede i dette Aar og er naturligvis blevet 
raadspurgt i alle Punkter, hvori man kunde behøve hans 
Understøttelse. 

Den ærede Minoritet siger: Det har dog været en fast 
antagen Regel, at ingen i Danmark udkommende Lov som 

saadan havde bindende Kraft paa Færøerne Det 

forekommer mig ogsaa meget godt at kunne vedblive at 
være saaledes for Fremtiden, uden at Færøerne derfor op- 
høre at være, hvad jeg tror, de ere, en til Kongeriget Dan- 
mark hørende Provins, ligesom f. Eks. Bornholm, skønt 
Færøerne have visse Ejendommeligheder med Hensyn til 
Skatteforholdene og andre Forhold ; men det samme er ogsaa 
i en vis Grad Tilfældet med Bornholra. Desuden er det 
bekendt, at der ved Provinsialstændermøderne ligefra 1835 
til 1848 har været Medlemmer i Roskilde Provinsialstænder- 
forsamling for Færøerne. 

Endnu skai jeg berøre et Punkt, hvor den ærede 
Minoritet antager, atGrundloven ikke gælder for Færøerne, 
og vil først dertil bemærke, at paa den grundlovgivende 
Rigsforsamling vare Færøerne repræsenterede ved et af 
hans Majestæt Kongen valgt Medlem. Da den grundlov- 
givende Forsamling havde afgørende Stemme, navnlig hvad 
Grundloven angik, vilde det dog være besynderligt, efter- 
som det kunde blive Tilfældet, hvad man vel kunde forud- 
sætte Muligheden af, at en Stemme kunde gøre Udslaget i 
de vigtigste Anliggender, at man der vilde iade møde en 
Repræsentant for Færøeme til at stemme for eller mod 
Grundloven for Kongeriget Danmark, naar man antog at 
Færøerne ikke hørte til dette Kongerige, I Valgloven af 
16. Juni §§ 18 og 37 er der taget Forbehold med Hensyn 

tíl Færøernes Deltagelse i Repræsentatíonen; det samme 
Forbehold er ogsaa taget med Hensyn til Island og med 
Hensyn til Slesvig. Men med Hensyn til Slesvig er der i 
Valgloven af 7. Juli 1848 ligeledes taget Forbehold med 
Hensyn til, hvorvidt Grundloven skulde kunne indføres i 
Slesvig, uden at Slesvigerne bleve hørte derom, og dette 
Forbehold er med Hensyn til Slesvig gentaget i Indled- 
ningen tíl Grundlovens Bekendtgørelse, hvorimod def For- 
behold, der i Reskript af 23. Sept. 1848 blev taget af et 
lignende Indhold med Hensyn til Island, ikke er gentaget i 
Indledningen til Grundloven ; med Hensyn til Færøerne der- 
imod findes intet Steds noget Forbehold. Naar man nu 
har taget et Forbehold med Hensyn til de 2 Dele af Riget 
og ikke med Hensyn tíl Færøerne, synes det aabenbart, 
at et saadant Forbehold ikke gælder med Hensyn til Fær- 
øerne, og at Grundloven altsaa er gældende for Færøerne. 
Desuden skal jeg til sidst tillade mig at bemærke, at Grund^ 
loven er bleven tinglæst for Færøerne.« 

Ørsted: »1 den afgivne Minoritetsbemærkning er det 
tilstrækkelig vist, at Færøerne ikke i Lovsproget befattes 
under Danmark, eller at de ikke hidtil have været i en 
Lovenhed med Danmark, men at det har været Genstand 
for en særlig Afgørelse, hvorvidt Love for Danmark ogsaa 
skulde være gældende for Færøerne, der have saadanne 
Ejendommeligheder, at det, der foreskrives for Danmark, 
ikke uden en nøje Prøvelse og Lempning efter Forholdenes 
Beskaflfenhed kan finde Anvendelse paa Færøerne. Jeg ser 
heller ikke, at noget af, hvad der i saa Henseende er blevet 
anført, paa nogen Maade er blevet modsagt. Naar det nu 
menes, at den behørige Omsorg for Færøernes Ejendomme- 
lighed kan træflfes, naar vi have færøske Repræsentanter 
her i Forsamlingen, saa er det vel meget godt, men dog 
kun under den Forudsætning, at disse Repræsentanter er 
valgte paa en saadan Maade, som svarer til Færingernes Tarv 
og Ønske .... I Stedet for at, efter Lovgivningen for 
Danmark, alle Vælgere skulle være samlede paa et Sted og 
ved fælles Overvejelse og ved fælles Indvirkning paa hver- 

andre skuUe komme til et Resultat, saa maa Færingerne 
fordeles i i det mindste 7 fra hinanden afsondrede Kredse, 
som ingen reel Samvirken kunne have med hverandre og 
altsaa viUe Valgene for Færøerne i en ganske anden Grad 
end for Danmark blive et rent tilfældigt Værk. Kandidaten 
kan ikke fremstiUe sig i alle Valgkredsene, og Beboerne have 
ikke den mindste Lejlighed til at erkyndige sig om denne 
Person, og endnu mindre have de Lejlighed til, ved hans 
personlige Fremtræden, at overbevise sig om hvorledes hans 
Grundsætninger er . . . . Beskatning til Statskassen eksi- 
sterer kun i et højst ubetydeligt Omfang. Det er end- 
videre bemærket, hvorledes Amtmanden paa Færøerne er 
hørt om Sagen, . . . men dette er alt for lidt til, at man 
kan være overbevist om, at Forslagene er i Overensstem- 
melse med Færingernes Tarv og de Anskuelser, der hersker 
paa Færøerne. Men Amtmanden har desuden ytret en Me- 
ning, forskellig fra Udvalget. Han har nemlig ytret sig for 
indirekte Valg. Men efter Udkastet er Valgene dog nu di- 
rekte, ikke fordi man tror, at de hensigtsmæssigst kunne 
indføres til Færøerne, men fordi man finder det mest over- 

ensstemmende med Grundloven Det er vel meget 

vanskeligt at udforske, hvad der er den almindeUge Mening 
paa Færøerne; thi der mangler Organer, som paa nogen 
Maade kunne siges at forestille Befolkningen; men der er 
dog noget, som nærmer sig dertil og som er brugt ved 
andre Lejligheder. 

Den ærede Ordfører har saaledes bemærket, hvorledes 
der har været samlet adskiUige af Landets første Mænd for 
at overveje, hvorledes der skulde vælges tU den forrige 
ProvinsialstænderforsamUng ; der har Ugeledes været en 
SamUng for nogle Aar siden, for at overveje, hvorledes 
Skolevæsenet skulde ordnes paa Færøerne. Det er ogsaa 
bekendt, at paa Olaj Dag samler adskiUige af Landets Ind- 
vaanere sig i Thorshavn .... Dette vil vist være en 
meget ufuldkommen Fremgangsmaade, men jeg synes dog, 
den maa være langt at foretrække for at paanøde Færin- 
gerne et Valgsystem, der paalægges blot for at svare tU 

det, som man har fiindet passende her, uden at der er 
anstillet den fornødne Undersøgelse om, hvorledes det kan 
udvikles paa Færøerne .... Forsaavidt det maatte antages, 
at man ikke var beføjet til at foreskrive nogen Valglov for 
Færøerne, som ikke fuldkommen var stemmende med det 
bogstavelige Indhold af Grundloven, saa bemærkes, at Grund- 
loven aldeles ikke er læmpet efter Færøerne. Den Forsam- 
ling, som raadslog om Grundloven, var i stor Usikkerhed 
om, hvorledes man skulde forholde sig til dens Omraade. 
Det hele Spørgsmaal blev lærige udsat, fordi man troede, 
at Forholdene kunde stille sig saaledes, at det bedre kunde 
oplyses; men da det kom til Afgørelse, blev det aldeles 
forbigaaet. Der var stillet et Forslag, som gik ud paa, 
at der skulde erklæres, at under Danmark indbefattedes 
saavel Slesvig og Island som ogsaa Færøerne, hvilket For- 
slag viser, at saadant ikke laa umiddelbart i Ordene; men 
Forslaget blev ikke sat under Afstemning. Der var en 
Retning i Tinget, som gjorde, at alle de Spørgsmaal, som 
angik Grundlovens Omraade, bortfaldt, fordi man under de 
politiske Forhold fandt det meget betænkeligt at røre ved 
samme. 

Naar der er sagt, at Færøerne dog var repræsenterede 
paa den grundlovgivende Rigsdag, ikke ved en af dem selv 
udvalgt Mand, men ved en, som Hans Majestæt Kongen 
havde udnævnt, saa maa jeg for det første bemærke, at 
dette ogsaa gjaldt om Island, og det er dog aldeles bekendt, 
at Grundloven ikke skal gøres gældende paa Island, for- 
inden den Stilling, hvori dette Land skal staa til Grund- 
loven, først er blevet nærmere bestemt, hvorom Altinget 
paa Island er blevet hørt, og, hvis saadant skal finde Sted 
med Hensyn til Island, saa maatte det samme gælde med 
Hensyn til Færøerne; og derhos skal jeg bemærke, at netop 
den forhenværende Embedsmand fra Færøerne, som med 
Hensyn til disses Interesser havde faaet Plads i Rigsforsam- 
lingen, har gjort en Motion om, at han dog haabede, at 
Grundloven ikke blev gjort gældende for Færøerne, forinden 
disse havde faaet Lejlighed til at udtale sig om de Forhold, 
hvori de skulde staa til Repræsentationen, det samme, for- 

saavidt Forholdene tiUader det, som det, der ved Reskriptet 
af 23. Septbr. 1848 er bestemt for Island. 

Naar det paaberaabes, at Valgloven, ved at sige, at 
nærmere Bestemmelser forbeholdes for Slesvigs, Islands og 
Færøernes Vedkommende, skulde have vist, at Grundloven 
allerede der var gældende, saa kan dette dog saa meget 
mindre antages, som, hvis det skulde gælde om Færøerne, 
maatte det naturligvis ogsaa gælde om Slesvig og Island; 
men det er ganske klart efter flere kongelige Tilsagn, at 
det først skal gives Vedkommende i disse Statsdele Lejlig- 
hed til at ytre sig, at Folkemeningen der først skal høres, 
forinden Forholdet til Kongerigets Repræsentation vedtages. 
Det samme er vel ikke udtrykkelig sagt med Hensyn til 
Færøerne, thi det blev anset for mindre vigtigt, men Be- 
stemmelsen i Valgloven er aldeles fælles for Slesvig, Island 
og Færøerne. Naar der siges, at naar Færøerne ikke faar 
nogen Repræsentation nu, kunne ikke de Færøerne vedkom- 
mende Sager afgøres før maaske om en længere Tids For- 
løb, mener jeg, at de ikke bliver bedre afgjorte ved at der 
møder Folk, som kun erklæres for at skuUe repræsentere 
Færøerne, uden at man har mindste Vished om, at de virke- 
lig efter Forholdenes Beskaff^enhed og Færihgernes Fore- 
stiUingsmaade ville repræsentere dem; og altsaa just for at 
deres Mening kan blive hørt om de Anliggender, som er 
dem vedkommende, er det nødvendigt, at man begynder 
med en Undersøgelse der paa Stedet, som forsikrer, at 
Maaden, hvorpaa Valget foregaar, er overensstemmende med 
deres Interesser og Forestillinger.« 

Indenrigsministeren: »Den Tvivl, som Regeringen 
havde ved Forelæggelse af Lovudkastet, var den, om man 
overhovedet skulde blive paa den Bane, hvilken Regeringen 
fandt at være sig betegnet, eller der skulde være Grund til 
at afvige derfra, og gaa ind paa en Politik med Hensyn til 
Færøernes Stilling i Riget, som havde en hel anden Karak- 
ter, hvilket jeg senere skal komme tilbage til . . . . Der 
er aldeles intet til Hinder for, at man, samtidig med at 
Loven opsendes til Færøeme, indhenter Erklæringer fra 

Færøerne, om der skønnes at have vist sig Vanskeligheder 
ved Lovens Gennemførelse med Hensyn til Detailbestem- 
melser .... Men jeg tør paaberaabe mig en Erfaring fra 
et noget lignende Tilfælde, der i det mindste, saavidt jeg 
har kunnet bedømme det, har haft et ganske gunstigt Re- 
sultat. Ved den ekstraordinære Valglov, som blev given 
for Island, blev man nødt til at opstiUe et System, med 
Hensyn til hvilket man havde ikke ganske faa Betænkelig- 
heder, som var ligesaa store, ja maaske større end dem, 
man har haft med Hensyn til nærværende Lov, og det for 
en stor Del fordi man nødig vilde afvige fra det Forslag, 
som var blevet fremsat af Altinget, der havde haft Anled- 
ning til at ytre sig om Loven, uagtet man havde meget 
væsentlige Tvivl om, man kunde gennemføre Lovforslaget. 
Imidlertid blev Valgene afholdte efter denne Valglov, og 
de er komne til Udførelse for hele Landet, og det har i alt 
Fald vist sig utvivlsomt, at der er valgt mange Mænd, hvis 
Valg man ikke kan andet end betragte som et lykke%t 
Varsel for Løsningen af den Opgave, der var stiUet dem. 
I øvrigt er det en af Hovedbestemmelserne i nærværende 
Lovforslag, at Valgene skulle foregaa i Afdelinger, og noget 
lignende har tildels fundet Sted paa Island i enkelte Sysler, 
hvor Lokaliterne meget besværer Samfærdselen, og det synes 
ikke der at have givet Anledning til særlige Ulemper. 

. . . Forsaavidt den ærede Minoritet har paaberaabt 
sig mine Ytringer ved Sagens første Foretagelse, er det 
ganske vist, at Tvivlene angik ikke saa meget Valgmaaden 
som overhovedet det Spørgsmaal, om man skulde opret- 
holde en Repræsentation af Færøerne paa den danske Rigs- 
dag. Det kan jo ikke nægtes, at det vil i visse Henseende 
være bekvemmere for Regeringen, om den med Hensyn til 
Færøerne kunde bruge omtrent det samme System som 
man i Almindelighed forstaar under Kolonialsystemet, at 
man kunde give Love for Færøerne, uden at det var for- 
nødent, at deres Repræsentanter var til Stede, og der kunde 
vistnok opkastes det Spørgsmaal, om det ikke med Hensyn 
til den raskere Maade, hvorpaa Forretningerne saaledes kunde 

gaa, turde have sin Fordel at gaa over til et saadant Sy- 
stem. Men, foruden at det vilde være afvigende fra, hvad 
man hidtil har iagttaget med Hensyn til Øerne, som man 
altid har indrømmet en Repræsentation i Folkerepræsenta- 
tionen, har man ogsaa troet, at et saadant System slet ikke 
kunde følges, saa længe det Forhold, der er taget i Betragt- 
ning, stod usvækket. Man har derfor troet, at det, dersom 
det skulde vise sig, at Rigsdagen fandt overvejende Be- 
tænkelighed ved denne Lov, vilde være rigtigere, at Rege- 
ringen forelagde et Lovudkast, hvorved det Forbehold, der 
i Valgloven er taget med Hensyn til Færøerne, aldeles bort- 
faldt, og det blev afgjort, at Færøeme ikke skulde have 
Repræsentation paa denne Rigsdag her, men at der saa 
blev trufifet Bestemmelser i Analogi med de Bestemmelser, 
som kunne indeholdes i koloniale Love, angaaende hvorledes 
der skal forholdes med Hensyn til Udøvelsen af den lov- 
givende Magt for Færøernes Vedkommende. Det kan ikke 
nægtes, at dette System, som dette Udkast til en Valglov 
tilsigter, og som Grundloven vel ogsaa har haft for Øje, 
kan have sine Misligheder. Skal man karakterisere dette 
System, maa man vistnok nærmest henføre det til en legis- 
lativ Union, men ikke sige, at derved er tilsigtet nogen 
Inkorporation. Det er aldeles rigtigt, hvad der af den ærede 
Minoritet er anført, at Færøerne hidtil i det væsentlige har 
haft særegen Lovgivning, og det Forhold vil man selvfølge- 
lig meget godt kunne opretholde, uagtet Færøerne er repræ- 
senterede paa Rigsdagen. Man kan derfor meget godt 
forelægge særegne Love for Færøerne, ligesom vel ogsaa i 
enkelte Sager lade Færøerne gaa ind under almindelige Love; 
men, hvis man absolut vil foretrække, at ingen Lov skal 
gælde for Færøerne, uden at den er vedtagen af Rigsdagen 
som særegen Lov for Færøerne, kan man meget godt gøre 
det, og har derved fjernet enhver Tanke om at sætte Fær- 
øerne paa en for dem i Almindelighed betænkelig Maade i 
Forhold til de Lovgivningsarbejder, som foretages for det 
egentlige Kongerige Danmark i og for sig, og hævder dem 
ganske den samme Plads, som de hidtil har haft. Men 

dermed er man ogsaa indtraadt i, hvad man kan kalde 
legislativ Union. Lovene for Færøerne debatteres i den 
ofifentlige Forsamling, der er fælles for Danmark og Færøerne, 
og ligeledes deltager de færøske Repræsentanter i den lov- 
givende Magts Udøvelse for Kongeriget. 

En saadan Ordning har vistnok sine Betænkeligheder, 
men den har ogsaa sine Fordele. Man maa ikke tage fejl 
af Forholdene paa disse afsondrede Steder, hvor Civilisatio- 
nen staar paa et mindre fremrykket Standpunkt end her i 
Landet; der staar Forholdene ofte temmelig skarpt mod 
hinanden, og meget ofte ville disse Forhold i Følge deres 
Natur have, om jeg saa maa sige, en ikke lidt mere demo- 
kratisk Udvikling, hvilket ligger i deres Historie. Disse 
Lande have ikke gennemgaaet et saa langt Stadium af 
Civilisation, som vi hernede have gaaet igennem; der er 
derfor i deres Forhold megen Jævnhed, megen Ligelighed, 
kort sagt, alt hvad man nu betegner med Ordet >demokra- 
tisk«. . . . Men paa den anden Side fremtræder Embeds- 
magten der mere afsluttet og med en mere forøget Myndig- 
hed end her; men netop derved bliver Kampen med den 
vistnok ofte farligere og antager skarpere Former end her- 
nede. Nu tror jeg, det er en Fordel ved Løsningen af 
saadanne Spørgsmaal, naar de behandles i Forening međ 
saadanne Repræsentanter, som vil kunne skaffe sig Kund- 
skab om disse Forhold, og derved bidrage til at løse Spørgs- 
maalene, men dog ikke selv personlig er gennemtrængte af 
hele den Kamp, som let udvikler sig paa Stedet selv, og 
jeg tror saaledes, at det for Øerne selv er meget gavnligt 
at have legislativ Forbindelse med Danmark. Jeg nægter 
ikke — og det er et Hensyn, som let kan fremtræde — at 
netop hos saadanne Repræsentanter fra Lande ^f den Be- 
skaffenhed kan der let, hvor de ikke er saa nøje kendte 
med Forholdene, fremtræde en Tilbøjelighed til just at slutte 
sig til den Side, som synes mest frisindet, og, forsaavidt 
der ogsaa er Ønsker paa saadanne Steder, som ikke lette- 
lig kunne fyldestgøres, kan der være en vis naturlig Til- 
bøjelighed for dem til mere at gaa over til Oppositionen. 

Det kan derfor ikke nægtes, at det kunde være bekvem- 
mere ogsaa i saa Henseende, naar man ikke havde en 
legislativ Union med saadanne Lande, om man kunde regere 
dem alene ad den kolonialpolitiske Vej, og det har været 
dette Spørgsmaal, jeg har antaget at ville være det væ^ 
sentligste i Sagen, om man skulde forlade det Forbehold, 
man har gjort i Valgloven, og renoncere paa at se færøske 
Repræsentanter her, eller om man skal søge at gennemføre 
den Tanke, man hidtil har opretholdt om fáerøske Repræ- 
sentanter paa Rigsdagen.« 

Ørsted: »Jeg skal bemærke, at netop det Forslag, som 
var stillet af et Medlem af Rigsforsamlingen i 1849 (Ployen), 
gik ud paa, at Færøernes Deltagelse i Repræsentationen 
ikke maatte ordnes, førend de havde faaet Lejlighed til at 
lade sig høre desangaaende, saa det er netop derom, der 
er Spørgsmaal .... Naar bemeldte Medlem senere har 
frafaldet at faa dette Forslag sat under Afstemning, og 
fandt, at allerede Tilsagnet i Valgloven om særlige Bestem- 
melser om Valgene paa Færøerne sikrede Færingerne den 
fiilde Indflydelse derpaa, saa beviser dette jo netop, at han 
lagde dette i Valgloven . . . Tingets Tilbageholdenhed med 
Hensyn til Grundlovens Omraade gjorde, at Kvæstionen 
baade om Island og Færøerne blev skudt tilbage.« 

Blechingberg: >Jeg skal ikke nægte, at jeg i høj 
Grad har haft Betænkeligheder ved at fremme denne Lov 
til Behandling i Rigsdagen, uden at der er givet Færingerne 
selv Anledning til at ytre sig om Lovens Genstand, og det 
hvad enten man ser hen til de lokale Forhold, hvad Natur- 
betingelser angaar, eller til det Standpunkt, hvorpaa Be- 
folkningen staar, og de Ønsker, der maatte bevæge sig 
hos dem. Det har torekommet mig, at de bleve paa en 
Maade stedmoderlig behandlede, naar man sammenligner 
deres StiUing med hvad der er iagttaget forsaavidt angaar 
Island, og hvad der ogsaa er bebudet at skulle ske med 
Hensyn til Slesvig. 

. . . Det vil uden Tvivl, naar man skal bringe denne 
Lov til Udøvelse, let møde, at der kan blive stor Vanske- 

lighed ved at faa en Mand til Landstinget. Det gælder 8 
Maaneders Fræværelse aarlig fra sit meget fjerne Hjem, for 
at kunne indtræde som Medlem af Rigsdagen i den Egen- 
skab, hvorom her er Tale. Henser man nu for det første 
til de Embedsmænd, som er ansatte paa Øerne, saa nærer 
jeg Tvivl om, at Embederne vil tiUade, at nogen af disse 
Mænd saaledes aarligen er borte fra deres Embeder den 
største Del af Aaret; og, hvad angaar Bønderne paa Fær- 
øerne, da tør jeg holde mig overbevist om, at man vanske- 
lig vil finde nogen Bonde, der vil rive sig ud af sine 
derværende Forhold, saaledes nemlig, at han vil modtage 
et saadant Valg og tilbringe 8 Maaneder af Aaret hernede. 
. . . Det synes overhovedet, som om det ikke kan være 
Meningen, at Grundloven skulde anvendes paa disse Qerne 
Øer anderledes, end deres ejendommelige BeskaflFenhed til- 
siger, og, kan Hensigten med, at Færøerne blive repræsen- 
terede, ikke vel opfyldes uden en Bestemmelse i den Ret- 
ning, som jeg har tiUadt mig at berøre, saa kan jeg i 
Særdeleshed efter Indholdet af Grundlovens § 41 heller ikke 
tro, at det vil være noget urigtigt i den Henseende at 
modificere § 37.€ 

Anden Behandling af Udkast til Lov om Valgene til 
Rigsdagen paa Færøerne. 

.... Blechingberg: . . . »Med Hensyn til det 
Spørgsmaal, som her foreligger, maa jeg bemærke, at jeg 
ikke skønner rettere, end at Færøernes StiUing lige over 
for Grundloven er den samme som Islands, og til Styrke 
derfor maa jeg paaberaabe mig, at den Kundgørelse, som 
ledsagede Emanationen af Grundloven, indeholdt en Und- 
tagelse for Slesvig, som ikke omfatter enten Island eller 
Færøerne, og jeg kan derfor ikke skønne, at der er nogen 
væsentlig Forskel i denne Henseende . . .« 

Ordføreren: . . . »At der blandt Sysselmændene vil 
findes Folk, som kunne være vel skikkede til at repræsen- 
tere Færøerne paa Landstinget, derom er jeg overbevist.* 

Indenrigsministeren: »For saa vidt det er udtalt, 

at Færøerne i det hele skulde staa, med Hensyn til disse 
Forhold, nærmere ved Island, end de Provinser af Kongeriget, 
som hidtil ere repræsenterede paa Rigsdagen, kan jeg ikke 
nægte, at jeg tror dog, at denne Opfatning fjerner sig ad- 
skiUigt fra Virkeligheden. Med Hensyn til de statsretlige 
Forhold, der ere indtraadte efter Grundlovens Emanation, 
er det oplyst, at Forholdet for Islands Vedkommende er et 
ganske andet end for Færøerne, i det der er givet Islæn- 
derne et højtideligt kongeligt Tilsagn om, at Islands Stilling 
i Riget ikke skal afgøres forinden Indvaanerne vare blevne 
hørte derover i en særegen Forsamling, til hvilken der 
allerede er foregaaet Valg efter en Valglov, der i dette 
Øjemed har været forelagt Altinget, hvorimod der for Fær- 
øernes Vedkommende, som bekendt, aldeles ikke er tilstaaet 
noget saadant .... Det kan ogsaa meget gærne være, at 
man tager fuldkommen fejl, naar man antager, at den mindre 
Tilbøjelighed, man forudsætter hos Islænderne til at lade 
sig repræsentere paa Rigsdagen, væsentligt var grundet i 
Hensyn til den vanskelige Kommunikation. Det er jo ganske 
utvivlsomt, at Islands historiske Udvikling er gaaet en ganske 
anden Retning end Danmarks, og det er fornemmelig den man 
lægger Vægt paa at konservere, og frygter for at den kunde 
lide Skaar ved en saadan Forbindelse, som vil opstaa ved 
€n fælles Repræsentation. Forsaavidt der derimod ses hen 
til de personlige Forhold, er det netop af de Mænd fra 
Island, som have været tilstede her i den grundlovgivende 
Rigsforsamling, blevet anerkendt hvor megen Pris de satte 
paa dette Ophold, noget, der vistnok heller ikke er nogen 
Tvivl om, at Erfaringen efterhaanden vil lade Vedkommende 
føle. Fra disse mine Ytringer vil jeg imidlertid ingenlunde 
have draget en Slutning til en Stemning for, at Island her 
skulde være repræsenteret; det er et Spørgsmaal, som jeg 
tror slet ikke ligger for for Øjeblikket . . .« 

Marineministeren: »Jeg har i længere Tid opholdt 
mig paa Færøerne, og jeg har været Vidne til, at Folk der 
i Almindelighed have ytret megen Misfornøjelse med det 
bestaaende; de have følt sig tilsidesatte. Det er et herligt, 

ærligt Folk, som jeg tror, naar alt blev lidt mere udviklet 
hos det, snart vilde komme paa et temmelig højt Trin . . . 
Skønt jeg ikke skal sige noget mod Monopolet, tror jeg dog> 
at det kunde have virket en Del mere til Færøernes og 
deres Produkters Opkomst, end der virkelig er gjort . . . , 
Hvad angaar Dygtigheden, da har jeg faa Steder i Verden 
fundet saa megen sund Sans som hos Færingerne, og jeg 
tror virkelig ogsaa, at hvis det var foreneligt med Grund- 
loven, at det vilde være Synd dersom man udelukkede disse 
ærlige og brave Folk fra at repræsenteres i Landstinget.« 

Ørsted: . . . >Det er udtrykkelig forbeholdt i § 18 
af Valgloven, at der skal træflfes nærmere Bestemmelser 
med Hensyn til Slesvig, Island og Færøerne, som herved i 
denne Henseende ere satte ganske ved Siden af hinanden. 
Ogsaa er det vist, at der i sin Tid ved Forhandlingeme 
om Grundloven ikke blev udtalt noget om, at Færøerne 
skulde ligefrem anses for at være indbefattede derunder. 
Det var i Værk at stiUe Forslag i denne Henseende; men 
de bleve tilbageholdte, og man har altsaa villet, at det skulde 
være et aabent Spørgsmaal, i hvilket Forhold Færingerne 
skulde staa til Rigsdagen, og det Medlem af den grundlov- 
givende Rigsforsamling, der var udnævnt for Færøerne, 
ytrede netop, at han ikke tvivlede om, at der vilde blive 
iagttaget det samme med Hensyn til Færøerne, som med 
Hensyn til Island, nemlig at Indvaanerne først bleve hørte. 
Han erkendte, at det ikke kunde ske paa samme Maade 
og i samme Form, som for Island, fordi der manglede et 
Organ, igennem hvilket Færingerne kunde udtale sig; men 
han mente, at Regeringen dog vilde træffe en Indretning, 
hvorved man kunde erfare Færingernes Ønske vedrørende 
Maaden, hvorpaa Repræsentationen for Færøerne kunde 
ordnes. Jeg tror altsaa, at, naar man, førend man giver 
nogen Valglov for Færøerne, giver Færingerne Lejlighed til 
íit ytre sig derover, saa handler man i Overensstemmelse 
med de Grundsætninger, som gjorde sig gældende i denne 
Forsamling. At der er stor Forskel paa de islandske og 
færøske Forhold er vist; men de have dog det til fælles, I 

at ingen af dem hidtil har haft Lovgivning tilfælles med 
Danmark, naar undtages de enkelte Love, som ere blevne 
gjort gældende for Færøerne, ligesom for Island, hvorhos 
de forhen stode under den norske Lov og ikke under den 
danske Lov. Der er altsaa forsaavidt Lighed, og der er 
ogsaa den Lighed, at, hvor meget man end ønsker at til- 
vejebringe Enshed mellem, hvad der er foreskrevet her for 
Danmark og hvad der skal gælde for Færøerne, saa maa 
man dog tilstaa, at det er umuligt, og at Forskellen i Valg- 
loven bliver den yderst væsentlige, at Folketingsvalget sker 
i afsondrede Kredse, i Stedet for at de efter den her gæl- 
dende Valglov skulle ske i en Forsamling, som indeslutter 
den hele Kreds.« 

3die Behandling angaaende Lovudkast om Rigsdags- 
valgene paa Færøerne. 

Ørsted: . . . >Jeg har omtvivlet, at der burde gives 
nogen Valglov for Færøerne forinden Færingerne selv have 
haft Lejlighed tii at ytre sig angaaende det Forhold, hvóri 
de ønske at staa til Grundloven . . . Jeg har antaget, at 
Færøerne ikke høre umiddelbart ind under Grundloven eller 
den udkomne Valglov, og dette har jeg begrundet ved, at 
Færøerne aldrig hidtil i Lovsproget ere indbefattede under 
Danmark, og at deres Forhold i det hele ere meget for- 
skellige fra Danmarks, og dels derved, at Grundloven 
aldeles ikke er indrettet saaledes, at den ligefrem kan være 
anvendelig paa Færøerne. Jeg har fundet det biliigt og 
naturligt, at Færingerne fik Adgang til den danske Rigsdag, 
men det burde ske under Forudsætning af, at de ønskede 
det, og under saadanne Betingelser, hvorved de maatte anse 
sig betryggede for, at den Delagtighed, der blev indrømmet 
dem, blev en Sandhed og kunde komme dem virkeiig til 
Nytte . . . Man har paaberaabt sig § 18, men her nævnes 
Slesvig og Island aldeles paa samme Maade som Færøerne, 
og der kan altsaa ikke tænkes nogen Grund hvorfor Fær- 
øerne pludselig, uden at adspørges, skulle indlemmes i 
Grundloven. Jeg har ogsaa paaberaabt mig den højtærede 

Indenrigsministers Usikkerhed, hvorvidt man havde trufFet 
det rette eller ikke, angaaende hvorvidt Færøerne skulde 
indlemmes i selve Rigsdagen eller ikke. Jeg deler samme 
Tvivl, og jeg deler endvidere Tvivlen med Hensyn til selve 
Valgindretningen ; idet han ytrede, at først, hvis Rigsdagen 
fandt, at man ikke var i Stand til at give nogen hensigts- 
mæssig Valglov for Færøerne, maatte Færøerne udelukkes 
fra Grundfællesskab med Danmark . . . Med Hensyn til det 
personlige Fremmøde, som Statsraadet i 1848 fandt var en 
saa stor Betryggelse, kan dette ikke anvendes for Færøernes 
Vedkommende . . . Og med Hensyn til Landstingsvalget 
er det erkendt, at de Regler, som gælde for Valgbarheden 
i Danmark, kun ere lidet passende for Valgbarhed paa 
Færøerne . . . Foruden at det nu er noget særegent, at der 
udkommer en Lov for Færøerne, som udtrykker en Hofved- 
regel, der aldrig kan anvendes, og at det kun er den 
subsidiære Regel, som i Virkeligheden bliver gældende, saa 
tror jeg at man fejler, naar man antager, at man ved Grund- 
loven er bunden i den foranførte Henseende. Til en Lands- 
tingskreds udkræves der i Følge Grundloven 28—30,000 
Mennesker, paa Færøerne findes der kun 6 — 7000 Menncsker. 
» . . Jeg mener, at det anførte viser, at Grundloven ikke 
umiddelbart passer paa Færøerne i alle sine særegne Regler. 
Den højtærede Indenrigsminister har udtalt, at den Valglov, 
som her foreligger, er saa nøje overensstemmende som 
muligt, baade med Grundloven og Valgloven for Danmark; 
det nægter jeg aldeles ikke, men jeg tror just, at dette er 
en Ufuldkommenhed, skønt en, naar Loven skal udarbejdes 
og bifaldes her, uden at Færøerne faa Lejlighed til at tale 
derom, nødvendig Ufuldkommenhed. Man har maattet rette 
sig efter, hvad der er foreskrevet for ganske andre For- 
hold i Danmark, og paa en Maade givet det en forceret 
Anvendelse paa Færøerne, hvor det ikke passer. 

.... Det er min fulde Overbevisning, at man gør 
Færøerne en slet Tjeneste ved at give en Valglov for samme, 
forinden Beboerne kunne faa Lejlighed til at udtale sig der- 

over, og Følgen deraf er, at jeg ikke stemmer for den 
foreslaaede Valglov.* 

Flensborg: »Det er gaaet mig, som det er gaaet den 
højtærede tjerde Landstingsmand for København (Bleching- 
berg), at jeg i høj Grad har delt de Betænkeligheder, som 
den ærede Minoritet i Udvalget (Ørsted) har anført med 
Hensyn til denne Lovs Betimelighed, og jeg kan ikke nægte, 
at, hvad den ærede Minoritet har anført under Sagens Be- 
handling om denne Sag, er forekommet míg i den Grad 
indlysende, at den Tvivl, jeg fra Begyndelsen havde, ora 
jeg skulde stemme for Udkastet, nu er gaaet over til Vished 
om, at jeg maa stemme mod det, navnlig • efter at jeg ved 
Sagens anden Behandling er bleven nærmere bekendt med 
de enkelte Bestemmelser og det hele, som den ærede Taler 
har kaldet det indviklede Maskineri, man har udarbejdet 
for en Landsdel, efter den blotte Formodning om, hvad der 
efter Lokaliteterne kunde være hensigtsmæssigt. Jeg tiUader 
mig at tro, at den Enstemmighed, som har vist sig under 
Lovens Behandling, for en stor Del har sin Grund deri, at 
man paa Grund af Ukendskab med Forholdene ikke har 
kunnet bedømme det mere eller mindre hensigtsmæssige i 
det foreslaaede, Saaledes er det gaaet mig, men heri ligger 
for mig en vigtig Grund til at votere mod Loven. Hvad 
Loven har været bygget paa, har dog ikke blot været en 
Formodning, men Visheden om, hvad der er gavnligt; men 
denne Vished kunne vi kun faa ved at høre den paagæl- 
dende selv. Mit Hovedargument mod Loven er altsaa, at 
Færingerne ikke har haft Anledning til at ytre deres Mening 
om, hvilke Bestemmelser, der maatte være de hensigtsmæs- 
sigste med Hensyn til den Repræsentation paa Rigsdagen, 
som man vil give dem. Forsaavidt det er anført, at man 
altid kunde give Loven for Færøerne og da senere modi- 
ficere den,. naar man havde hørt de Mænds Mening, der 
bleve udvalgte paa Færøerne, maa jeg bemærkej at det 
synes mig dog bedre ikke at give en Lov, som man forudser 
vil blive provisorisk, naar ikke en uomstridelig Nødvendighed 
taler derfor. Hertil kommer, at naar det er Færingemes 

eget Ønske og Mening, man vil høre, kan man kun erfare 
dette Ønske af dem, der maa anses for deres rette Repræ- 
sentanter, men som deres rette Repræsentanter kan kun 
anses de, der ere valgte efter en Lov, som de paagældende 
med Lokaliteterne fortrolige og nærmest bekendte Mænd 
have erklæret for at være hensigtsmæssigst.* 

Indenrigsministeren: . . . »Naar man forelægger 
Tinget til Billigelse et Lovforslag af et saadant Omfang 
som dette, hvis Genstand, uagtet den ikke er særdeles 
vigtig(!), saa kan den dog være forbundet med mange og 
store Vanskeligheder at faa ordnet . . . Det, der vakte de 
principale Tvivl hos Regeringen, var navnlig, at man kunde 
gaa til den modsatte Vej og ved en udtrykkelig Lovbestem- 
melse faa hævet det Forbehold, der stod i Valgloven, at 
Færingerne skulde repræsenteres i Rigsdagen, faa det af- 
gjort, at Færingerne ikke skulde repræsenteres paa den 
danske Rigsdag . . . Jeg tror Regeringen ligefrem var for- 
pligtet til at forelægge et Lovforslag om denne Sag for at 
faa det afgjort, om man skulde følge den Vej, man var 
slaaet ind paa, eller om man skulde forlade den; og denne 
Vej var allerede traadt derved, hvad allerede er udtalt, at 
under Udtrykket »Danmarks Rige< maatte ogsaa indbefattes 
Færøerne . . . At Island midlertidigt er traadt ud af dette 
Forhold, og at Grundlovens Indførelse paa Island indtil videre 
er bleven suspenderet, ligger ikke deri, at Island jo oprinde- 
lig blev antaget at høre ind under det Territorium, for hvil- 
ket Grundloven blev givet, men i det allerhøjeste kongelige 
Tilsagn, der er meddelt Island; men naar der ikke er givet 
et saadant Tilsagn, er det meget unaturligt at spørge en 
Landsdel, der hører ind under Grundlovens Omraade, om 
den fremdeles vil høre under Grundlovens Omraade og altsaa 
sende Repræsentanter til Rigsdagen. Det har egentlig ikke 
nogen Sinde været paatænkt at rette et Spørgsmaal til 
Færingerne i den Henseende, og jeg tror ogsaa, at et saa- 
dant Spørgsmaal meget bedre vil kunne afgøres paa Rigs- 
dagen (!), end de vilde kunne behandles af 8 — 9 — 10 Mænd, 
hvor mange man nu kan faa samlede fra de fjernt liggende 

Øer, hvoraf Distriktet bestaar, for at forelæg^ge dette Spørgs- 
maal . . . Man har ment, at naar Rigsdagen ikke vilde 
gaa ind paa Udkastet, saa var det naturligt, at den udtalte, 
at den ikke vilde have Færingerne repræsenteret i det hele, 
at Regeringen da maatte bestyre Færøerne efter andre Reg- 
ler . . . Man kan meget gærne indhente Erklæringer fra 
Færøerne, med Hensyn til enkelte Punkter i Udkastet, men 
det væsentlige er dog Systemet selv.« 

Ørsted: . . . »Jeg maa bemærke, at Udtrykket »Dan- 
marks Rige« ikke fandtes i Grundlovsudkastet. Der stod 
Danmark og Slesvig; men det var noget, som siden under 
Rigsforsamlingen blev antaget, at man kunde bruge Ud- 
trykket Danmarks Rige, som skulde indbefatte mer end 
Danmark, men en bestemt Udtalelse af, hvad man dermed 
mente, fandt ikke Sted. Her fremkom et Forslag, som gik 
ud paa, at det skulde erklæres, at Island og Færøerne vare 
indbefattede derunder; men det blev taget tilbage. Man 
fandt, at der var mangfoldige Vanskeligheder med at be- 
stemme Omraadet af Danmarks Rige; det er altsaa i Grun- 
den et tvetydigt Udtryk, man har brugt, som slet ikke har 
fiindet nogen Forklaring paa Rigsdagen og hvorfra man ikke 
kan argumentere. Jeg tror, ja, jeg finder det aldeles klart, 
at det paa den Tid, Grundlovsudkastet blev forelagt, var 
Meningen, at det skulde tages under Overvejelse, om hvor- 
ledes Island og Færøerne skulde indbefattes deri, og derfor 
vare ogsaa Repræsentanterne her baade for Island og Fær- 
øeme til Stede, ligesom det udtrykkeligt blev reserveret, at 
Island, først efter at dets Alting havde faaet Lejlighed til 
derover at ytre sig, skulde træde i Forbindelse med Rigs- 
dagen og under nærmere Bestemmelser, som da maatte an- 
tages. Den eneste Repræsentant, som Færøerne havde 
under Rigsforsamlingen 1848 og 1849, udtalte sig just 
ogsaa for, at han forudsatte, at man ikke gjorde Grund- 
loven gældende paa Færøerne, førend der var oprettet 
kommunale Indretninger, igennem hvilke Færingernes Me- 
ning derom kunde høres. Det forekommer mig ganske 
klart, at, naar man kan udelukke Island fra Grundloven, 

Digitized by VjOOQ lC 



40 

eller anse det for et aabent Spørgsmaal, om Island hører 
under Grundloven, og i hvilket Forhold det skal sættes 
dertil, saa maa det samme ogsaa kunne antages med Hen- 
syn til Færøerne. Jeg har iøvrigt ingenlunde ytret, at 
Færingerne skulde have en afgørende Stemme om, hvorvidt 
de skulde indlemmes under Grundloven eller ikke, skønt jeg 
for min Del ikke kan tænke mig nogen Grund til at paa- 
nøde dem denne Indlemmelse; men det, som jeg gaar ud 
paa, er, at man giver dem Lejlighed til at ytre sig om 
Sagen. Man kan forelægge dem et Udkast til en Valglov; 
naar de da høres derover, faa de tillige Lejlighed til at ytre 
sig om, hvorvidt de i det hele taget antage, at deres Tarv 
bliver fremmet med denne Forbindelse; men i Særdeleshed 
tror jeg, at, om der ogsaa aldeles ingen Tvivl var, om 
de skulde indlemmes under Grundloven, saa kan det dog 
være meget tvivlsomt, om de ikke kunde finde det tilraade- 
ligt, at der blev truffet særlige Bestemmelser derfor, navn- 
lig den, at ingen Lov, som skulde gælde for Færøerne, 
kunde vedtages paa Rigsdagen, førend et Organ for Færin- 
gerne, paa Færøerne selv, havde faaet Lejlighed til derover 
at ytre sig.« 

De her fremdragne Udtalelser fra Valglovforslagets Be- 
handling i Landstinget, vise, at man fra alle Sider stod 
en Smule tvivlsom overfor Rigtigheden af at slaa ind paa 
den Vej, som Forslaget anviste. Selv Indenrigsministeren 
udtalte sig usikkert, men mente at finde Støtte for det af 
ham foretagne Skridt, fordi Regeringen efter hans Mening 
var forpligtet til at forelægge et Lovforslag om denne Sag. 

Udvalgets Flertal stillede sig i alt væsentligt paa Inden- 
rigsministerens Standpunkt; derimod hævdede Mindretallet 
gentagende, at Færingerne først burde høres. Under 
Debatten udtalte Ørsted endog som sin Overbevisning, at 
man gjorde Færøerne en slet Tjeneste ved at give Færøerne 
en Valglov for samme, uden át Beboerne vare adspurgte. 

Ved nu at kaste et uhildet Blik paa de i Landstinget 
angaaende denne Sag førte Forhandlinger viUe vistnok de 

fieste indrømme, at deres Mening, der ønskede Lovforslaget 
først forelagt et færøsk Organ, var den mest naturlige. 
Imidlertid vandt en saadan Stemning ikke Landstingets 
Bifald; Sagen blev vedtagen i dette Ting og gik saa over 
til Folketinget, hvor Meningerne kom til at staa endnu 
skarpere mod hinanden, særlig derved, at der straks hævede 
sig stærke Røster for, at man slet ikke ønskede Færinger 
repræsenterede paa den danske Rigsdag. 



Valgrlovens første Behandllngr i Folketingret. 

. . . Barfod: . . . »Hvorfor nærværende Lovudkast i 
den Grad interesserer mig, er fordi dette Lovudkast, saa 
vidt jeg skønner, vil have en væsentlig Indflydelse paa den 
Afgørelse, som alle lignende Lovforslag ville faa; altsaa er 
det ved dettes Afgørelse, at et helt liUe Folks Skæbne skal 
begynde at afgøres, og hvad er det for et lille Folk? Det 
er, derom er alle enige, et lille dygtigt, velbegavet og ædelt 
Folk, som har haft en Skæbne, der vistnok i mange Hen- 
seender ikke har været misundelsesværdig, der i Fortiden i 
mange Stykker — og det er lydeligt anerkendt selv af den 
nuværende Regering — er blevet forsømt og tilsidesat ... 
Spørgsmaalet er, om en saadan Lov skal vedtages, ved- 
tages af os, som dog staa saa fjernt fra det Folk og de 
Forhold, som enhver af os maa vide om sig selv at han 
gør, saa fjernt, for at jeg skal antyde det med et eneste 
Eksempel, at den ærede Indenrigsminister har fundet det 
nødvendigt, hvad der vistnok heller ingenlunde var over- 
flødigt, at underrette Landstinget om, hvad en Mark Jord 
betydede. Hvad der navnlig har været mig betænkeligt, 
ja, jeg kan gærne sige uhyggeligt med Hensyn til dette 
Forslag, er, at det er udarbeidet uden at være forelagt dem, 

hvem det nærmest vedkommer, uden at i Forvejen Færin- 
gernes Stemme, Anskuelse og Mening er indhentet. Under 
den grundlovgivende Rigsforsamling ytrede der sig fra en 
enkelt Side Ønske om, allerede den Gang at faa Færinger- 
nes Forhold til Valgloven fastsat; men der ytrede sig stærke 
Betænkeligheder fra andre Sider i modsat Retning. Jeg 
var langtfra den eneste, der nærede disse Betænkeligheder, 
men de næredes ogsaa af den Mand, som af Hans Majestæts 
Regering var kaldet til under den grundlovgivende Forsam- 
ling at repræsentere Færøerne. Som det vil være de Herrer 
bekendt, formulerede ogsaa hin Rigsdagsmand sine Be- 
tænkeligheder i en Tillægsparagraf, som han kun af ganske 
særegne Omstændigheder tog tilbage. Siden den Tid er 
der gaaet to Aar, og det forekommer mig, at man i disse 
to Aar meget vel vilde have kunnet indhente Færingernes 
Mening om Sagen . . . Jeg for mit Vedkommende maa 
nemlig tilstaa, at jeg ikke kan ønske Færingeme repræsen- 
terede paa den danske Rigsdag, jeg kan ikke ønske det, 
og jeg skal tillade mig med nogle faa Ord at udtale, hvor- 
for jeg ikke ønsker det. Dersom Færingerne blive repræ- 
senterede paa den danske Rigsdag, vil deres Repræsentation 
næppe kunne blive stærkere, i det mindste ikke synderlig 
stærkere, end der er foreslaaet i Udkastet, altsaa en Re- 
'præsentant i Folketinget og en i Landstinget; men naar 
nærværende Ting skulde tage Beslutning over udelukkende 
færøske Forhold, jeg gentager det, nærværende Ting, hvis 
enkfelte Medlemmer ere for en aldeles overvejende Part fuld- 
kommen ubekendte med disse Forhold, saa vil Følgen blive 
den, at Tinget i det væsentlige vil komme til at tage en 
saadan Beslutning, udelukkende efter den Mands Tilraadelse, 
som her i Tinget repræsenterer Færøerne; men der er ogsaa 
paa Færøerne forskellige Anskuelser om vigtige Spørgs- 
maal . . . Selv om man imidlertid tænkte sig, at der for 
Øjeblikket paa Færøerne kun var en Mening om alle mulige 
borgerlige Sager, saa vil man dog upaatvivlelig være enig 
med mig i, at i det Øjeblik, der bliver vakt et saadant 
politisk Liv paa Færøerne, som ligefrem maatte vækkes ved 

en Lov af saa indgribende politisk Natur som den forelig- 
gende, saa kan det derefter ikke længere blive Tilfældet, 
at en saa idyllisk Enighed raader; saa maatte der danne 
sig politiske Partier ogsaa paa Færøerne, og naar der da 
kun var en Repræsentant her i Tinget, saa er kun det 
ene Parti repræsenteret, og det er da, som man let vil 
være enig med mig i, slet ikke sagt, at det blev det Parti, 
der havde Sandheden paa sin Side; det er ikke engang, 
naar man. ser hen til, hvor vanskeligt det vil være for de 
fjernere Beboere at deltage i Valget, der er det ikke en 
Gang sikkert, at den ene Mand vil repræsentere den An- 
skuelse, der havde de fleste Færinger for sig, og naar nu 
Tinget skal tage en Beslutning angaaende de færøske For- 
hold, i det væsentlige ledet af denne ene Repræsentant, 
saa var det dog virkelig at give en saadan enkelt Mand 
en ganske overordentlig Magt, og det var dobbelt at give 
ham en saadan Magt, fordi han paa en Maade stod dækket 
af hele Tinget. Det er dette, som det forekommer mig, at 
jeg baade for Færingernes Skyld og for Tingets Skyld paa 
det bestemteste maa fraraade. Man vil maaske sige, at 
denne ene Repræsentant, som Færingerne vilde have i det 
andet Ting, kunde være en Modvægt, men jeg maa der for 
det første i saa Henseende tiUade mig at gøre opmærksom 
paa, at saaledes som Forholdene ere, er der meget liden 
Sandsynlighed for, eller meget liden Grund til at vente, at 
disse to Repræsentanter, valgte af de samme, vilde væsent- 
lig og paa samme Tid komme til at staa i Modsætning til 
hinanden, saa blev Følgen den, at vi havde et Ja og et 
Nej, og at disse to ophævede hinanden. Men hertil kommer 
endnu, at og.^aa for vore egne Anliggenders Skyld, maa 
jeg finde det betænkeligt, at Færingerne blive repræsen- 
terede paa den danske Rigsdag. Vi har her i Tinget ikke 
en, men flere Gange, vedtaget vigtige Beslutninger med 
ringe Majoritet .... naar Majoriteten kommer til Stede 
ved en Mand, som var ligesaa ubekendt med danske For- 
hold, som vi ere ubekendte med de færøske, vilde det 
være mindre let at finde sig deri; jeg behøver ei at minde 

om dea vigtíge Afstemniiig iQor, đa Gnmdlovens miværende 
Repræsentatíonssystem blev vedtaget med 70 mod 68. I 
et saadant (^ flere lignende Tilfælde vilde en Sag let 
kunne komme tíl at afgøres ved den ene Færings Stemme, 
og det kunde næppe være gavnligere for os, for det danske 
Folk, vi her repræsenterer, end det kunde være ønske%t 
eller behageligt for ham. . . . J^ . . . indser ikke rettere, 
end at hvis Færingerne skulde repræsenteres her, maatte 
det samme være Tilfælde med Island, ja j^ kunde næsten 
sige, saa maatte ogsaoL vore vestindiske Besiddelser, ja selv 
Grønland, (^saa her repræsenteres . . . Jeg skal endnu kun 
tíUade mig at gentage, hvad der er det vigtígste og væsent- 
ligste, nemUg at det Spørgsmaal, enten Færingeme skal 
repræsenteres paa den danske Rigsdag eller ikke, ikke 
bliver afgjort, forinden Færingeme selv have udtalt sig 
derom (Hør!).€ 

Jespersen: >Det er (^saa efter min Menii^ detefleste 
vigtige Spørgsmaal her, om en saadan Lov bør veckages, 
thi Lovens Enkeltheder ere for os aldeles betydningsløse; 
vi kunne i al vor Enfoldighed sanktíonere dem, som de ere, 
eller gøre hvilke Forandringer vi ville deri; det er fra vor 
Side lige klogt. Jeg har spurgt mig selv, tíl hvilken Nyttc 
en saadan Repræsentation af Færingeme vilde være, om 
det vilde være tíl Nytte for Færøerne eller for Danmark, 
eller for dem begge. Der er en Mand paa hvis Ord jeg i 
denne Sag lægger megen Vægt, fordi han siger, han selv i 
længere Tid har opholdt sig paa Færøerne og har lært at 
kende Folkestemningen der, og det er den forrige Marine- 
minister; han har udtalt, at der levede paa Færøeme et 
sundt, fomuftígt og veltænkende Folk, men dette Folk følte 
sig tilsidesat. Det er min bestemte Mening, at han deri har 
Ret, altsaa Folket paa Færøeme har Ret i at føle sig til- 
sidesat; men det er ikke den Tilsidesættelse, hvorover de 
klage, at de ikke have faaet en Repræsentation her paa 
Rigsdagen, men at man har nægtet dem de Udstrækninger, 
som vare givne det øvrige Danmark, skønt de vare lige saa 
modne til at faa dem og ligesaa berettigede tíl at erholde 

dem som det øvrige Danmark. Maii har nægtet dem at faa 
en Kommunallov, man har sat dem aldeles under Embeds- 
vilkaarligheds Herredømme. Den Mand, som har været seridt 
dem som Amtmand, er i Virkeligheden Underkonge paa 
Færøerne; en Lov, som udgaar for Danmark, er ikke 
gældende for Færøerne, med mindre den udtrykkelig bliver 
udvidet dertil, og om det skal ske og i alt Fald med 
hvilke Forandringer, det har faktisk beroet alene paa Amt- 
mandens IndstiUing. Det er den Tilstand, som Færøerne 
have og hvorover de med Grund klage; men dersom man 
havde forelagt dem det Spørgsmaal, om de vare tilfredse 
med at faa en Repræsentant her i Folketinget og en i 
Landstinget, er jeg forvisset om, at de vilde svare Nej — 
thi hvadNytte skal den Mand gøre dem? Det ser jeg ikke, 
men jeg ser klart, hvilken Skade han vil gøre dem. Jeg 
tror, at naar her sidder en Mand fra Færøerne, vil maii 
sige: hvad klage I over, som ere ligesaa godt repræsen- 
terede som alle øvrige danske, hvor kunne I nu forlange 
nogen større Raadighed over Eders egne Anliggender, end 
alle de andre have? Og det er, for at man kan nægte dem 
denne selvstændige Myndighed og blive ved at holde dem 
under Embedsaaget — det er derfor denne Lov væsentligst 
er os forelagt. Man har i Foraaret, som den sidste ærede 
Taler sagde, sammenkaldt en Forsamling paa Færøerne, man 
har forelagt dem en af Embedsmændene der udarbejdet 
Kommunallov, men har ikke forelagt dem det Spørgsmaal, 
om de ønskede en Repræsentant her paa Rigsdagen, og 
dette Udkast til en Kommunallov, hvoraf den højtærede 
Indenrigsminister maa være i Besiddelse, tiUige med den 
Betænkning, som derover er afgivet og som vilde inde- 
holde alle statistiske Materialier til at Loven kunde udkomme, 
det er det,' jeg havde ønsket, at den ærede Minister var 
fremkommet med; det vilde for os været en Formsag at 
stadfæste det; vi skuUe, naar der ikke aabenbart ere ufor- 
nuftige Bestemmelser deri, tage det aldeles som det er, 
thi Enkeltheder kunne vi ikke bedømme, vi kunne blot 
tage de Materialier, han leverer os, og lave en Lov deraf. 

Jeg kan heller ikke indse, at Rigsdagen her kunde 
have nogen Nytte af et saadant Medlem; en saadan Mand, 
der kommer fra Færøerne, han vil ikke tro sig kaldet til 
andet end blot at lægge Vægt paa de Sager, som angaa 
Færøerne, og deri gør han Ret; thi ligesaa ilde tjent som 
Færingeme vil være med, om Rigsdagen her behandlede 
Lovforslag for Færøerne, lige saa ufornuftigt et saadant 
Foretagende vilde være, lige saa megen F'øje har den færøske 
Repræsentant, som sidder her til at sige: Ja, Lovene f. Eks. 
om Eders Landboreformer her, de vedkommer mig slet ikke, 
jeg kender dem slet ikke, hos mig ere Forholdene ganske 
anderledes. Jeg tilraader derfor Tinget at forkaste denne 
Lov endnu i Dag, og deri er jeg vis paa, at vi gør Færin- 
gerne en stor Tjeneste (Inderirigsministeren : Nej!); thi naár 
det sker, kan den ærede Minister allerede paa den nu- 
værende Rigsdag komme frem med et Udkast til en Kommu- 
nallov eller, hvad jeg vilde foretrække, et Udkast til en 
Valglov, i Følge hvilken der paa Færøerne skulde sammen- 
træde en Forsamling for at tage hele dette Spørgsmaal 
under Overvejelse, hvorledes Færøerne skulde bestyres, 
gennem hvilke Repræsentationer de skulde erholde den 
Selvstændighed i deres Anliggender, som man herfra ikke 
bør nægte dem; thi det vi her, uden at have spurgt 
Færingeme til Raads, viUe gøre for dem, det bliver et 
Værk af bare Uvidenhed. Jeg hørte, om jeg ikke tog fejl, 
den ærede Minister sige, at han ikke agtede at forelægge 
saadanne Love; og jeg vil da erklære, at hvis Tinget gaar 
ind paa at forkaste denne Lov, saa skal jeg ikke trække 
mig tilbage for inden 8 Dage at forelægge et Udkast til en 
Lov, hvormed Færingerne kunne være tjente (Hør! hør!)« 

Wagner: »Jeg kan rigtignok ikke være enig med de 
to sidste ærede Talere (Hør!); jeg finder, at det er af stor 
Vigtighed, at alle, som hører til det danske Rige, saa snart 
som muligt samles i en fælles Rigsdag, steia at Danmarks 
Riges Grundlov snarest muligt maatte komme til at omfatte 
alle, som høre til Danmarks Rige; jeg finder at Riget er 
udstykket og adsplittet nok, og at man heilere maa stræbe 

at samle end at splitte ad (Hør!) At Loven skulde 

være farlig for Færingerne, indser jeg ikke; thi intet andet 
træffer Færingerne, end der træffer enhver anden dansk 
Mand. Bornholmerne, som ogsaa have noget særegent, 
maa finde sig i at blive repræsenterede her, og da de kun 
har 2 Repræsentanter, maa de finde sig i at blive over- 
stemte, naar de ikke kunne faa deres Mening sat igennem, 
og det samme maa alie de. forskelltge Provindser finde sig 
i. Jeg kan paa ingen Maade gaa ind paa den Art Pro- 
vinsialisme, som vil, at enkelte Provinser skulle have saadan 
udstrakt Magt ogMyndighed, at de kunne sætte deres Vilje 
igennem ligeoverfor det hele Folks Ønske og Beslutning, 
eller at de skulie bestemme selv, om de viUe høre til Riget 
eller ikke, hvad der viide være det samme som at give den 
enkelte Provinds Lov til at opløse Riget og gøre Oprør. 

.... Naar man fremdeles vil se hen til, hvorledes det 
stiUer sig netop med denne Øgruppe, saa tror jeg ogsaa 
at der kunde være andre Farer, som kunne ligge temmelig 
nær, dersom vi ikke saa snart som muligt fik dem nær- 
mere sluttet til os. Det kan ikke være de Herrer ubekendt, 
at der er noget, som kaldes Uitranorskhed, og den har vist 
sig paa flere Maader, og saaledes har den ogsaa vist sig 
temraelig nærgaaende med Hensyn til Færøerne og Island. 
Naar der er en saadan Mening om disse Øer, mener jeg, at 
det er rigtigt ikke at give den Næring, men derimod at 
slutte Færøerne saa snart som muligt til den danske Rigs- 
dag, for at de kunne faa fælles Repræsentation med Dan- 
raark, hvorved ikkun Forbindelsen bliver fast og sand . . . 
Jeg raener, at Forholdene og Tiden opfordrer til, at man 
skal søge saa meget som muligt at slutte alt sammen paa 
en fælles Rigsdag, at man ikke i et Land, som er ^plittet 
nok, og hvor. den provinsielle Forskel er stor nok, skal 
splitte mere ad og lægge en proVinsiel Stemning ind og 
give den en Magt og Myndighed, som ej fordres og som 
ei allerede er tilstede « - 

Tscherning: . . . »Havde man antaget, at det var 
en nødvendig Betingelse for Danmarks Rige, at der skuide 

være en Repræsentant for Færøerne, saa havde vi ikke 
skrevet en Valglov, hvori vi havde ladet det staa som et 
Forbehold, om denne Repræsentation skal komme eller ikke. 
Der staar i Valgloven ikke et Ord om, at der skal komme 
en Repræsentant for Færøerne, men der staar, at der kan 
komme en Repræsentant for Færøerne. Den Gang altsaa, 
da vi stod Grundloven nærmere end vi gør i Øjeblikket, 
og da vi gav en Valglov ud, hvorpaa den hovedsagelig 
skulde støttes, saa erkendte vi det ikke for nødvendigt for 
at Danmarks Rige skulde komme til Udvikling og Bestaaen 
og Grundloven ske Fyldest, at der her skulde møde en 
Repræsentant for Færøerne, og man kan ikke derom sige, 
at der var Omstændigheder, som forhindrede det, som gjorde 
det umuligt for os at sætte os i Forbindelse med Færøerne 
og med Island, men vi erkendte alle sammen og maaske 
især lige overfor Island, at der var en saadan Vanskelighed 
at overvinde i den Henseende, at vi vel skulde betænke 
os derpaa. 

Det ærede Medlem har udtalt det Ord »Ultranorsk«; 
han vilde, at ikke Uitranorskheden skulde indvirke paa 
disse Forhold og berøve os Færøerne; men lad os sørge 
for en anden Ting, som ogsaa eksisterer, og som er ligesaa 
farlig og maaske farligere for os selv, fordi den ligger i 
vort Kød og gør os den største Skade, at ikkeUltradansk- 
heden fører os til at forsømme at tage de Hensyn, som 
der nødvendigvis bør tages ; lad os ikke komme derhen, for 
at ikke de, som maaske lide noget af denne Uitranorskheds- 
syge, skulde ^de sig saaledes indeklemte i vore Fordringer 
til Ultradanskheden, at de derved faa dobbelt Lyst til at 
skilles fra os; lad os se at vi kunne samle de forskellige 
Dele af Staten under et Paulun, og ikke tvinge dem ind 
under vore vilkaarlige Bestemmelser om, hvad der er godt 
dansk og ikke godt dansk . . . . Er en Repræsentant her 
fra Færøerne, og han er Regeringen imod^ saa er Amt- 
manden ogProvsten paaFærøerne de sande Repræsentanter, 
og er han med Regeringen, saa maa Tingets øvrige Med- 
lemmer i denne Sag vige skamfulde tilbage for disse Sag- 

kyndiges fælles Overbevisning. Dersom vi paatage os at 
udgive den Art Love, som her vil blive Spørgsmaalet over- 
for Færøerne, saa begive vi os ind paa et fremmed Gebet, 
hvor vi, ligefor vore Øjne, uden Sagkundskab og med Frygt 
maa se Sagen uddebatteret mellem Regeringen og en 
enkelt Mand, eller afgjort bag denne Mands populære Skærm- 
brædt af Regeringen selv, som derved faar en mindre An- 
svarlighed for sine Handlinger; det er det, vi ville naa 

derved Er der noget Sted i vor Valglov en Nød- 

vendighed for at eftertragte om muligt en Samling ved 
Valget, en Maade at bringe Befolkningen til at nærme sig 
hinanden, saa er det her. Man vil maaske hertil svare: 
Ja, men Naturen lægger Hindringer i Vejen herfor og gør 
det til en Umulighed; men var det da en Umulighed, da 
der for maaske 70 eller 80 Aar siden bestod en saadan 
Samling, da der blev holdt Ret hvert Aar paa Færøerne 

af Lagmænd, komne fra de forskellige Øer? Det 

bebrejder jeg altsaa denne Valglov, at den istedetfor at for- 
søge at benytte det Element, som foreligger i vor Valglov 
til at kalde Befolkningen sammen, bliver ved at holde dem 
fremmede for hinanden. Vi faar lutter Stumper af Færinger, 
men vi faar ingen Færinger der ud af . . . Færøerne ere 
ved denne Valglov ikke i mindste Maade bragte i nogen 
Samklang med Damnark, Færøerne er ikke kaldede frem til 
at blive en Individualitet, som vi ønske, at de maa blive, 
og uden hvilken de aldrig viUe gøre synderlige Fremskridt.« 

Inđenrigsministeren: »De væsentlige Ind- 

vendinger imod Loven gaar ud paa, at man slet ikke her 
skulde have Repræsentanter for Færøerne, og jeg tror saa- 
ledes, at det er det, som egentlig er Sagens Kærne, det, 
som det egentlig kommer an paa .... Allerede i 1843 
kom man ved at behandle den islandske Altingssag til at 
rejse det Spørgsmaal, om der ikke for Færøernes Vedkom- 
mende burde finde en Udsondring Sted, om de ikke burde 
have en Institution, som svarede til det islandske Alting; 
men selv den daværende Konge, der havde en saa særdeles 
stor Medfølelse og en saa levende Deltagelse for alle Bestand- 

4 

dele afStaten, og som saa overordentlig gerne gik ind paa 
alt, hvad der kunde oplive dem til en selvstændig StiUing . 
ligeoverfor Staten i det hele, erklærede den Gang, at det 
ikke*^ lod sig gøre, at det Princip, som anvendtes paa Island, 
der fik sit Alting, ikke kan realiseres med Hensyn til 
Færøerne, men at der derimod burde indhentes Betænkning 
om, hvorledes Valget til de daværende Provinsialstænder 
fór Færøernes Vedkommende kunde udføres af Færingerne 
selv (Hørl), og siden den Tid har denne Sag stadig været 
under gentagen Behandling. . . . Ved at vedtage nærværende 
Lov afskæres ingenlunde den Udvikling af Forholdene, sora 
Færingerne ere berettigede til at vente; saaledes staar Ud- 
viklingen af de lokale og kommercielie Institutioner fuld- 
stændig aaben; men man har kun anset denne Begyndelse 
for at være en nødvendig Betingelse for at kunne komme 
videre i Sagen; man maatte først lade Færøerne repræsen- 
tere her, før man gik til Behandlingen af de Forhold, sora 
nærmest angaa dem . . . .« 

Afslutning af Forhandlingerne blev begæret men for- 
kastet med 43 mod 34 Stemmer. 

Jespersen: . . . . »Men, har jeg hørt Ministeren sige, 
ved denne Lov bliver jo ikke forhindret at træffe saadanne 
Indretninger ; man kan netop paa Færøerne selv bagefter 
danne Kommunalraad eller ordne Tingene som man vil; 
denne Lov er jo slet ikke til Hinder derfor. Det er ganske 
vist, man kan danne dem som man vil, men Følgen af 
denne Lov vil netop være, at man uden at have hørt 
Befolkningens egen Udtalelse giver sig til at ordne de An- 
liggender, som angaar den og alene den, og saa er det en 
daarlig Trøst at sige til dem, naar man har ordnet For- 
holdene: Nu skulle vi se til at skabe Eder et Folkeraad, 
som bagefter kan raadslaa, om det i sin Tid var hensigts- 
mæssigt, at vi traf de Indretninger som vi gjorde. Der er 
for mig en langt simplere Maade at gaa frem paa, naar 
man endelig vil behandle Færøerne saaledes, naar man ikke 
vil spørge dem selv om de Foranstaitninger, man træffer, 
og som man siger er til deres Bedste, og denne Maade er, 

at i Stedet for, at Amtmanden før indírekte har afgjort ved sin 
Betænkning, hviike Love der skuUe udvides til Færøerne, 
saa kan man simpelt hen gøre Amtmanden til Vicekonge 
deroppe, saa kan man stille ham i det samme Forhold, hvori 
Guvernøren i Vestindien nu staar. Det vil i Virkeligheden 
ikke være den mindste Forandring i det tidligere bestaaende, 
men det vil kun være i en klar Tanke at udtrykke den 
Form, hvori Færøerne hidtil i deres egne Anliggender ere 
blevne behandlede .... Dersom Færingerne blive kaldede 
til at raadslaa over deres Anliggender paa en saadan Maade, 
at man kan kalde det for Folkerøsten, og ikke længere maa 
søge Folkerøsten i Amtmandens Erklæringer, og dersom det 
færøske Folkeraad da ønsker at faa en Repræsentant eller 
to her i Tinget, for at faa en Indflydelse ogsaa paa den 
danske Stats almindelige Anliggender, hvortil de ogsaa have 
Ret, saa vil jeg sige: ja med den største Fornøjelse viUe 
vi saa modtage en eller to saadanne færøske Rigsdags- 
mænd i vor Midte (Hør ! hør !) ; men det jeg dadler, det er, 
at man, uden at spørge Befolkningen, tror, at det vil være 
den rigtige Maade, hvorpaa de skulde finde deres Repræsen- 
tation, og hvorpaa Folkerøsten skulde komme til Orde. Den 
ærede Minister siger, at denneSag er behandlet siden 1834, 
men deri fejler han dog vist i høj Grad; det er Spørgs- 
maalet om, hvorledes Færingerne skulde vælge Repræsen- 
tanter til de raadgivende Provinsialstænder i Roskilde, som 
har været behandlet, og det er sørgelig nok, at man har 
anvendt saa lang Tid paa at behandle det; men har man 
fundet det nødvendigt at drøfte denne Sag i 7 Aar, saa er 
det et forunderligt Hastværk man nu har med at kalde en 
Mand til Danmarks Rigsdag, uden at have drøftet det mere 
end i en Sommer og uden at have drøftet det med andre 
end Færøernes Vicekonge. Det er det, vi dadle; lad 
Færingerne sige os, at de ønske et Medlem i vor Midte, 
saa skal han som sagt være mig, og jeg tænker alle, 
hjærtelig velkommen, men jeg er temmeiig vis paa, at 
Færingerne ville sige, ligesom Islænderne sagde, da de sade 
her i den grundlovgivende Rigsdag i Aaret 1848. Det 

** I 

vakte da nogen Forundríng, at Islænderae lode sig forstaa 
med, at de slet ikke brøde sig om at have nogle Medlem- 
mer paa Rigsdagen; mig var det imidiertid ganske klart, 
fordi Islændeme indsaa, at fik de Medlemmer her, var deres 
Selvstændighed tilintetgjort, og at saa skulle Lovene foi 
dem gives paa et Sted, hvor de ikke kunde faa den tilbørlige 
Indflydelse derpaa; de 5 Islændere, som den Gang sade 
her i denne Sal, sade her blot for at vogte paa, at Valg- 
loven ikke skulde blive udvidet til Island, og paa at Islands 
Selvstændighed blev beskyttet, og da de havde naaet dette 
Øjemed var de fuldkommen tilfredse. Lad os se, om det 
islandske Alting en Dag vil komme og forlange at faa nogle 
Medlemmer sendte her til Rigsdagen; denDag, de forlangte 
dette, da tror jeg ogsaa Færingerne ville forlange dette, og 

da skulle vi byde dem velkommen Det kan gerne 

være, at det er rigtigt at behandle denne Sag som en 
Principsag, og jeg ved meget godt, at der er mange, som 
i en sværmerisk Drøm om gamle Danmark og alt, hvad 
dansk er, tror, atDanmark vil blive stort og mægtigt, naar 
vi uden Agtelse for de Ejendommeligheder, som finde Sted 
paa mange Steder i de Lande, som hører til Danmarks 
Rige, stræbe at tilintetgøre alle disse Forhold .... Skal 
Danmark blive stort og mægtigt, skal det netop være ved 
at vise Verden, at det i det Danmarks Rige, hvis Grund- 
lov er givet i 1849, er der godt at være (Jal) og saa skal 
det være ved at respektere de ejendommelige Indretninger, 
som findes paa saadanne Steder . . . . Vi maa ikke glemme, 
at det allerede flere Gange er udtalt af hans Majestæt 
Kongen, at han vil respektere saadanne særegne Institu- 
tioner, og vi vide, at han vil holde sitOrd; lad os anvende 
dette paa Færøerne, lad os huske paa, at den Lovgivning, 
hvorunder Færingerne leve, det er ikke en af dem selv skabt, 
det er en, som er kommet til Veje paa en saadan Maade, 
at man ikke kan være vis paa, om den har Befolkningens 
Bifald. Men desuagtet er ingen Lovgivning udvidet til 
Færøerne, uden at Spørgsmaalet om Hensigtsmæssigheden 
deraf var taget under speciel Overvejelse; lad os blive ved 

Digitized by V^OOQIC 



53 

i denne Form, lad os danne en Repræsentation paa Fær- 
øerne, som kan drøfte Lovene, og lad os saa, hvis det be- 
høves, blot for Formens Skyld sanktionere det, som en 
færøsk Repræsentation har udtalt sig for . . .« 

Kultusministeren: .... »Der er to Bemærkninger, 
som jeg i Følge den Plads, jeg her staar paa, tror med Be- 
stemthed at burde udtale iAnledning af, hvad der nylig er 
ytret. Den ene er den, at det ikke kan bero paa et blot 
Ønske hos Befolkningen i visse Dele af Danmarks Rige, 
om de ville deltage i Danmarks konstitutionelle Rigsdag 
eller ikke .... Det andet, hvorimod jeg maa nedlægge 
en ligesaa bestemt Protest, det er den Ytring eller Antyd. 
ning af, at man ved at indrømme Beboerne af visse Lands- 
dele Adgang til den danske Rigsdag, i mindste Maade 
skulde viUe udsiette eller bidrage til Udslettelsen af, hvad 
der er disse Landsdele ejendommeligt.* 

Rie: »Den Sætning har jeg slet ikke hørt udtale, at 
nogen Landsdel skulde have Ret til at protestere mod Del- 
agtigheden i den fælles Statsvirksomhed ; men den Sætning 
vil jeg tiUade mig at opstiUe, at enhver Landsdel maa være 
berettiget til at udtale sig om, paa hvad Maade en saadan 
Delagtighed skal indtræde, og i den Sætning finder jeg da, 
at der er sket en Tilsidesættelse med Hensyn til Færøerne, 
naar vi viUe paatage os at give Lov for det første om den 
Maade, hvorpaa Repræsentationen skal fremkomme, og for 
det andet om hvorledes den skal være beskaflfen . . . Hvis 
nu det hele Forslag havde haft Hastværk, vilde jeg ogsaa 
stemme for det. Men det kan det aldeles ikke have; thi 
havde det været Tilfældet, maatte der være fremkommet i 
det mindste noget i Form af et Ønske fra Beboerne selv 
om at ile med at skaflFe denne Repræsentation tilveje. Men 
der er ikke en Gang en Petition, som foreligger i den Ret- 
ning; der er ikke fremkommet nogensomhelst Udtalelse fra 
Beboernes Side om, at de ønsker en Repræsentation .... 
Man har endnu angaaende det foreliggende Spørgsmaals 
Realitet, hvorvidt det var rigtigt og nyttigt, at Færingerne 
vare repræsenterede eller ikke, villet drage en Analogi fra 

Bornholm. Jeg finder aldeles ikke, at der her kan finde 
nogensomhelst Anvendelse Sted af denne Lignelse; thi Lig- 
heden er ikke til Stede. Bornholm er kun geografisk skilt 
fra os, men er etisk og nationalt nærmest beslægtet med 
os, medens dette ikke kan siges at være Tilfældet med 
F'ærøerne, som udgør en Nationalitet aldeles for sig, i alt 
Fald en Nationalitet, som er meget forskellig fra vor, et 
Samfund, forskelligt fra den Udvikiing, vort har modtaget, 
fra det Trin, hvorpaa vort er kommet, og som i det hele 
taget i aile sine indre Forhold i enhver Henseende adskiller 
sig ganske fra vore Ejendommeligheder . . , . Der tilkom- 
mer efter min Mening enhver Landsdel, hvad enten den er 
stor eller liUe, fjern eller nær, den samme Ret til selv- 
stændig at udtale sig om sin Repræsentationsmaade, som 
den er gívet os. Der blev givet os en Valglov, hvorefter 
den Foreamling traadte sammen, som gav os vor Forfat- 
ning. Færingerne har Krav paa, at der gives dem en 
Valglov til en Forsamling (Hør!), som kan give'demLejlig- 
hed til at udtale sig om Maaden, hvorpaa de skulle deltage 
i Repræsentationen her. Jeg tror derfor, at dette er et 
Skridt, som nødvendigvis bør gøres forud.« 

Indenrigsministeren: .... »Der har navnlig ikke 
været Anledning til at antage, at der for Færøernes Ved- 
kommende skulde være at følge en saadan Fremgangsmaade 
som den, der er fuigt med Hensyn til Island; thi for Is- 
land er der en bestemt kongelig Resolution, hvorved der er 
givet Island et Tilsagu i denne Henseende, og i Overens- 
stemmelse hvormed de fornødneForberedelser ogsaa ere trufne. 
. . . . At der uagtet den dragne Sammenligning mellem Island 
og Færøerne er en stor Forskel mellem disse to Landsdele, 
at der paa Island fra Oldtiden af har udviklet sig et betyd- 
ningsfuldt oflFentligt Liv, hvortil Færøerne paa ingen Maade 
have noget lignende at opvise, det tror jeg ikke behøver 
at bemærkes, det er saa almindeligt bekendt, at ingen vil 
miskende det.« 

Rovsing: . . . . »Man skal ikke her gøre den Ind- 
vending, at det dog vil være overmaade lidt, der vil kunne 

bringes ud af Færøerne i finansiel Henseende — som Er- 
faringen viser — og at man heller ikke vil kunne vente 
noget derfra i militær Henseende o. s. v.; thi om det ogsaa 
var saa, saa staar der dog meget tilbage, hvortil de kunne 
give meget betydelige Bidrag. 

Det er aldeles uberegneligt, hvilke Bidrag der herfra 
kan ydes til Statens, Folkets ikke haandgribelige Styrke, 
og det er da ogsaa bekendt nok, at saadanne fjerntliggende 
Øer, der kun have staaet i en svag Forbindelse med Moder- 
landet, have frembragt adskillige af vore betydelige Mænd. 
Derfor mener jeg, at man ikke her kan sige: Spørg Færin- 
gerne, om de viUe i den inderligere Forbindelse med de 
øvrige Statsdele, som en Repræsentation her paa Rigsdagen 
forudsætter . . . thi det er overmaade tvivlsomt, om det 
færøske Folk selv kan komme til at svare. Det er alminde- 
ligt antaget, at Embedsstanden for Øjeblikket er stillet i et 
ugunstigt Forhold til Folkeudviklingen, og under den lidet 
ønskelige Tilstand, der for Øjeblikket finder Sted, vilde det 
Svar, man fik paa Spørgsmaalet, maaske slet ikke være 
efter Færingernes Tarv. Men under alle Omstændigheder 
er det aldeles uberettiget at overlade Afgørelsen af dette 
Spørgsmaal til Færingerne selv.« 

Barfod: . . . »Har jegRet til at tale om den danske 
og norske Folkelighed i Modsætning til den fælles nordiske 
Folkelighed, saa skulde jeg ogsaa mene at have Ret til at 
tale om færøsk Folkelighed . . . Men skulde jeg ikke selv 
have Lov til at tale om en færøsk Folkelighed, saa maa 
dog vel baade den ærede Rigsdagsmand fi-a Nakskov og 
den ærede Rigsdagsmand fra Hobro med mig være enige 
i, at, hvad jeg tiUader mig at kalde den færøske Folkelig- 
hed, det gaar meget mindre op i den danske Folkelighed 
end i den norske (Grundtvig: Ja!) — Jeg skal kun i den 
Anledning tiUade mig at pege paa endnu en Ting, og det 
er den Vanskelighed, som det vilde have for den færøske 
Repræsentant at udtale sig paa nærværende Rigsdag; thi, 
mine Herrer ! Færingernes Modersmaal er ikke dansk (Grundt- 
vig : Nej !). Jeg vád meget vel, at det er Tilfældet, at, 

ligesom der gives danske Folk, hvem det paalægges at 
lære tysk i Skolerae, saaledes gives der ogsaa et færøsk 
Folk, for hvilke der prædikes dansk og læses dansk i 
Skolerne; men de kunne ikke dansk, førend de af Skole- 
mesteren blive tvungne til at lære det. Disse Færinger 
opnaa altsaa heller ikke, hvorvidt de endogsaa kunne komme, 
med Lethed og Færdighed at kunne udtale sig paa dansk 
om andre Ting end netop dem, som de i Skolerne og Kir- 
kerne ere blevne bekendte med ; men det er ikke tilstrække- 
ligt for en Rigsdagsmand, ene om disse Ting at kunne udtale 
sig paa dansk her i Rigsdagen; her ligger ganske andre 
Ting for . . . Men saa gaar den ærede Rigsdagsmand fra 
Nakskov hen og stiUer Færøerne og Bornholm jævnsides, 
og jeg maa tilstaa, at det var ikke uden en vis Forundring 
og Bekymring, at jeg hørte den ærede Indenrigsminister 
ytre det samme. Jeg maa dog foruden andre Forskelligheder 
mellem Færøerne og Bornholm minde om, at paa Færøeme 
taler man færøsk, men paa Bornholm dansk (En Stemme: 
Nej, bornholmsk 1). Bornholm er kun 15—16 Mil skilt fra 
Sjælland og en hurtig og let Sejlads over Øresund fører 
Bornholmerne hertil, Færøerne derimod er ved et Par Hun- 
drede Mile skilte fra Danmark og en mindre let Sejlads 
fører Færingerne hertil; desuden, naar det er antydet, at 
der for Bornholm sidder to og kun to Rigsdagsmænd her 
i Tinget, saa maa jeg dog tillade mig at minde om, at 
foruden disse to sidder her flere, som vel ikke repræsen- 
terer Bornholm, men som ere indfødte Bornholmere, — og 
minde om, at medens næppe en eneste af nærværende Tings 
Medlemmer nogen Sinde har sat sin Fod paa Færøerne, 
saa er det vel et temmelig betydeligt Antal, som, uden selv 
at være Bornholmere, have ved at besøge Bornholm kunnet 
danne sig en Anskuelse om denne 0, en Anskuelse, som 
man ikke kan have for Færøernes Vedkommende. Endvidere 
advarer den ærede Rigsdagsmand fra Nakskov mod at ad- 
splitte Danmarks Rige. Jeg har allerede tilladt mig at 
gøre opmærksom paa, at han ikke kan godtgøre, at Fær- 
øerne i Grundloven ere indbefattede under »Danmarks 

Rige« . . . Jeg har endnu kun at omtale et eneste Punkt 
af, hvad den ærede Rigsdagsmand for Nakskov i Gaar frem- 
førte. Han tillod sig at omtale Nordmændenes meget nær- 
gaaende Ønsker med Hensyn til Færøerne og Island; var 
det en Beskyldning mod det norske Folk? (Wegner: Nejl); 
var det en Beskyldning mod den norske Regering? (Weg- 
ner: Nej!). Det glæder mig at høre, at det hverken var 
en Beskyldning mod det norske Folk eller mod den norske 
Regering, hvad jeg frygtede for; men naar den ærede Rigs- 
dagsmand nu selv benægter det, glæder det mig at kunne 
slutte med for hans Vedkommende at erklære, at saa har 
han aldeles ingen Ting sagt .... 

Jeg skal nu tiUade mig med et Par Ord at henvende 
mig til den højtærede Indenrigsminister. Han undrede sig 
over, at vi af Interesse for Færøerne kunde viUe udskyde 
Behandlingen af foreliggende Lovforslag; han mente netop, 
at det var Interesse for Færøerne, som havde fremkaldt 
dette Lovforslag. Jeg skal tillade mig imod denne hans 
Formening at udtale, at jeg, siden der dog er hengaaet saa 
lang Tid, vilde have set den sande Interesse for Færøerne 
deri, at den lange Tid var bleven benyttet til at høre 
Færingernes Udtalelser. 

. . . Skønt jeg vel ikke kan ønske Færingerne repræ- 
senterede paa den danske Rigsdag og heller ikke kan gaa 
ind paa, at det skulde være Færingernes eget Ønske, dog 
naar det bliver mig klart, at det virkelig er deres Ønske, 
ogsaa skal give min Stemme dertil, give min Stemme til, 
at ikke alene en Færing faar Sæde i Danmarks Folketing, 
men at to eller tre faar det, ja hellere give min Stemme 
til at tre faar det end 6n. Nu vil den højtærede Indenrigsmini- 
ster paa ingen Maade have Færingerne og Islænderne 
sammenstillede, og gør opmærksom paa, at der med Hen- 
syn til Island er et kongeligt Tilsagn. Jeg skulde dertil 
tiUade mig at bemærke, at jeg vel ved, at hvad man har 
lovet, det skal man holde, og som Følge deraf skal ogsaa 
det kongelige' Tilsagn til Island holdes; raen fordi man skal 
holde, hvad man har lovet, derfor er det ingenlunde sagt, 

at man ikke skal holde, hvad man ikke har lovet, og uagtet 
man nu ikke har givet Færingerne et saadant Tilsagn, vilde 
det være ikke alene ønskeligt, men en ligefrem Pligt dog 
at handle, som om det var givet. Derpaa fremhævede den 
højtærede Indenrigsminister en anden Forskel mellem Island 
og F'ærøerne, den nemlig, at paa Island var der en Institu- 
tion, som man kunde ty til, som man kunde lade udtale 
sig, nemlig Altinget, hvorimod der paa Færøerne intet saa- 
dant er. Siden den højtærede Minister har lagt saa nøje 
Mærke til, hvad jeg i Foraaret udtalte om de tre Ulykker, 
som vare overgaaede Færøerne, maa det maaske nu være 
mig lilladt at gøre opmærksom paa, at det dog virkelig 
vilde være besynderligt, om man, fordi Færingerne havde 
haft den Ulykke, at nian var gaaet hen og havde hævet 
deres Lagting, saa ikke vilde høre deres Stemme; lad 
dem faa deres Lagting, lad dem udtale sig, og lad ikke 
den Omstændighed, at man har frataget dem deres Lagting, 
fremkalde, hvad jeg kalder en Uret mod dem, at man slet 
ikke vil høre dem. 

Det ærede Medlem fra Hobro vilde gøre opmærksom 
paa, at, naar der blev valgt en Rigsdagsmand for Færøerne, 
saa var det ligefuldt en Repræsentant for Færøerne, som 
naar Holbæk Amts 2den Valgkreds valgte en Rigsdagsmand 
og denne Kreds ved ham blev repræsenteret paa Rigsdagen, 
saa maa jeg tillade mig at henlede Opmærksomheden paa, 
at der dog er den Forskel, at, hvis enten Holbæk Amts 
2den Valgkreds eller en hvilken som helst anden Valgkreds 
skulde blive mindre vel repræsenteret ved sit eget Valg, 
saa er der saa mange andre Valgkredse i Danmark, hvis 
Rigsdagsmænd mer eller mindre ville repræsentere de An- 
skuelser, som finde Sted i hin Valgkreds; thi i Danmark 
ere Forholdene ikke saa forskellige, at den Valgkreds, som 
havde gjort et uheldigt Valg, derfor ikke skulde faa sine 
Anskuelser repræsenterede paa Rigsdagen; men, vælge 
Færøerne en Rigsdagsmand, som i Virkeligheden ikke re- 
præsenterer dem, saa have de ingen Repræsentant — deri 
ligger Forskellen.« 

Tscherning: . . . »Færøerne blive ikke til enStatsdel, 
naar den umiddelbart bliver draget ind i denne Institution, 
hvor den drukner forinden. Det er netop det jeg forlanger, 
at vi, førend vi indføre en Repræsentation af den Art, 
hvori Færøerne som Færøer gaar op og bliver en Statsdel, 
faar et Færø som Færø . . . Man maa vel lægge Mærke 
til, at de færøske Deputerede, som vælges hertil, viUe til 
Trods for alle vore Bestræbelser ikke kunne komme til at 
deltage i denne Rigsdag paa samme Maade som vi andre. 
. . . Vi have hidtildags lukket Færøerne for Europa, og i 
en væsentlig Grad lukket dem for os selv . . . Man maa 
vel lægge Mærke til, at enSammenligning mellem Island og 
Færøerne har langt større Vægt, end den man i Almindelig- 
hed vil tillægge den; man har ikke kunnet skjule for sig 
selv, at den Gang, da det gjaldt om Lovgivningen paa 
Island, da betraadte man en anden Vej. Man siger vel, at 
der paa Island var noget Bestaaende, men jeg vilde dog 
spørge, om det Landsting, som nu bestaar der, er det 
samme, som bestod forud. Nej, man har kaldt et Alting i 
Live, som var hensovet og som var ubetydeligt indtil den 
Dag, da det ved Loven blev kaldt i Live, og det er vokset 
op til en større Betydning end man nogen Sinde havde 
ventet. Man blev maaske endogsaa overrasket ved denne 
Betydning lige over for de Ideer, man iøvrigt kunde have, 
men det vilde man maaske ikke være blevet, om man i 
Tide havde været fattet paa, at enhver Landsdel, som ligger 
under de samme Betingelser, som Færøerne eller Island, 
maatte optræde, saavel hvad Regeringen som Repræsenta- 
tionen angaar, som en selvstændig Stat indenfor den Grænse, 
som de kunde, uden at modsætte sig den Magt, som Moder- 
landet og det fælles Centrum maa have over dem; kun 
naar man agter derpaa, skaffer man dette fælles Centrum 
den behørige Magt, thi da har man først et Middel til uden 
store Kraftanstrængelser at kunne hævde sin Myndighed 
over disse Dele af Staten . . . Naar vi paa en Gang give 
den Regeringsmyndighed, som er paa Færøerne, den Uaf- 
hængighed og den Ansvarlighed, som den bør have for at 

kunne styre med Dygtighed en saa Qerntliggende Landsdel, 
og naar vi lige over for en saadan Regering kalde Færin- 
gerne sammen for at raadslaa over det, som ikke i den 
Betydning er Statsanliggender, at Afgørelsen i den ene eller 
anden Retning kunde være farlig for Staten i det hele taget, 
men over saadanne Sager, som væsentlig afgøre den lille 
Øgruppes Skæbne, saa siger jeg, viUe vi nok faa et færøsk 
Svar . . . Saa længe vi ikke ved Institutioner paa Fær- 
øerne have vækket det politiske Liv, ville vi ikke kunne 
vente at faa politiske Udnævnelser til denne Forsamling. 
Naar man holder sig til Grundloven, vil man ogsaa se, at 
det i selve Grundloven er forudsat, at Statens Dele skuUe 
organiseres i saadanne Provinser, . . . saa jeg tror, at naar 
man betragter vort grundlovsmæssige Forhold til Færøerne, 
saa skal man ikke kunne sige, at den Vej, vi foreslaa at 
betræde, er mindre grundlovsmæssig end den, man fore- 
lægger os i dette Forslag.« 

Indenrigsministeren: . . . »Her er f. Eks. en Er- 
klæring fra en Embedsmand, som er afgivet 1847, og hvori 
det hedder: »Ligesom det vistnok maa være indlysende 
for enhver, der er bekendt med Færøerne, at de hverken 
bør eller kunne have nogen egen Stænderforsamlingc — det 
er en Benævnelse om den kommunale Institution, som der 
var Tale for den Gang — >saaledes tror jeg, at man maa 
erkende, at der er en særdeles Vanskelighed ved at lade 
dem repræsentere i Danmark<; jeg nægter ikke, at der er 
Vanskelighed derved, men Spørgsmaalet er, om det ikke er 
den naturligste Maade at komme ind paa den videre Be- 
handling af de øvrige færøske Spørgsmaal, at man begynder 
med at aabne dem Adgang til at blive repræsenterede her. 
(Ja! Nej! Ja! Nej!)« 

Monrad: . . . »Jeg maa gøre opmærksom paa, at det 
ikke alene er for de færøske Anliggenders Skyld, at 
Færøerne her ere repræsenterede, men, saa sandt som jeg 
tror, at de Statsborgere, der bo oppe paa Færøerne, følge 
Fædrelandets Anliggender med stor Deltagelse, og at de 
ogsaa have et Hjærte, der slaar varmt for det fælles Fædre- 

lands Anliggender, saa tror jeg ogsaa, at man bør give 
dem Indflydelse ogsaa paa Fædrelandets større og vigtigere 
Anliggender, som her behandles (Hør). Hvorfor vil man 
udelukke dem herfra? Hvorfor vil man ikke give dem ved 
Siden af Behandlingen af de kommunale Forhold Adgang 
til snarest mulig her at deltage i Behandlingen af de større 
og vigtigere Spørgsmaal, der beskæftiger hele Fædrelandet? 
Denne hele Side af Deltagelsen i det fælles Fædrelands 
større og vigtigere Anliggender bør ikke fratages Færingerne, 
man bør tvært imod give dem den snarest mulig (Jespersen : 
Dersom de ønske det!). Jeg svarer'den ærede Rigsdags- 
mand blot: de skuHe ønske det og de maa ønske det, 
dersom de føle sig som en Del af det fælles Fædreland, 
dersom de ikke udelukke sig fra det fælles Samfund, som 
omgiver os alle . . . Der stod i det Udkast til Valgloven, 
der blev forelagt den grundlovgivende Rigsforsamling: Sles- 
vig skal vælge 31, Island 5 og Færøerne 1 Medlem til 
Folketinget. Gud give at disse Bestemmelser, uagtet de 
ikke bleve optagne i Loven, dog vilde kunne træde i Kraft, 
og at det ikke vilde vare længe inden disse Landsdele, 
som her ere nævnte, ogsaa sendte deres Repræsentanter 
hertil; jeg vilde sandelig meget beklage, dersom man nu 
skulde gøre Begyndelsen med at udelukke Repræsentanter 
for Færøerne; det vilde vække min Frygt og min Be- 
kymring.* 

2den Behandling. 

Af Ændringsforslag, stiUede til anden Behandling, er 
det af Interesse at mærke Barfods Forslag: 

»Et Medlem til Folketinget* rettes til »tre Medlemmer 
til Folketingetf. 

Endvidere: 

Til Slutningen af § 1 føjes: »Dog bliver disse Med- 
lemmer først at vælge, naar Færingerne gennem en folke- 
valgt Repræsentation have udtalt sig for Ønskeligheden af 
de omhandlede Valgc. 

Samt Tschernings og Jespersens Forslag om, at Valget 
skal foretages i Thorshavn den 29. Juli (Olafsdag). 

Mellem Tscherning, Jespersen og Barfod paa den ene 
Side og Indenrigsministeren, Krieger og Monrad paa den 
anden Side kom det til en meget stærk Debat om Grund- 
lovsmedholdigheden af de stiUede Ændringsforslag. Den 
derefter fulgte Afstemning førte til, at samtlige Ændrings- 
forslag forkastedes. Af øvrige Talere under Forslagets 
anden Behandling udtalte 

Grundtvig: »Hvad der i mine Øjne er vigtigt ved 
Spørgsmaalet ora en Folketingsmand og en Landstingsmand 
for Færøerne, det er hvad Lovgivningen paa Færøerne 
angaar; vi vide, at det hidtil er bestemt efter IndstiUing fra 
Stedet selv, hvilke af Danmarks Love der skal gælde for 
Færøerne, og dersom det altsaa skal være Følgen af, at 
Færøerne blive, hvad man kalder, repræsenterede i begge 
Ting, at det nu ikke længer skal afgøres fra Stedet selv, 
men her i Tinget paa fri Haand, hvilke Love der skal ud- 
strække deres Gyldighed og Virksomhed til Færøerne, se, 
da anser jeg det rigtignok for noget meget galt, og paa 
den anden Side vil man vel finde det alt for urimeligt, at 
der skulde sidde Mænd fra Færøerne i begge Ting, og at 
det desuagtet skulde være efter en IndstiUing enten fra et 
Lagting paa Færøerne eller paa anden Maade fra Stedet 
selv, at Lovgivningen paa Færøerne skal bestemmes. Jeg 
skal slet ikke indlade mig i den Ordstrid om Færøerne, der 
tilligemed Island og Grønland unægtelig i dette Øjeblik 
tilhøre Danraarks Rige, ogsaa virkelig og egentlige høre 
til Danmarks Rige, men jeg skal holde mig til det visse 
og til Dels os alle vitterlige, at saavel Færøerne som Island 
i det mindste siden Frode Fredegods Tid have regnet sig 
enten blot til sig selv eller til Norges Rige, og jeg skønner 
ikke rettere, end at Grunden, hvorfor begge nu tilhøre 
Danraarks Rige, er ingen anden end den, at hverken Sverrig 
eller Norge i 1814 fandfdet værd at gøre nogen Paastand 
paa disse Landskaber, som de agtede at være mere til 
Byrde end til Vinding. Dersora vi derfor skuUe se blot 

paa Indtægt og Udgift, saa tror jeg, at vi maatte dømme 
ligesaa, og hvad Æren angaar for at have beholdt disse 
Brudstykker af det gamle Norges Rige, da kan jeg ikke 
anslaa den højere end — ja, end Faaret og Fisken i det 
gamle danske Vaaben, som vi have faaet ved denne Lejlig- 
hed, kan anslaas i Sammenligning med Norges kronede 
Løve. Det er desuagtet slet ikke min Mening, at det ingen 
Vinding er for Danmarks Rige, at vi have beholdt disse 
Brudstykker af gamle Norges Rige, Island og Færøerne; 
jeg mener kun, at deres Værdi ikke kan anslaas i Penge 
eller i Magt, og jeg anser det for en Lykke, ligesom jeg 
overalt anser det for Lykken, bedre end Forstanden, som 
Danmark har saa meget at takke, og hertil regner jeg det, 
at vi have beholdt Færøerne og Island. Det er i mine 
Øjne en Lykke, siger jeg, at deres Værdi for os hverken 
kan anslaas i Penge eller i Magt, thi vi fristes da ikke til 
at behandle dem stedmoderligt; hvad jeg anser for en Vin- 
ding ved at have beholdt dem, det er altsaa en Vinding 
af aandelig Natur, det er den nærmere og lettere Forbin- 
delse, spm derved er blevet bevaret mellem os og det gamle 
Norden, og naar man mener, at det er især Island, som 
maa betragtes fra dette Synspunkt, da tager man uden 
Tvivl fejl, thi stiller jeg i den Henseende Island og Fær- 
øerne ved Siden af hinanden, saa ser jeg i Island langt 
mere en Balsamering af det gamle Norden og paa Fær- 
øerne en levende Fortsættelse deraf. Det kan vides, og 
det bør i alt Fald vides, at det saaledes er paa Færøerne, 
at mange af de gamle Kvad og Viser, som vi paa Island 
kun se i Skindbøger, lige til denne Dag have bevaret sig 
i Færingernes Mund, og ikke alene have bevaret sig i deres 
Mund, men i hele deres Liv. Er nu imidlertid baade Island 
og Færøerne os meget værd for deres aandelige Værdis 
Skyld, fordi de have bevaret os en Forbindelse med 
Oldtiden, som vi altid maa ønske at vedligeholde, og vi 
bør forudsætte; har ogsaa bevaret en Del af Oldtidens 
Kraft, som kan være os gavnlig, er det saa, siger jeg, saa 
følger det af sig selv, at vi kunne høste Nytte af dem, naar 

vi betragte og behandle dem efter deres Ejendommlighed. 
Det er blevet erkendt om Island, det har faaet sit Alting, 
og der er tilstaaet dette Alting saa megen Myndighed og 
Indflydelse, at der jo ikke vil blive afgjort noget herefter 
om Island uden omtrent efter IndstiUing derfra; nu mener 
jeg, at Færøerne have Krav netop paa det samme, fordi 
de vel ikke kan have saa stor en Befolkning, men have en 
lige saa kendelig og lige saa vigtig Ejendommelighed. 
Fordi vi ikke have bevaret den, fordi vi have endnu mere 
tabt den af Syne paa Færøerne end paa Island, fordi vi til 
en vis Grad have paatvunget dem dansk Tale og danske 
Love, fordi vi have ophævet og ikke saaledes som paa 
Island senere stræbt at oprette deres gamle Ting, derfor 
mener jeg, at vi kan hverken være paa mindste Maade 
mere berettigede eller tilsyneladende til at fortsætte den 
Uretfærdighed og den Ubillighed imod Færingerne, som vilde 
gaa ud over os selv, der, som sagt ikke have anden Gavn 
af dem, end den, vi skuUe have med deres gode Vilje og 
igennem deres Tilbøjelighed. Et af to, synes mig derfor, 
at vi maa komme til, enten at fraraade Valget af Færin- 
gerne her til Tingene, noget, der jo maa staa os aldeles 
frit, da det i Valgloven udtrykkelig er forbeholdt at tage 
nærmere Bestemmelser ligesaavel om Færøerne, som om 
Island, eller ogsaa, at vi med det samme maatte faa af- 
gjort, hvorledes det i Fremtiden skal have sig med de 
danske Loves Udstrækning til Færøerne, have det afgjort 
derhen, at hvad enten her sidder Færinger eller ikke, saa 
bliver det dog efter Indstilling enten fra et Lagting eller 
fra et eller andet folkeligt Samlag paa Færøerne selv, at 
vi tage Beslutning.« 

Barfod: . . . »Naar derfor Indenrigsministeren ikke 
henregner Færøerne under Danmarks Rige, ikke anser 
Danmarks Riges Grundlov for saaledes gældende for Fær- 
øerne som for Danmark, ikke mener, at hver enkelt Be- 
stemmelse i Danmarks Riges Grundlov ogsaa maa over- 
holdes med Hensyn til Færøerne, da kan jeg meget godt 
forstaa, at man uagtet §§ 41 og 42 i Grundloven kan 

foreslaa at vælge en Landstingsmand for Færøerne .... 
Efter min Overbevisning vilde en Repræsentation af en 
Mand her i Folketinget, om hvilken det aldrig med Sikker- 
hed kunde være givet, at han virkelig repræsenterede 
Færingerne, ikkun være et Skin af Repræsentation. Det 
vilde lede til, at vi aldrig kunde være sikre paa, om det 
ikke i Virkeligheden kun var en Minoritet paa Færøerne, 
som gennem ham repræsenteredes her paa Rigsdagen;« 

Tscherning: ». . . Man er kommen og har sagt, det 
er netop Grundloven, som fuldbyrdes, man har endog ud- 
talt det Ord »derfor skal det ske<. Det Ord »skal« er 
et stort Ord i Verden, og, naar Staterne bruge deres »skal« 
i Utide, saa faa de et »skaU derimod, som ofte er meget 
farligt . . . Her er aldeles ikke Spørgsmaal om nogen 
Modstand fra Færøernes Side, og altsaa ikke noget Spørgs- 
maal om noget »skal« af denne Art. Her er Spørgsmaal 
om, hvorledes vi kunne udfri en Landsdel, som netop, fordi 
den er saa lille, trænger saa meget til vor Omhu, fordi 
den er en lille Hund, som lige over for Loven trænger saa 
meget mere til Overbærenhed,« 

Jespersen: ». . . Der har været sammenkaldt en 
Folkerepræsentálion paa Færøerne selv endnu i dette Aar, 
men man har ikke værdiget at forelægge denne Folke- 
repræsentation dette Lovforslag; det er det, vi dadle. Man 
kan ikke undskylde sig med, at man ikke har haft Lejlighed 
dertil; Sagen er, at man ikke har viUet det; thi, havde 
man havt Viljen, saa havde man gjort det . . . Naar Mini- 
steren siger: »Jeg vil ikke forelægge nogen Lov i Fremtiden 
uden ledsaget af Betænkning fra et Folkeraad paa Færøerne,« 
saa skal jeg ikke modsætte mig, at dette Lovforslag gaar 
igennem.« 

Krieger: ». . . Ganske vist er jeg enig i, atRegelen 
bliver den, at der ikke bliver Spørgsmaal om at udgive 
Love i Almindelighed, hvad enten disse Love blive Love, 
der udvide Danmarks Ret over Færøerne, eller nye særegne 
Love for Færøerne, uden at man først har en Betænkning 
fra Amtsraadet.« 

Barfods principale Forslag: 

Til Slutningen af § 1 føjes : »Dog blive disse Medlem- 
mer først at vælge, naar Færingerne gennem en folkevalgt 
Repræsentation have udtalt sig for Ønskeligheden af de 
omhandlede Valg.« 

Forkastedes med 39 mod 26 Stemmer. 

3die Behandling. 

Tscherning: ». . . Vi have ikke stillet noget Æn- 
dringsforslag til Loven ved 3die Behandling, fordi vi ved 
anden Behandling have set, at det fandt ingen Anklang, at 
rette denne Lov i en saadan Skikkelse, som vi troede var 
nødvendig for at gøre den nogenlunde brugbar. Vi have 
derfor — naar jeg siger »vi«, mener jeg dermed de, som 
have deltaget i at stille Ændringsforslag til Lovens anden 
Behandling — viUet indskrænke os til paa det sidste Sta- 
dium at modsætte os dens Antagelse i det hele taget. Vi 
tro nemlig, at Loven er uberettiget, og at den er skadelig, 
og at den aldeles ikke er nødvendig for at naa det væsent- 
lige Formaal, at skaflfe Oplysning om Færøemes Trang, ind- 
til her igen skal gives Love ved Medvirkning af færøske 
Stemmer. Vi have ved den foregaaende Behandling, eller 
i det mindste har jeg søgt at oplyse, hvorledes jeg forstaar 
det, naar jeg siger, at den er uberettiget. Jeg tror, at 
de Afvigelser, som man har maattet gøre fra Grundloven 
og Valgloven for at bringe denne Lov tilveje, ere for store 
til at de med Rette kan biUiges. Jeg vil gerne indrømme, 
at TiUempninger i saa Henseende under de foreliggende 
Omstændigheder maatte finde Sted, men jeg paastaar, at 
de TiUempninger, man har forsøgt at benytte sig af for at 
bringe denne Lov tilveje, ere saadanne, at de tyde paa, at 
man egentlig ikke anerkender vore nuværende Institutioner 
og især Valginstitutionen . . . Her er en anden Række af 
Betragtuinger, som forekommer mig ogsaa at vise, at vi 
ikke bør gaa ind paa Loven, medmindre vi ville holde os 
til det »skal«, som er udtalt her i Salen. Færøerne er en 
altfor lille Del af Landet, og have hidtildags staaet formeget 

i Umyndighedstilstand, til at vi uden større Nødvendighed 
end deh, der her foreligger, skulle begynde med et ^skalf 
mod denne Del af Staten, men, naar vi ikke begynde med 
dette »skal,€ naar vi heller viUe se at uddrage et »viN for 
den Vej, hvorpaa vi bringe Færøerne ind i lige Delagtighed 
med Statens øvrige Landsdeles politiske Tilstand, saa maa 
vi kaste Øjet tilbage paa den Vej, vi selv have gennem- 
vandret; thi vi ville ikke behandle andre slettere end vi 
have behandlet os selv. Dengang, da vi paabegyndte vor 
nye politiske Udvikling, nemlig kort efter 1830, var Dan- 
mark i politisk Henseende langt mere udviklet end Fær- 
øerne er nu, thi den fuldstændige Umyndighedstilstand, som 
der bestaar, bestod ikke her . . . Vi bragte endog store 
Ofre for at tilvejebringe den Institution, som man kaldte 
raadgivende Provincialstænder . . . Disse Provincialstænder 
brugte vi til at udvikle kommunale Institutioner, og med 
disse er det, vi ere optraadte for at modtage vor nye Ud- 
vikling, men, spørger jeg, have vi i samme Tid ladet Fær- 
øerne bevæge sig gennem den samme Udviklingsrække? 
Nej, vi have udelukket dem derfra . . . Have de deltaget 
i Provinsialstænderne ved et Valg, er der allerede indrettet 
et Valginstitut, sotn har været prøvet og brugt i en Række 
af Aar? Aldeles ikke; de have i de raadgivende Provincial- 
stænder været repræsenterede ved Mænd, som Kongen 
kaldte dertil, Mænd, der vare saa lidt bundne til Færøerne, 
thi det maa vi huske er det karakteristiske for denne Lands- 
del, at faa af de Mænd, som af Regeringen sendes derover 
til at styre, gaa derhen med Hjærte til at blive der, til 
at knytte sig fast til denne Landsdel, men de sætte Foden 
paa den, som et Trin til yderligere Forfremmelse og haste 
derfra, saasnart nogen Lejlighed dertil gives dem. Vi have 
altsaa i Virkeligheden ikke gjojrt Færøerne delagtige i nogen- 
somhelst af de Institutioner, hvorved vi have udviklet og 
forberedt os selv til at deltage i de Goder, som den ny 
Forfatning skal give os, og nu i Stedet for at give den 
samme Udvikling til Færøerne, saa bryde vi overtværs, 
saa paatvinge vi dem paa en Gang et Valginstitut, forskel- 

ligt fra vort eget, der i væsentlig Grad savner det, der hos vort 
eget har en saa stor Betydning, den nemlig at samle BeÍFolknin- 
gen til en politisk Enhed, førend den vælger de Mænd, af hvilke 
den skal repræsenteres, og saaledes give vi dem dette Institut 
og lade ikke samtidig dermed og endnu mindre forud ind- 
træde en Udvikling, som vækker Færingerne til en politisk 
Erkendelse, til en Erkendelse af deres egen Tilstand, set 
fra ct politisk Standpunkt. Jeg siger, det er en Uret, en 
Uret, som i det mindste ikke skal begaas uden med Be- 
vidsthed (Monrad ler!). Ja, det ærede Medlem, som har 
sit »skal« paa rede Haand, har ogsaa sin Latter paa rede 
Haand over Uret øvet medBevidsthed. Jeg siger, vi have ikke 
handlet mod Færøerne, som vi have handlet mod os selv. 
— Det er den Fejl, som jeg tror er ved denne Institution, 
at der hos Færingerne selv ingen Modvægt ligger mod de 
Bestræbelser, som udgaa herfra, og dersom man saa vil 
sige: ja, men det er godt for at skafFe Enhed tilveje, saa 
siger jeg nej, det er ikke godt, og det er ikke det, vi have 
efterstræbt ved den Udvikling, vi have givet vor egen 
Statsforfatning. Vi have netop indbragt i vor egen Stats- 
forfatning Modsætninger, Modstræbelser, som hæve den døde 
Enheds Magt, men denne vil man lade bliÝe ved at bestaa 
for Færøerne. Det er den Uret, man har begaaet; det er 
vigtigt, at dette kommer til Erkendelse, thi derved kunne 
maaske Færingerne selv komme til at begribe, hvormeget 
de skuUe stræbe for at vinde en fast bestemt StiUing, førend 
de vælge, at de ikke skulle lade sig vildlede af det Middel, 
man har brugt for at sprede deres politiske Virksomhed, 
for at tilintetgøre deres politiske Liv; det skulde de ikke 
lade dem vildlede af, de skulde samle sig i Tide og være 
beredte og fattede paa den Beslutning, de ville tage i den 
delte Tilstand, hvori man vil lade dem være. Det vilde 
de maaske ikke være opmærksomme paa, om det ikke blev 
sagt dem herfra, thi de vilde i deres gode Tro gaa ind 
paa det, man har budt dem, troende, at man ikke kunde 
have villet give dem dette, medmindre det var af en saa- 
dan BeskafFenhed, saa man ogsaa selv vilde have taget 

det. De skuUe være opmærksomme paa, at man deler 
anderledes med dem, end vi have delt med os selv . . . 
Jeg stemmer altsaa imod Loven. — « 

Monrad: ». . . Det er blevet stærkt fremhævet, at 
jeg har brugt Ordet »skaU. Deter sandt, at jeg har brugt 
dette Ord; jeg staar ved dette »skal< og gentager det 
herved. Jeg anser det for at være en skæv og falsk Op- 
fattelse af Forholdene, naar man tror, at det bør bero paa 
en enkelt Landsdels Beslutning, om og hvorvidt den vil 
være en Provins eller en selvstændig Stat. Jeg tror, at 
der ikke i saa Henseende kan være Tale om nogen Vilje 
hos de enkelte Statsdele. Jeg tror, at de skulle have den 
Vilje, at de ville være et Land af det fælles store Sam- 
fund, af det hele Fædreland.« 

Indenrigsministeren: ». . . De sidste Aars Erfaríng 
har vist, at disse Øers Befolkning har i Forhold til Folke- 
mængden givet betydelige Gaver i Anledning af Krigen, 
ligesom et ikke ganske ringe Antal Færinger har personlig 
deltaget i Kampen. Det er, saavidt mig bekendt, ikke Spor 
af noget, som kunde tyde paa, at Færingerne ikke geme 
og beredvillig slutte sig til den politiske Udvikling her i 
Landet (Hør !), saa at jeg, som sagt, ikke kan antage, at 
Spørgsmaalet herom i mindste Maade kan have praktisk 
Betydning. Det er derfor min fulde Overbevisning, at vi 
uden al Betænkelighed kunne give Færingerne Adgang til 
en Repræsentation her i Tinget, hvorpaa de have en lovlig 
grundet Fordring, og som er det bedste, vi kunne give dem, 
thi hvad bedre kan et Folk give et andet, som det iøvrigt 
ønsker at leve sammen i Samfund med, end give det Plads 
blandt dets egne udvalgte.« 

R. Sørensen: » Naar man spørger , hvilken Ny tte Færø- 
boerne skuUe have af den foreliggende Valglov, forekommer 
det mig, at Nytten kun kan blive ringe eller aldeles ingen 
for den færøske Valglov, som saaledes holder baade Valgene 
adskilte og Valgresultaterne fra enkelte Sogne under For- 
segling til at blive under vedkommende Embedsmænds og 
de andre tilkaldtes Myndighed, som saa at sige raader alene 

for det hele, kan jeg efter min Overbevisning ikke finde 
vil blive andet, end hvad vedkommende Autoriteter vil have. 
Det er altsaa en Valgmaade, som i sit Princip og vistnok 
ogsaa i sin Udførelse aldeles vil blive det modsatte af hvad 
den danske Valglovs Princip er . . . Giv altsaa Færøerne 
den samme allerhøjeste Resolution til Oprettelse af deres 
Lavting, som Island har til Oprettelse af sit Alting.« 

Barfod: ». . . Jeg skal nu et Øjeblik vende mig til 
den ærede Rigsdagsmand, der er saa glad og saa stolt ved 
sit »skal« . . . Ifølge hans Udtydning var det og maa det 
være hans Mening, at ikke alene Færøeme, men alt, hvad 
han henregner til Danmarks Rige, skulde repræsenteres 
paa den danske Rigsdag. Som Følge deraf maatte han 
mene, at ikke alene Færøerne, men ligesaa fuldt Island, de 
vestindiske Øer og Grønland skulde repræsenteres her paa 
Rigsdagen . . . men i dette Stykke kan han umulig være 
enig med Regeringen . . . Jeg tillod mig allerede sidst 
at gøre opmærksom paa, at, medens man ganske vist skal 
holde, hvad man har lovet, altsaa ogsaa et Tilsagn, som 
er givet Island, saa er man ingenlunde tvungen til, ikke at 
holde, hvad man ikke har lovet, og kan derfor meget godt 
behandle Færøerne, som om der var givet dem et lignende 
Tilsagn; men jeg skal dertil føje: Hvorfor har man taget 
dette Forbehold med Hensyn til Island? Er det for at gøre 
Island Skade, er det for at gøre det ulykkeligt? Er det, 
fordi man mener, at det vilde være til Skade og Uheld for 
Island, at det først kom til at udtale sig om, hvorvidt det 
ønskede at repræsenteres paa Rigsdagen eller ikke? Hvis 
dette ikke er Tilfældet, men hvis man har givet dette For- 
behold, fordi man følte sig overbevist om, at Islænderne 
have Ret, naar de mene, at de, forinden en saadan Bestem- 
melse tages, bør høres, hvis det altsaa er til Gavn for Is- 
lænderne, saa indser jeg sandelig ikke, hvorfor man ikke 
skulde betragte Sagen paa samme Maade med Hensyn til 
Færøeme, og mene, at det ogsaa var til Gavn for Færøerne, 
at det ogsaa var den rette Maade at vise Interesse for 
Færøerne, naar man behandler og betragter Sagen, som om 

et lignende Forbehold var gjort med Hensyn til dem . . . 
Jeg for mit Vedkommende har overalt stemt imod Loven 
og mod enhver af Lovens Paragraffer; der staar nu sand- 
synligvis kun en Afstemning tilbage; ogsaa ved den skal 
jeg tillade mig at stemme imod Loven, idet jeg slutter mig 
til Rigsdagsmanden for Holbek Amts 2den Valgkreds (Tscher- 
ning) og gentager hans Udtalelse om Loven, der, hvis jeg 
ikke mindes fejl, lød saaledes, at den var uberettiget og 
unødvendig, ja skadelig.* 

Lovforslaget sattes derpaa i sin Helhed under Afstem- 
ning og vedtoges med 51 Stemmer mod 20. 

Nej stemte: 



Ree. 


Grundtvig. 


Tscherning. 


Hansen, J. . 


Wilkens. 


Hækkerup. 


Winther. 


Jespersen. 


Alberti. 


Ingstrup. 


Barfod. 


Knudsen, P, 


Christensen, B. 


Kofoed. 


Christensen, J. 


Lunde. 


Clausager. 


Spandet. 


Frølund. 


Sørensen. 



Medens den færøske Befolkning passede sin daglige 
Dont fjernt ude paa Øerne i det stormfulde Atlanterhav, 
uden at have nogen Anelse om den Debat, der nede paa 
Danmarks lovgivende Forsamling førtes om dens fremtidige 
Ve og Vel, blev Valgloven for Færøerne vedtaget og Øernes 
repræsentative Stilling i Rigsdagen dermed bestemt. Det 
var af Ordførerne for Folketingets Mindretal blevet sagt 
om Loven, at den var uberettiget og unødvendig, ja skade- 
lig> og at der ved det her foretagne Skridt var øvet Uret 
mod Færingerne. Det var drøje Udtalelser, men Erfaringen 
har dog maaske klargjort, at de ikke var fuldstændig 
umotiverede. 

Regeringen og det egentlige Danmarks Repræsentanter 
havde ført denne for Færøernes fremtidige Politik saa saare 
vigtige Lov igennejn, uden at der var tilstaaet Færingerne 
selv Adgang til med en eneste Stemme at give sin Mening 
tilKende. Mens Færingerne endnu vare uden alRepræsen- 
tation paa Rigsdagen og berøvede deres gamle Forsamling 
paa Øerne,. mens de endnu trykkedes af Embedsmandsvælde 
og Monopolhandelens ufrie Aag, og deres eneste Ønske 
med Hensyn til Delagtiggørelse i Forfatningen gik ud paa 
Genindførelsen af en stedlig Repræsentation, saa gennem- 
føres der en Lov, Færingerne uafvidende, som gaar i en 
modsat Retning af Petitionen af 1846, ganske vist i den 
allerbedste Hensigt, men uden den nødvendige Omtanke 
for de praktiske Vanskeligheder, som maatte komme til at 
staa hindrende i Vejen for, at en saadan Repræsentation 
kunde tilfredsstille Færøernes Valgkreds paa samme Maade, 
som den danske Valglov tilfredsstillede de enkelte Valg- 
kredse i Kongeriget. 

Mest iøjnefaldende bliver det saaledes foretagne Skridt, 
naar man betragter det Forbehold, der toges for Islands 
Vedkommende, idet de besluttende Bestemmelser, der 
toges for Færøerne, derved saa meget mere peger hen paa 
en dunklere Opfattelse af den naturligste og mest held- 
bringende Maade til at yde denne sidste Landsdel politisk 
Bistand. 

Ganske vist havde Islænderne allerede tidlig i Stænder- 
forsamlingens Tid vist, at der var et rigt politisk Liv til 
Stede paa Island, og vel havde Island i 1843 faaet genop- 
rettet sit Alting; men der var dog ikke den Gang en saa 
stor Forskel mellem Færøernes statsretlige Stilling og Is- 
lands, at, naar der tillodes den ene Befolkning at udtale 
sig, synes Ret og BiUighed at tale for, at det samme ogsaa 
burde være Tilfældet for den andens Vedkommende. 

Paastanden om, at der maatte blive taget mere Hen- 
syn til Islændeme, fordi de allerede før dette Tidspunkt 
havde faaet Tilladelse til at genoprette deres Alting, fore- 
kommer mindre holdbar, da det jo ikke var Færingernes 

egen Skylđ, at de endnu ikke havde faaet genoprettet deres 
Lagting. Selv det kongevalgte Medlem, der mødte for 
Færøerne paa den grundlovgivende Rigsdag, indsaa meget 
rigtigt, at det eneste naturlige var, at der med Hensyn til 
Repræsentationen skete Færingeme den samme Ret som 
Islænderne; derfor fremsatte han sit Forslag, som han kun 
tog tilbage, fordi han ansaa Færøernes Interesser i den 
Henseende at kunne blive varetagne og ligestiUede med Is- 
lands i Henhold til Ordlyden af § 18. 

Ikke desmindre blev jo Forskellen dog den, at det 
Forbehold, der toges for Island, blev drøftet af Islændeme 
selv i en egen Forsamling, medens derimod det Forbehold, 
der samtidig toges for Færøerne, aldrig nogensinde blev 
drøftet af eller under Medvirkning af færøske Repræsen- 
tanter hverken i et færøsk Folkeraad eller paa den danske 
Rigsdag. 



Repræsentanternes og Vælgrernes StiUing: efter 
Valgrloven. 

AUerede under Valglovens Behandling i Landstinget 
yttrede Ørsted med Hensyn til Vanskelighederne ved at 
faa Repræsentanter fraFærøerne (til Landstinget) : »Jeg hol- 
der mig overbevist om, at man vanskelig skal fiiide nogen 
Bonde, der vil rive sig ud af sine derværende Forhold, 
saaledes nemlig, at han vil modtage et saadant Valg og 
tilbringe 8 Maaneder af Aaret hernede.* 

Gennemgaar man Listen over de færøske Repræsen- 
tanter, saavel i Landstinget som i Folketinget, vil det ses, 
at Ørsteds Spaadom fuldt ud er gaaet i Opfyldelse, idet 
Færøerne, fra 1851 til 1903 begge iberegnede, have været 
repræsenterede i Landstinget: 

i 2 Aar af Landmænd. 

- 3 — - Skolelærere. 

- 9 — - Amtmænd. 

- 10 — - Provster. 

- 28 — - Sysselmænd 

eller med andre Ord: I Løbet af 52 Aar have Øerne i de 
50 Aar været repræsenterede ved Embeds- eller BestiUings- 
mænd og kun i 2 Aar af Mænd fra det praktiske Liv. 

Ser man hen til Repræsentationen i Folketinget, er 
den ikke synderlig anderledes ; den udviser nemlig, at Folke- 
tingsmændenes StiUing var: 

i 2 Aar Landmænd. 

- 5 — Købmænd. 

- 4 — Skolelærere. 

- 5 — Sagførere. 

- 6 — ex. jur. 

- 6 — Justitsraader. 

- 12 — Oberstløjtnanter. 

- 12 — Sysselmænd. 

Her have saaledes Embeds- og Bestillingsmænd beklædt 
Pladsen i 45 Aar, medens kun 7 Aar tilfalde det praktiske 
Livs Mænd (deraf kun 2 Aar Landmænd). 

Det skal selvfølgelig ikke benægtes, at en Embeds- 
eller BestiUingsmand i og for sig kan være en udmærket 
Rigdagsmand. Paa den anden Side maa det være tyde- 
ligt, at en saa ensidig Embedsrepræsentation, som den, der 
i Henhold til Foranstaaende er bleven Færøerne til Del ved 
Rigsdagspræsentationen, maa have medført, at det folkelige 
Element paa Færøerne har staaet i Baggrunden; men dette 
var ikke Meningen med Folkerepræsentationen. 

Man vil kunne sige, at Valgloven jo ikke Ijprbyder 
Færingerne at vælge Mænd udgaaede fra det praktiske Liv 
til at tage Sæde i Danmarks Rigsdag. Dette er meget 
rigtigt, men Færingerne have som oftest ikke havt noget 
Valg, idet det som Regel kun har været Embeds- eller 
BestiUingsmænd, der kunne have opstillet sig som Kandi- 
dater. 

Aarsagen hertil er ganske nærliggende. For en Fæ- 
ring, der vælges til Rigsdagsmand, betyder det, at han 
binder sig til et fast Københavnsophold paa 7 a 8 Maane- 
der om Aaret, uden Adgang til i al denne lange Tid at 
kunne se til sit Hjem eller sin hjemlige Virksomhed. Der- 
til kommer, at Rigsdagsmanden som Regel tillige er Lag- 
tingsmand, og som Følge deraf yderligere bundet ca. 2 
Maaneder til Lagtinget i Thorshavn. Rigsdagsmandens virke- 
lige Fritid varer derfor kun 2 á 3 Maaneder, og han har 
saaledes kun en ordentlig Sommerferie tilovers fra sin repræ- 
sentative Virksomhed. 

For en Mand, der sidder i et fast lønnet Embede, kan der, 
naar man ser bort fra Hensynet til Familieforholdet, ikke være 
saa meget at sige hertil, thi han kan konstituere en Mand 
i Embedet. 

Ganske anderledes stiUer Forholdet sig for en Land- 
mand, en Søfarend^ en Købmand, eller en anden af det 
praktiske Livs Mænd. Skulde en saadan beslutte sig til 
Rigsdagsvirksomheden, maatte Vedkommende helt overlade 
sin private Bedrift til en Stedfortræder ; men en saadan er 
vanskelig at skaffe paa Færøerne, hvor de smaa Forhold 
medføre en personlig Deltagelse i Arbejdet og fordre en 
individuel Driftsmaade, som kræver en kendt Mand i kendte 
Omgivelser. Rigsdagsvirksomheden vil saaledes let med- 
føre et økonomisk Tab, som en færøsk Privatmand er nødt 
at tage et stort Hensyn til. 

Men foruden dette er der andre medvirkende Aar- 
sager. Foranlediget ved det isolerede Liv, som Fær- 
ingerne, selv i Løbet af det sidste halve Aarhundrede, have 
ført, og formedelst den lange Afstand fra Danmark, de for- 
skellige Forhold og den vanskelige Adgang, der har 
været for Befolkningen til at følge med i dansk Politik, 
vil selv en ellers dygtig og oplyst Færing indse, at han 
har for lidt politisk Rutine til at begive sig som Repræsen- 
tant ind paa Rigsdagen. Endvidere har det færøske Skole- 
væsen gennemgaaende staaet paa et saadant Trin, at selv 
om en privat Mand forøvrigt havde meget gode Betin- 
gelser som Rigsdagsmand, saa vilde der maaske mangle 

ham Pennefærdighed i en saadan Grad, at han ikke kunde 
byde sig frem til Valg. Endelig kunde Sprogvanskelighederne 
medføre, at en Mand, som med Dygtighed forsvarede en 
Sag paa Lagtinget, fuldstændig kunde falde igennem under 
sit Forsøg paa at forsvare samme i Rigsdagen. 

Vil man nu se hen til selve Vælgerbefolkningen, hvor- 
ledes den er stiUet med Afholdelsen af Folketingsvalg^), da 
træde ogsaa der uheldige Omstændigheder til, som let kunne 
modvirke, at Valget virkelig bliver et Udtryk fór Befolk- 
ningens Ønske. 

Noget af det første, man maa studse over ved den 
færøske Valglov, er Bestemmelsen om, at disse 17 beboede 
Øer, der ere adskilte med ofte ufarbare Havstrømme, og 
hvorpaa der findes ca. 100 forskellige Bygder, i hvis ind- 
byrdes Forbindelse der kun spores liden Fremgang siden 
Kolonisationens Dage, skulde udgøre en Valgkreds. Det 
skulde synes næsten umuligt at kunne samle alle disse for 
det meste saa stærkt afgrændsede Steder til en fælles Op- 
træden. 

For nogenlunde at komme forbi disse Vanskeligheder, 
foresloges der saa i Valgloven, at Valget i Færøernes eneste 
Valgkreds skulde foregaa paa 7 forskellige Steder paa 
Øerne.^) 

Følgerne af en saadan syvdelt Splittelse af en Enhed 
have ikke andet end kunnet træde endog meget tydeligt 
frem. 

Den for den danske Valglov gældende Hovedregel, 
den personlige FremstilHng af Kandidaten for Vælgerne, 
blev efter denne Deling en Umulighed. Loven foreskriver 
i denne Henseende kun dette, at Kandidaten mindst 3 Uger 
før Valgdagen skal anmelde for Landfogden, at han stiUer sig. 
Landfogden beordrer derefter Bekendtgørelser sendte om- 
kring til de forskellige Valgsteder, men det kan ikke des- 



1) Nærmere med Hensyn til Landstingsvalget, der nu foretages af Lag- 
tinget, forbigaas her. 

2) Efter Valgloven af 1903 er Kredsen bleven tolvdelt, se hosstaaende 
Kort. 

Kort ovev Fæpøeraes 12-delte Folketings- 
valgkreds (Lov af 1908), 




Norderøernes Syssel: 1. Di- 
strikt Kvannasund. 
Norđerøemes Syssel: 2. Di- 

strikt Vág. 
Østerø Syssel: 1. Distrikt 
Eiði 

— 2. Distrikt 

Fuglatjørður 

— — 3. Distrikt 
Sølmundarfjørður. 

Strømø Syssel: 1. Distrikt 
Vestmann ahavn . 
— Syssel: 2. Distrikt 

Hvalvík. 
_ __ 3. Distrikt 
Tórshavn. 
Vaagø — !• Distrikt 

Miðvág. 
Sandø — 1. Distrikt 

á Sandi, 
Suderø — 1. Distrikt 
Tvørá. 

— — 2. Distrikt 

Vág. 

mindre indtræffe, at enkelte af de fjernest boende ikke har 
faaet Nys om Begivenheden, før efter at Valget er over- 
staaet. 

Foruden at det let kan ske, at en Del af Væl- 
gerne først i sidste Øjeblik faar Besked om, hvilke Kandi- 
dater, de kunne have Anledning til at give deres Stemme, 
saa maa desuden en stor Del af de færøske Vælgere renon- 
cere paa at overvære et Vælgermøde. Det er forbundet 
med et saa stort Besvær for Kandidaterne at farte omkring 
fra til og fra Bygd til Bygd, for at holde Møder forud 
for Valget i dette vidtstrakte, uvejsomme Distrikt, at Vælger- 
mødernes Antal maa indskrænkes til det mindst mulige; 
d. V. s. det bliver som Regel kun Beboerne i de største 
Bygder, som faa Anledning til personlig at høre Kandidaten 
udtale sig, og paa selve Valgdagen har Kandidaten jo 
kun Anledning til at møde paa et Sted, hvad der siger det 
samme som, at han den Dag kun kan samles med V^ af 
de mødte Vælgere. 

Naar hertil tages i Betragtning, at det er et omtrent 
ukendt Tilfælde, at den færøske Folketingsmand kommer 
sammen til Møde med sine Vælgere i Valgperioden — 
hans 9 — 10 Maaneders repræsentative Virksomhed gør ham 
det næsten til en Umulighed — , saa er det forstaaeligt nok, 
at de færøske Vælgere ad den Vej ikke kunne komme i 
Besiddelse af politisk Oplysning. 

Paa Færøerne har der i hele Valglovens lange Levneds- 
løb ikke eksisteret nogen Presse, som i Henseende til poli- 
tisk oplysende Virksomhed kan sammenstilles med Pressen 
i det egentlige Danmark. Endnu findes der kun Ugeblade, 
der udkomme i Thorshavn, og der hengaar ofte Maaneder, 
før disse naa ud til de fjernest boende Vælgere. Afstanden 
fra Rigsdagen i København er stor, og Forbindelserne have 
været vanskelige, saa at selv ved at holde danske Aviser, 
der ankomme i store Pakker med ca. en Maaneds Mellem- 
rum, og 2 — 3 Maaneder efter Tiden kan dette kun i alt 
for ringe Grad have bidraget til at skaffe Færingerne et 
fyldigt Overblik over dansk Politik. Man har i væsentíig 



Digitized by VjOOQ lC 



79 

Grad været henvist til at tage til Takke med spredte 
Efterretninger om de Sager, der angaa Øemes egne Forhold 
— Efterretninger, der ofte have tabt deres aktuelle Betyd- 
ning, før de naa vedkommende. 

Da Pressen saaledes heller ikke har forraaaet at frem- 
skaffe en bevidst politisk Partiopfattelse, i ethvert Fald ikke 
i tilnærmelsesvis saa udpræget Grad som i det egentiige 
Danmark, ligesaalidt som Øernes Lagting har formaaet at 
hæve det politiske Niveau, saa har en fælles Optræden, 
eller en Optræden i samvirkende Partier været særdeles 
vanskelig i Færøernes Valgkreds. Meget mere maa 7-Delin- 
gen af Kredsen yderligere have foranlediget, at Politiken er 
blevet i Hovedsagen en Sognepolitik, som særlig har fæstet 
sig ved lokale Interesser. Da det imidlertid har været 
umuligt for Rigsdagsmanden at opfylde alle eventuelt givne 
Løfter i den Henseende, saa har dette atter resulteret i, 
at en stor Del af Vælgerne ere komne til det Standpunkt^ 
at være uden al Interesse for Politik. 

Et yderligere Bidrag til denne ringe politiske Opvakt- 
hed er det, at Rigsdagsmanden i Rigsdagssamlingen er 
personlig fuldstændig afskaaret fra sin Valgkreds; han 
kan ikke samles med sine Vælgere for at holde dem 
á jour med Sagernes Gang inde paa Rigsdagen; han 
kan ikke følge med eller personlig deltage i de Be- 
vægelser, der røre sig indenfor hans Kreds, og han kan 
vanskelig kalde Interesser frem i sin Kreds, da han er 
afskaaret fra Delagtigheden i Arbejdet for deres rigtige 
Fremme. Vælgerbefolkningen paa den anden Side taber 
mer og mer sin Repræsentant af Syne og kommer saa ofte 
til at staa fuldstændig fremmed og uforstaaende overfor 
hans Virksomhed, hvilket enten kan give sig Udslag i en 
Misopfatning eller, hvad der ofte har været Tilfældet, en 
fuldstændig Ligegyldighed for Repræsentationen. 

Betragter man nu Færøernes Rigsdagsrepræsentation i 
det Hele, saa viser det sig paa den ene Side, at Vælgerne 
saa at sige kun have haft Anledning til at lade Øerne re- 
præsentere ved Embeds- eller Bestillingsmænd, og paa den 

anden Side, at det har været umuligt i den i 7 Distrikter 
adsplittede Kreds at samle Befolkningen til den Individua- 
litet, som Tscheming saa stærkt pointerede (Side 49.) 

Som det fremgaar af Valglovsforhandlingeme, fandt 
man fra alle Sider, at den Repræsentation, der tilkom Øerae 
gennem deres to Repræsentanter paa Rigsdagen, maatte 
komme til at have sine store Mangler og medføre store 
Vanskeligheder; og for at rette lidt herpaa, er det, atTan- 
ken om en raadgivende Forsamling paa Færøerne igen op- 
tages og i 1851 forelægges i Form af Forslag til en Kom- 
munallov for Færøerne; men som det siden vil ses, viste 
-det sig vanskeligt at faa en Repræsentation som Lagtinget 
til at passe sammen med Rigsdagsrepræsentationen. Den 
-ene maatte for Færøernes Vedkommende blive af større 
Betydning, end den anden. Allerede det første Aar efter 
Lagtingslovens Ikrafttræden kom den færøske Folketings- 
mand i en saadan Stilling, at enten maatte han give Af- 
kald paa sin selvstændige Meningsopfattelse og overlade 
Lagtinget Autoriteten, eller han maatte hævde sin Stilling 
som dansk Rigsdagsmand uden Hensyntagen til Lagtingets 
Bestemmelser. Efter den Skikkelse, som Lagtingsloven fik, 
har det derfor maaske tildels været en Lykke for Øerae, 
at deres Repræsentanter som Regel have optraadt med 
•den mindst mulige Selvstændighed. Det har i ethvert Fald 
tidraget sit til at vedligeholde den færøske politiske Lige- 
gyldighed og medført, at man ikke har følt sig helt uvel 
ved Systemet. 

Lagtingslovens Behandling: paa Rigsdagen. 

Efter Regeringens Opfordring blev der i 1850 paa 
Færøerne af Amtmanden, Provsten, Sorenskriveren og Land- 
fógden i Forbindelse med 1 1 folkevalgte Medlemmer, hvoraf 
4 var Sysselmænd, udarbejdet et Udkast til en Kommunal- 
lov for Færøerne. 

Bemeldte Udkast, 
saavel som Valg- 
maaden, hvorpaa 
den forslagsudarbej- 
dende Forsamling 
dannedes, kritisere- 
des meget stærkt i en 
samme Aar udgiven 
Pjece med Titlen 
»Et embedsaristo- 
kratisk Udkast til 
en Kommunallov for 
Færøerne, angrebet 
med stadigt Hensyn 
til Grundloven ogLo- 
kaliteterne* af Niels 
Winther ex. jur. 

Efter i Indlednin- 
gen kortelig at have 
berørt Færingernes 
politiske Frihed i 
Oldtiden og den der- 
paa følgende grad- 
viseTilbagegang un- 
der Embedsváelde og Monopolhandelens Aag, beklager For- 
fatteren »at Færingerne ikke fik Adgang til, da Stænder- 
institutionen i Aaret 1834 blev indført, gennem selvvalgte 
Repræsentanter at lade deres Stemme lyíde paa Tinge . . .« 

Han omtaler yderligere, »ati 1846indgave nogle aflndbyg- 
gerne et Andragende til de daværende Provincialstænder oin 
Indførelse af en Folkerepræsentation paá Færøerne; men alt 
forgæves.« Idet han derefler omtaler det efter hans Mening 
mærkelige Valg, đer foregik, for at danne den Forsaraling, 
der forfattede Kommunallovforslaget, og desuden fremsætter 
ejendommelige Oplysninger om selve Forsamlingens For- 
handlingers Hemmeligholdelse, og end yderligere trækker 
frem den Færingerne egne Bøjetighed under Embedsmæn- 
denes Vilje og Bestemmelser, saa finder han i disse Kak- 
torer Grunden til, at Kommunallovudkastet blev i den Grad 
embedsaristokratisk og lidet folkeligt, som han i bemeldte 
Pjece søger at paavise. 

Forfatteren slutter Indledningen med følgende: 
»0, I hæderværdige Lagtingsmænd fra fordums Daje! 
Vide I, at det gamle færøske Lagting, til hvilket saa mange 
herlige Minder knytte sig, — der dannede en mægtig Skranke 
mod al Underkuelse, — der udbredte Held og Lykke over 
Land og Folk, — der, efter ved Embedsmagtens Indførelse 
itt være hensygnet, i Aaret 1816 blev ophævet, nu atter er 
opstaaet af sin Aske?! Ville I give Eders Minde til, at 
den gamle Institution vanhelliges ved — blot for at blænde 
Folks Øjne — at laane Navn til den nye Institution, der 
ikke har noget af de Kriterier, der udmærkede det æld- 
gamle Lagting?! Nej, det Lagting, der nu er født til Ver- 
den, er kun et tomt Skelet, der maa bringe enhver til at 
gyse tilbage. Staar derfor op af eders Grave og fralægger 
Eder alt Slægtskab med dem, der have beskæmmet Eders 
Minde ved at deltage i Fadderskabet til et saa vanført 
Foster.« 

HvadWinther særlig anker over, er Udkastets Forslag 
(»m Embedsmændenes, særlig Amtmandens, dominerende 
Indflydelse. Han siger derom: »PaaGrund af Embedsmæn- 
denes højere Grad af Dannelse, og fordi den Mening, en 
Embedsmand har udtalt, hidtil af mange er bleven betragtet 
soni en guddommelig Røst — en Tro, som imidlertid nu 
begynder at forsvinde — , føler jeg mig overbevist om, at 

den af mig' antydede Indrømmelse allerede vil lamme Folkets 
uforbeholdne Udtalelse af den rene Overbevisning. Skulde 
Embedsmændene, saaledes som af dem selv foreslaaet, ej 
alene være stemmeberettigede, men endogsaa udgøre det 
styrende Led i Forsamlingerne, da tør jeg forsikre, at det 
folkelige Element, i Stedet for at udvikles, aldeles vil gaa 
til Grunde . . . Naar man tager Hensyn til Færingemes 
naturlige og ved det langvarige Embedsvælde nærede Frygt 
for Amtmanden, da er der ingen Tvivl om, at denne som 
Formand vil udøve en lammende Indflydelse paa Tingets 
frie Virksomhed. Ligesom Indbyggerne ifølge Grundlovens 
§ 96 have Ret til under Statens Tilsyn selvstændig at styre 
deres kommunale Anliggender, og saavel Folketinget som 
Landstinget i Danmark ifølge Grundlovens § 64 selv kan 
vælge sin Formand» saaledes strider Udkastets Bestemmelse 
om tvunget Formandskab mod den enhver Folkeforsamling 
i den øvrige Verden tilkommende Rettighed .... Jeg føler 
raig overbevist om, at de, der have givet deres Minde til, 
at Amtmanden ex ofScio skal være Formand i Lagtinget, 
ikke have nogen Idó om en Formands Virksomhed, og saa- 
ledes ubevidst have paalagt Tinget et Baand, som mangen 
en Gang vil trykke haardt. De vil bitterlig fortryde 
dette Skridt; thi ethvert Baand er lettere at knytte end at 
opløse .... Man maa desuden vel betænke, at Lagtingets 
Virksomhed med Hensyn til Lovgivningen er det principale, 
og at de Grunde, ved hvilke denne Tingets Tilstand bedst 
kan fremmes, bør være de overvejende ved Afgørelsen af, 
hvem Formandskabet skal betros.« 

Forfatteren slutter desangaaende med at sige: »Jeg 
nærer derfor det sikre Haab, at de danske Rigsdagsmænd 
i denne Henseende ville komme Færingerne til Hjælp, med 
Iver ville haandhæve disses Rettigheder og saaledes bidrage 
til, at Embedsmændeiies aristokratiske Udkast i en aldeles 
omformet Skikkelse udkommer som Lov, og Færingerne 
derved hæves op paa det Trin af poUtisk Udvikling, hvor- 
fra de ere nedstyrtede, men som de ere udrustede med 
naturlige Anlæg til atter at bestige.« 

Angaaende Lagtingets politiske Rettighed udtaler For- 
fatteren som sin Mening, at »saafremt et af Lagtinget ved- 
taget Lovudkast finder Modstand i Rigsdagen, er det abso- 
lut nødvendigt, at Lagtinget forundes Lejlighed til at udtale 
sig over Rigsdagens Bemærkninger, forinden Udkastet ud- 
kommer somLov«, — en meget rimelig og overfor den færøske 
hjemlige Folkerepræsentation meget retfærdig Anskuelse, 
men ikke desmindre en den Gang, som det viste sig, uigennem- 
førlig Regel. »Med Hensyn til Udvidelsen af danske For- 
ordninger til at gælde for Færøerne, hvorover der hidtil 
ifølge Resol. af 6. Juni 1821 har været overladt Amtman- 
den alene at afgive Betænkning*, udtaler Forfatteren, at 
»da maa saadant vel for Fremtiden sortere under Lagtinget.« 

Winther paapeger forøvrigt det uheldige i,. at ovennævnte 
embedsaristokratiske Udkast er fremkommet ved, at Em- 
bedsmændene ensidig udarbejdede Forslaget efter Anord- 
ningen af 13. August 1841 angaaende Kommunalvæsenet i 
Danmark, »uden at holde sig de paa Færøerne værende 
Ejendommeligheder skarpt for Øje og afpasse Forordningerne 
derefter«. Han lægger endog en saadan Betydning i at 
tage de stedlige Forhold i Betragtning, at han desangaaende 
skriver: »Man tager storligen fejl, saafremt man tror, at 
man, ved at forme de færøske Forhold under danske For- 
ordninger, derved befordrer den fremadskridende Udvikling 
og hindrer den hidtidige Stilstand; thi ej at tale om, at hint 
Princip og de modstridende Anskuelser, Embedsmændene 
tii forskellige Tider have hyldet, have ledet til det Resultat, 
at Forordninger ere udkomne, i hvis Bestemmelser man, 
trods den spidsfindigste Fortolkning, ikke kan bringe Har- 
moni, saa er det desuden indlysende, at Færøerne, hvor 
meget man end skalter og valter med dem, ingensinde har 
været og ingensinde kunne blive Danmark, og at intet Frem- 
skridt, men kun et uopløseligt Vildrede, bliver Frugten af 
de Bestræbelser, ved hvilke man taber Landets og Folkets 
Ejendommelighed af Sigte«. 

Det fremgaar derimod klart af foreliggende kritiske 
Afhandling, at Winther i sine Betragtninger med Forkærlig- 

hed har holdt sig Forordningen af 8. Mafts 1843 angaaende 
Indretningen af en særlig raadgivende Forsamling for Island 
under Navn af Alting for Øje, idet han idelig hepviser der- 
til og bl. a. i Enkeltheder omtaler Forordningens § 49 
vedrørende den af Altinget valgte Præsidents Virksomhed. 
Det er ikke usandsynligt, at Winther ved sin voldsomme 
Kritik af Embedsudkastet tildels har paavirket Stemningen 
hos Regeringen til Gunst for Færøerne. Thi da Indenrigs- 
ministeren omsider fremsatte Loven óm Kommunalvæsenet 
paa Færøerne (Lagtingsloven), saa ere dog de to Embeds- 
mænd, Landfogden og Sorenskriveren, forsvundne som selv- 
skrevne Medlemmer, hvorimod Amtmanden og Provsten frem- 
deles beholde de efter det første Udkast foreslaaede Pladser. 



Temmelig hurtigt efter at Færøernes første Repræsen- 
tant (N. Winther) havde indtaget Sæde i Folketinget, frem- 
sætter denne et Forslag til en Kommunallov for Færøerne,*) 
hvis Indhold hovedsagelig gik ud paa, foruden at ordne de 
kommunale Forhold i egentlig Forstand, tillige og ikke 
mindst at skaflfe Færingerne en saadan Folkerepræsentation 
paa Færøerne, som kunde udøve en raadgivende Indflydelse 
paa Øernes fremtidige Lovgivningsarbejde. 

Repræsentanten for Færøerne finder altsaa, at det ikke 
er tilstrækkeligt, at Øerne blive repræsenterede paLa den 
danske Rigsdag ; dette fremgaar af hans Forslag, særlig § 38 i 
Lovudkastet, der lyder saaledes : »Lagtinget har raadgivende 
Indflydelse paa Færøernes Lovgivning. Forinden et Lov- 
forslag forelægges Rigsdagen, maa derfor Lagtingets Be- 
tænkning derover indhentes. Tinget kan ogsaa gøre For- 
slag til nye eller til Forandring i de nu bestaaende Love, 
ligesom ogsaa til danske Loves Udvidelse til Færøerne,- 



♦) Se Færingetideade 1852, Nr. 4. 

enten med eller uden Forandringer.t Derved søger han at 
begrænse sin egen, eller rettere de fænø^ske Repræsentanters 
selvstændige Optræden paa Rigsdagen, paa samme Tid 
som han ved Forslaget tilsigter at skaflFe Færøerne en større 
Indflydelse paa Lovgivningsmagtens Omraade, end der efter 
Valgloven kunde være Tale om. En af det eventuelle 
færoske Lagting fattet Beslutning vilde jo i og for sig 
komme til at betyde meget mere overfor Regering og Rigs- 
dag, end Enkeltmands personlige Opfattelse. Bemærkes 
maa ogsaa, at § 38 i Realiteten maa opfattes saaledes, at 
Lagtingets Betænkning i alle Tilfælde først maatte indhentes, 
forinden et Lovforslag, der angik Færøerne, kunde forelæg- 
ges Rigsdagen. 

Endvidere maa bemærkes § 48 i samme Lovforslag, 
hvor det hedder: 

*Tingets Medlemmer vælge i hvert Aars første Møde 
deres Formand og Næstformand . . .« 

Forslagsstilleren tilsigter herved at skaffe Lagtinget 
en saa selvstændig Stilling som muligt, og særligt at und- 
gaa den yderst uheldige Indflydelse, Embedsmændene vilde 
udøve paa Forsamlingen, om der tilstodes disse nogen Sær- 
rettigheder overfof de øvrige Medlemmer. Fremfor alt har 
Winther, som det ogsaa senere vil fremgaa, paa det be- 
stemteste modsat sig, at Amtmanden skulde være selvskreven 
til Formandspladsen. 

Derimod foreslaar han i § 57: 

». . . . Landets øverste Embedsmand (Amtmanden) har 
ogsaa Ret til uden Stemmeret at tage Sæde i Lagtinget . . . « 

Angaaende Færøernes Repræsentation i Rigsdagen ud- 
taler N. Winther forøvrigt under første Behandling af Ud- 
kast til en Kommunallov (for Danmark), Rigsdt. 1851, Pag. 
589: ». . . Det forekommer mig, at den nuværende Repræ- 
sentation paa Rigsdagen har aldeles intet at betyde, hvis 
Færøerne ikke samtidig dermed erholde en Kommunalforfat- 
ning og navnlig en Kommunalforfatning, som kan indrømmes 
en raadgivende Indflydelse paa de Lovudkast med Hensyn 
til Færøerne, der blive forelagte Rigsdagen, det er saa 

meget mere nødyendigt, som de forskellige Anskuelser, den 
færøske Folketingsmand og Landstingsmand have, jo efter 
den gældende Forretningsorden ikke kunne mødehinanden.« 

I Anledning af, at Winther i sit Forslag til en Kom- 
munallov fof Fáarperne ikke, som i Embedsudkastet af 1850, 
har foreslaaet Praester som Formænd i Kommunalbestyrel- 
serne, og h^ljer ikke en juridisk Embedsmand som Formand 
i Lagtinget, udtaler han under Forslagets første Behand- 
ling (Rigsdðtgstjd. 1857 Pag. 1050); ». . . . Jeg maa iøvrigt 
i den Hensciende blot bemærke, at da Færingerne allerede 
længe have Jevet i et stærkt Afhængighedsforhold til Em- 
bedsmændene, føler jeg mig forvisset om, at, saafremt man 
indrømmer dem Sæde i de kommunale Raad, uden at de 
vælges dertil, ville de udøve en lammende Indflydelse paa 
de øvrige Medl^mmer, hvis Virksomhed da vil bære ligesaa 
faa Frugter, spm den nuværende Bestyrelse; derimod føler 
jeg mig oyerhevist om, at da der i den seneste Tid hos 
cn stor Del af Befolkningen er opstaaet stærk Misnøje med, 
at alt er overgivet i Embedsmændenes Hænder og intet 
udr^ttes, vild^ Færingerne, dersom man betroede dem 
Styrelsen af der^s egne Anliggender, deri finde en Opfor- 
dring til med Omhyggelighed og den dem egne Besindighed 
at ordne de af Embedsmændene ofte forkvaklede Forhold.« 

Særlig Indenrigsministeren stillede sig imod Winthers 
Anskuelse i den Retning og udtalte: 

»At han (Winther) vil udelade baade Amtmaiiden af 
Lagtinget og Præsterne af Kommunalbestyrelsen, deri tror 
jeg virkelig, at han har gjort meget fejl.« 

Winthers Forslag vandt ikke saa liden Tilslutning i Folke- 
tinget, men særlig paa Grund af, at det af de almindelige 
Udtalelser fremgik, at man ønskede Forslaget forelagt i en 
anden Form, og efter at tiUige Monrad havde opfordret For- 
slagsstiUeren til at fremkomme med Forslag til Dannelsen 
af en midlertidig raadgivende Forsamling, til hvilket da 
saavel Forslag til en Kommunallov, som andre lignende pres- 
serende færøske Sager kunde henvises, hvilket tiltraadtes af 
Indenrigsministeren, tog Winther sit Forslag tilbage og 

fremsatte derefter den 25. Nov. et Forslag til Oprettelse af 
et Folkeraad for Færøerne i 1852, hvilket gik ud paa: 

§ 1. 
Onsdagen den 14. Juni 1852 sammentræder et Folke- 
raad i Thorshavn for at đrøfte og afgive Betænkning over 
de P^ærøerne vedkommende Lovudkast, Regeringen agter at 
forelægge Rigsdagen i 1852, navnlig om Færingernes raad- 
givende Indflydelse paa Lovgivningen og Bestyrelsen af de 
kommunale Anliggender .... 

§2. 
Dette Raad bestaar af 16 Medlemmer .... 

§ 4. 
Valgene forberedes og foregaa paa samme Maade som 
Folketingsvalgene . . . 

§ 7- 
Under Forhandlingerne er en af Regeringen dertil ud- 

nævnt Mand tilstede som kongelig Kommissarius. 

Ved Sagens Iste Behandling udtalte Winther: 

»Det er i Henhold til de Udtalelser, som skete her i 
Tinget for omtrent 14 Dage siden, at jeg er fremkommet 
med dette Lovforslag .... Det forekommer mig, at den 
højtærede Indenrigsminister aldeles har ignoreret det Ud- 
gangspunkt, hvorom man blev enig; thi han er jo i Forgaars 
fremkommet med et Lovforslag om en Kommunalbestyrelse 
for Færøerne.« 

Efter en derpaa afWinther stiUet Forespørgsel tilTscher- 
ning og Monrad, hvorledes man i denne Sag skulde for- 
holde sig, foreslog disse at behandle den sammen med In- 
denrigsministerens Forslag, hvilket vedtoges. 

Det af Indenrigsministeren stillede Forslag til en Kom- 
munallov for Færøerne, gik bl. a. ud paa: 

§ 1. 

For Færøerne oprettes en Kommunalbestyrelse under 
Navn af Lagting, hvis Hverv skal være, dels at bestyre de 
for Øerne fælles kommunale Anliggender, dels at udøve en 
raadgivende Medvirkning ved Lovgivningsmagtens Udøvelse. 

§2. 
Lagtinget skal bestaa af Amtmanden som Formand, 
Provsten paa Øerne samt 14 af Beboerne valgte Medlemmen 

§ 13. 
(Lagtingets Forretninger). 

b. Det afgiver Betænkning over alle Lovudkast, der 
udarbejdes for Øeme, og over Udvidelse af de for 
Kongeriget givne Love til ogsaa at gælde for samme. 
Det er berettiget til at gøre Forslag til nye Love, og 
navolig skal det sammentrædende Lagting afgive Be- 
tænkning om, hvorvidt nogen Forandring i nærværende 
Lov maatte anses ønskelig. 

k. Endelig vil Lagtingets Betænkning være at ind- 
hente over enhver Genstand, der, skønt den ikke kan 
henføres under de ovennævnte, dog griber ind i Lan- 
dets Økonomi, som og over alle andre Anliggender, 
ved hvis Bedømmelse den Indsigt og Erfaring, der 
maatte forudsættes hos samme, maa være af Vigtighed.« 

Hvad man særlig vil lægge Mærke til ved de her fore- 
tagne Uddrag af Lovforslaget, er, at Ministeren foreslaar 
Amtmanden som selvskreven Formand og Provsten som fast 
Medlem. Særlig dette Punkt gaar aldeles tvært imod Win- 
thers forrige Forslag, da et af Hovedformaalene for ham 
har været at gøre Forsamlingen uafhængig og selvstændig 
overfor Embedsmændene. 

Forøvrigt tiltrækker § 13 om Lagtingets Forretninger 
sig Opmærksomhed derved, at dettes raadgivende Myndig- 
hed foreslaas at omfatte ogsaa Udvidelsen til Øerne 
af de for Kongeriget givne Love. 

Thi deri laa en betydelig Betryggelse for, at ingen Lov 
skulde gøres gældende for Færøerne, medmindre der først 
var indhentet Betænkning derover fra Færøernes raadgivende 
Forsamling. Dette i og for sig meget væsentlige Punkt, 
bortfaldt imidlertid under Sagens videre Gang. 

Endelig har Punkt k Betydning derved, at det fast- 
sætter, at Lagtingets Betænkning vil være at indhente over 
enhver Genstand, der griber ind i Landets Økonomi. 

V§d Lovforslagets Behandling i Rigsdagen beldagede 
Indenrigsministeren, at han under Udarbejdelsen ikke havde 
haft Lejlighed til at konferere med de færøske Embedsmænd 
desangaaende, men at Grunden til, at han allerede nu kom 
frem med det i Tinget var denne, at han af Medlemmerne 
saa stærkt var anmodet derom. Han udtalte forøvrigt, at 
han ansaa det for aldeles nødvendigt, at Amtmanden ind- 
traadte som Formand i Lagtinget, fordi dette ikke alene 
skulde være raadgivende, men ogsaa skulde overtage admi- 
nistrative Forretninger, som i Mellemtiden ikke kunde bestyres 
af andre end Amtmanden. 

Ministerens Forslag vandt ikke Winthers Bifald. Han 
bemærkede dertil bl. a. følgende: 

»Jeg havde haabet, at den Magt, hvoraf Embedsmæn- 
dene paa Færøerne hidtil have været i Besiddelse, nu om- 
sider skulde overgi ves til Folket ; thi dette anser jeg for det 
eneste Middel, hvorved den Sneglegang, hvormed alt hidtil 
har bevæget sig paa Færøerne, kunde vige Pladsen for 
virkelige Fremskridt; men dette mit Haab er betydelig ble- 
vet svækket, efter at jeg har gjort mig bekendt med nær- 
værende Lovudkast . . . |eg kan ikke indse, at det skulde 
være nødvendigt, at Amtmanden, fordi han i Mellemtiden 
skal afgøre de til Lagtinget hørende administrative Forret- 
ninger, og saaledes naturligvis skal meddele Lagtinget Un- 
derretning om dette, naar Tinget samles, derfor absolut 
skal gøre denne Meddelelse fra Højsædet . . . Efter § 14 
kan. Amtmanden ogsaa suspendere enhver Beslutning, som 
Lagtinget tager, selv om dennes Udførelse maatte være 
meget presserende. En Bestemmelse, hvorunder der ogsaa 
skjuler sig noget andet, er den i Udkastets § 12, ifølge 
hvilken Lagtinget skal samles den første Søgnedag efter 
St. Olajdag. Der knytter sig paa Færøerne saa mange 
Minder til denne Dag, at jeg føler mig forvisset om, at Be- 
boerne vilde blive meget ilde tilmode, naar de erfare, at 
det nu genfødte Lagting ikke skal samles paa den Dag, 
det gamle samledes, og især fordi det gamle Lagting, me- 

dens det endnu stod i Flor, udøvede en meget gavnliglnd- 
ílydelse saavel paa Landet som paa Folket.« 

Indenrigsministeren: ». . . Jeg tror, at det» naar 
man kender Forholdene paa Færøerne, er aldeles nødvendigt, 
i det mindste i Begyndelsen, at Amímanden er Formand 
for Lagtinget.< 

Tscherning: ». . . Der, hvor Amtsraadet optræder 
paa et underordnet Standpunkt som lovgivende, der kan 
jeg ikke nægte, forekommer det mig, at Amtmandens nalur- 
lige StiUing kun er at være Regeringens Kommissær og 
ikke andet. Den, der er berettiget til foreløbig at nægte 
sin Indvilgelse — thi tilsidst bliver det Regeringen, som 
nægter de besluttede Foranstaltninger eller giver dem Be- 
kræftelse — bør give sin vejledende Skærv til Forhandlin- 
geme, men ikke sin besluttende Stemme derom. Den Me- 
ning deler jeg aldeles . . .« 

Sagen blev derefter henvist til et Udvalg paa 7 Med- 
lemroer, der kom til at bestaa af: AmminzbøU, Jespersen, 
O. Lehmann, Monrad, Rosenørn, N. Winther (Ordfører) og 
Øllgaard. 

Udvalgets Hovedanskuelse vedrørende Forslagets al- 
mindelige Betydning fremgaar af de Bemærkninger, der ind- 
leder Udvalgsbetænkningen, hvori det bl. a. hedder: ». . . 
Som kommunale Indretninger svarer den (Lagtingsinstitu- 
tionen) nemlig nærmest ikkun til vore Amtsraad, og paa 
den anden Side gaar den forsaavidt aabenbart ud over det 
kommunale Gebet, som der i Udkastet er indrømmet samme 
— nærmest i Lighed med de forhenværende Provincialstæn- 
der og det islandske Alting — en raadgivende Indflydelse 
paa Lovgivningen.« 

Udvalgets Mindretal (Winther) foreslog den Ændring, 
at Amtmanden ikke beskikkes som Formand, men at denne 
Embedsmand og Provsten, der hidtil have bestyret adskil- 
lige af de Sager, der nu henlægges under Lagtinget, og 
saaledes kunne give værdifulde Oplysninger i denne Hen- 
seende, »kun indrømmes Ret til uden Stemme at deltage i 
Forhandlingerne, den første tillige som Regeringen Kommis- 

sarius.« Udvalgets Flertal vilde ubetinget tiltræde denne 
Indstilling, dersom Lagtinget udelukkende var en politisk 
Institution, om end kun med raadgivende Stemme, eller om 
dette Element i samme lod sig bestemt udsondre fra dets 
kommunale Virksomhed ». . . mendadette ikke er Tilfældet, 
saa har Flertallet ikke troet i denne Henseende at burde 
foreslaa en Forandring i Regeringens Udkast.« 

Et andet Mindretal af Udvalget foreslog, at Ordene: 
»Prov8ten paa Øerne« udgaá. 

Udvalgets Flertal antager, »at den første Passus i Ud- 
kastets § 13 litr. b. er altfor omfattende. Saafremt den 
blev til Lov, vilde en saadan Bestemmelse binde Hænderne, 
ikke blot paa Regeringen, men ogsaa paa Rigsdagen, som 
tør forudsættes at henvise ethvert Lovudkast vedkommende 
Færøerne, til hvis rigtige Bedømmelse udfordres særlig 
Lokalkundskab, til Lagtingets foregaaende Betænkning, hvis 
saadant skulde være forsømt af Regeringen . . .< 

Udvalgets Mindretal (Monrad, Jespersen og Winther) 
sluttede sig derimod til Udkastet, »i det vi dog foreslaa en 
noget forandret Redaktion . . .« 

§ 2. 

Flertallets Forslag: 

For Færøerne oprettes et Lagting, der skal bestaa af 
Amtmanden som Formand, Provsten paa Øerne samt 16 af 
Beboerne valgte Medlemmer . . . 

Mindretallets Forslag : 

For Færøerne oprettes et Lagting, der skal bestaa af 
16 af Beboerne valgte Medlemmer . . . Amtmanden og 
Provsten paa Øerne have uden Stemmeret Sæde i Tinget, 
den første tiUige som Regeringens Kommissarius. Tinget 
vælger selv sin Formand. 

Et andet Mindretals Forslag: 

De Ord: »Provsten paa Øerne« udgaa. 
§ 13. 

Midretallets Forslag: I Stedet for litr. b. og k. sættes: 

Lagtinget afgiver Betænkning over alle for Færøerne 
alene udarbejdede Lovudkast, samt om, hvorvidt de for det 

egentlige Danmark givne Love skulle udvides dertil, med- 
mindre den lovgivende Magt under særegne Omstændigheder 
beslutter, at saadant kan undlades.« 

For Mindretallet: Jespersen, Rosenørn og Ølgaard, ud- 
talte Jespersen vedrørende Ændringsforslaget om, at Prov- 
sten ikke skal være født Medlem*) i Lagtinget: »MinGrund 
er simpelthen den, at jeg ikke ser, hvorfor Provsten behøves 
i dette Lagting, og alle vil vistnok være enige i, at fødte 
Medlemmer i og for sig er en Urigtighed, noget, som man 
maa ønske at fjerne. ViUe Færingerne have Provsten ind 
i Lagtinget, saa vælge de jo ham. Det er det naturlige; 
det er den Maade, hvorpaa man skaber en folkelig Institu- 
tion, at man siger til Beboerne: I kunne vælge, hvem I 
helst ville have.« 

Vedrørende Amtmandens StiUing fortsatte Jespersen: 
»Hvad Amtmanden angaar, da indrømmer jeg, at den ærede 
Ordfører har fuldkommen Ret, naar han siger, at det kun 
stemmer grumme lidt med Grundlovens Bestemmelser, at 
Amtmanden ex officio skal være Formand i Lagtinget. At 
jeg er gaaet ind paa Flertallets Forslag, er, fordi jeg tror, 
det endnu nogen Tid vil være nødvendigt at gøre Indrøm- 
melser til enkelte gamle Fordomme, og som en saadan Ind- 
rømmelse vil jeg lade det staa, at Amtmanden endnu i 
nogen Tid vedbliver at være Formand i Lagtinget.* 

Mindretallets Forslag til § 2: ». . . Amtmanden og 
Provsten paa Øerne have uden Stemmeret Sæde i Tinget, 
den første tillige som Regeringskommissarius. Tinget væl- 
ger selv sin Formand.c 

Forkastedes med 55 Stemmer mod 16. 

Forslaget fra et andet Mindretal: De Ord: »Provsten 
paa Øerne« udgaa vedtoges med 45 Stemmer mod 36. 

Med Henblik paa den foreslaaede Valgcensus udtalte 
Monrad: 

»Man kan ikke overse, at Lagtinget ikke alene er en 
kommunal Indretning, men tiUige og i mine Øjne væsent- 



*) 1 Rigsdagstidende staar der ved Trykfejl: Formand. 

lig en politisk Indretning, da der for Lagtinget vit blive 
forelagt til Betænkning alle Anliggender, der angaa Fær- 
øerne, . . . derfor maa man ikke gaa bort fra de Grund- 
sætninger, der ligger til Grund for vore politiske Indretninger 
hernede.« 

Udvalgets Forslag til en ny AflFattelse af § 3, hvorefter 
en valgberettiget til Folketinget ogsaa havde Valgret til 
Landstinget, naar han havde ydet Afgift til en af de under 
Lagtinget sorterende Kasser eller svaret Tiende, vedtoges 
med 48 Stemmer mod 23. 

Under Henvisning til § 12 udtalte Rosenørn: »Ud- 
valget har aldeles ikke overset de praktiske Hensyn, der 
maaske kunne tale for at fastsætte Mødedagen til Dagen 
efter Olajdag i Stedet for paa St. Olajdag selv, men man 
har dog troet, at, da der fra den færøske Rigsdagsmands 
Side blev lagt saa megen Vægt paa, at Tinget blev aabnet 
paa denne Dag, saa var der ikke Anledning til at mod- 
sætte sig et saadant Forslag, som maatte antages at 
have et Folkeønske for sig, og at der ikke derved kunde 
være noget særdeles betænkeligt, eftersom Tinget ikke er 
bundet til i sit Aabningsmøde at foretage mange Forret- 
ninger.« 

Ved Afstemningen vedtoges med 64 Stemmer mod l, 
at Lagtinget samles aarlig i Thorshavn paa St. Olajdag. 

Ordføreren, ved Omtale af § 13: »Udvalgets Mindre- 
tal har troet, at det burde opstilles som en almindelig Regel, 
at Lagtinget skal afgive Betænkning over alle Lovudkast, 
som vedkomme Færøerne, saavel som ogsaa overfor de 
for det egentlige Kongerige Danmark udkomne Love, som 
skulde udvides til Færøerne.« 

Rosenørn: ». . . Naar man erindrer sig Sagens hidtil- 
værende Stilling, hvorledes Love hidtil ere blevne givne 
for Færøerne, da maa man skelne mellem 3 forskellige Til- 
fælde. Det første Tilfælde er det, hvori eil Lov udgaar med 
det udtrykkelige Formaal samtidig og med samttie'lndhokl 
at træde i Kraft paa Færøerne og det øvrige Territorium, 
hvor Kongen udøver sin lovgivende Myndighed . . . Jeg 

skal i saa Henseende tiUade mig at henvise til Forord, af 
12. Septbr. 1792 og Forord. af 8. Febr. 1810, der begge 
ere emanerede for Ðanmark og Norge med underlig- 
gende Lande, hvorved allerede Titelen har antydet, hvad 
ogsaa de enkelte Bestemmelser i Loven vise, at de ligefrem 
ere beregnede til straks at bringes i Anvendelse . . . Lov- 
givning ved samme Aktstykke, gældende baade for Dan- 
mark og Færøerne, er saaledes ingenlunde utænkelig. Den 
er ogsaa gjort anvendelig senere ved Grundlovens Givelse, 
idet dennc paa en Gang er udkommen som gyldig for Fær- 
øerne og det egentlige Danmark. Det andet Tilfælde er 
det, at der gives en Lov udtrykkelig for Færøerne alene, 
og herved er da intet videre at bemærke. Det tredie Til- 
fælde er det, at Lovgivningsmagten fremmede sin Gang og 
gav Love, som sluttede sig til Indholdet af tidligere be- 
staaende Lovgivning, men først senere, ex post, tog under 
Overvejelse, hvorvidt saadanne Love kunde være anvende- 
lige paa Færøerne. Ved kgl. Resol. af 6. Juni 1821 blev 
dette Forhold ordnet saaledes, at, naar Autoriteterne her — 
med og uden at indhente Erklæring fra Færøerne — fandt, 
at Loven uden Modifikation kunde gælde der, den da blev 
sendt der op for at være gældende Lov. Var der derimod 
Trang til Modifikationer i Lovbudet, blev Sagen behandlet 
særligt, og der blev da ad sædvanlig Lovgivningsvej aífattet 
en Lov, der. atltsaa blev en særlig Lov for Færøerne, og 
som indeholdt de Modifikationer, der bleve ansete nødven- 
dige for Færøerne.« 

Angaaende Mindretallets Forslag, at det skal forelægges 
til Lagtingets Afgørelse, om de for Kongeriget Danmark 
udgivne Love skulle udvides til Færøerne, udtalte Jesper- 
sen: »Jeg ser ikke, at Danmark kan tabe det allermindste 
ved at sige: Om dette Spørgsmaal bør vi først høre Lag- 
tinget.« 

Tscherning: ». . . Jeg tror ikke, at der ved Mindre- 
tallets Forslítg er vundet noget, det vil kun medtøre Be- 
sværligheder og ingen virkelig Tilsikring; skulde det være 
anvendeligt, maatte Færøerne staa paa en ganske anden Fod, 

end de komme til at staa ved denne Lov (Jespersen: Ja, 
det haaber jeg ogsaa). Ja, det er en anden Sag, i sáa 
Fald skal det være mig en Fornøjelse at understøtte det, 
naar det kommer saa vidt.« 

Ved den paafølgende Afstemning forkastedes Mindre- 
tallets Forslag med 60 Stemmer mod 15. 

Til Sagens 3die Behandling vare bl. a. følgende Æn- 
dringsforslag stiUede af Indenrigsministeren: 

Til § 2. 

At efter Ordene: »Amtmanden som Formandc igen til- 
føje Ordene: >Provsten paa Øerne*. 

Til § 3. 

At den ved Sagens 2den Behandling optagne § 3 ud- 
gaar, og i Stedet for samme igen optages Lovudkastets 3die 
Paragraf. 

Vedrørende Ændringsforslaget til § 2 udtalte Jespersen 
bl. a.: »Jeg skal ganske rolig overlade dette Ændringsfor- 
slag til sin Skæbne, i den Tro, at i alt Fald Fremtiden vil 
blive klogere end Nutiden.« 

Ved Afstemningen vedtoges dette Ændringsforslag med 
43 Stemmer mod 31, hvorimod Ændringsforslaget til § 3 
forkastedes med 58 Stemmer mod 18. 

Forinden den almindelige Afstemning over Lovforslaget 
i sin Helhed, udtalte Tscherning følgende: 

»Der er en meget væsentlig Indvending mod en Raad- 
givning af den Art, og det er den, at det almindelig vil og 
maa blive Tilfælde, at Embedsmænd, som blive valgte til 
at have denne raadgivende Stemme ved Siden af Amtman- 
den, ville komme til at udøve en uheldig Indflydelse, thi 
det er ingen Steder. farligere at give underordnede Embeds- 
mænd en saadan raadgivende Stemme ved Siden af den 
overordnede, end netop paa et saa afsides liggende Sted 
soni Færøeme. Lige saa meget man ved bestemte Instrukser 
og Love maa indskrænke den højeste Embedsttiandsmyndig- 
hed til en vis bestemt Grænse og paalægge ham en stor 
Ansvarlighed, lige saa meget maa man frigøre ham fór 
enhver smaalig Kontrolering i Udførelsen af hans Hand- 

linger; thi gør man ikke det, svækker man det Hold, man 
har i ham, og saa faar han et Skærmbrædt, bag hvilket 
han kan stille sig, og dannes dette Skærmbrædt af under- 
ordnede Embedsmænd, saa svækker man endnu mere <len 
Myndighed, han har, til at forsvare Indbyggerne mod Ind- 
greb af de Embedsmænd, af hvilke han paa en vis Maade 
bliver kontroleret, saa at Institutionen i sig selv, tror jeg, ikke 
er forbundet med nogen væsentlig Fordel, og som et godt 
administrativt Middel tror jeg ikke, at det vil være til Stede, 
i ált Fald ikke før man sikrer sig, at de Embedsmænd, som 
komme til at være i en saadan StiUing lige overfor Amt- 
manden, ere Mænd, som ikke ved Siden deraf iøvrigt ere 
hans Underordnede. Jeg vil ikke stemme imod, hvad der 
tidligere er vedtaget, men jeg vil kun gøre opmærksom 
paa, at denne Sag i sig selv egentlig ikke har nogen prak- 
tisk Betydning; ligesaa upraktisk som den Maade er, hvor- 
paa den hele færøske Befolkning er stiUet i dette Lovforslag, 
ligesaa lidt praktisk tror jeg, at den Maade er, hvorpaa 
man her vil stiUe Regeringens Mænd.€ 

Forslaget i sin Helhed vedtoges derefter enstemmig 
med 70 Stemmer. 

Sagens derpaa følgende Behandling i Landstinget frem- 
bød ingen synderlig Interesse. Dog faar man et Indtryk 
af, hvilken Betydning særlig et Medlem som Ørsted — der 
under Valglovens Behandling forsvarede Færingernes Selv- 
bestemmelsesret — tillægger Loven. Han udtaler desan- 
gaaende ved første Behandling: 

»Det forekommer mig langt vigtigere, at, naar Fær- 
øerne skuUe have en Institution, som den her omhandlede, 
at den da er vel indrettet, end at den hurtig sættes i Gang. 
Det forekommer mig ogsaa, at der er ikke megen Trøst 
deri, at Lagtinget skal have Berettigelse til at gøre Forslag 
til Forandringer i dets Indretning; thi dersom Lagtinget ikke 
vil komme til at bestaa af saadanne Mænd, der have det 
rette Øje for det, der er overensstemmende med Landets 
Tarv, saa vil det sandsynligvis ikke fremkomme med noget 
Forslag til Forandringc. 

7 

Ved anden Behandling ytrede Landstingsmanden for 
Færøeme (Wejhe): »Jeg vil tiUade mig at sige, at, da jeg 
ved, at Færingerne meget ønske at faa deres Lagting i 
Aar, saa vil jeg stemme for denne Lov, saaledes som den 
er kommen fra det andet Ting, og jeg gør det med den 
Bemærkning, at det først sammentrædende Lagting skal 
være bemyndiget til at forandre i Loven, hvad det ønsker 
forandret; thi det forekommer mig ikke, at Loven i enhver 
Henseende er, som den bør være.« 

Denne af Hr. Wejhe udtalte Længsel hos Færingerhe 
efter at faa Lagtinget indført snarest mulig, har utvivlsom 
været grundet paa, at man saa i Lighed med Fortidens 
selvstændige Lagting forventede at faa et Ting med Selv- 
bestemmelsesret over færøske Anordninger. Endog Wejhe 
selv synes ganske bestemt at have hyldet den — for nær- 
værende Forslag — fejlagtige Anskuelse, at Lagtinget selv 
kunde forandre i Loven, hvad det ønskede forandret. 

Efter at Ørsted ved 3die Behandling havde udtalt, at 
han ikke stemte for Loven, blev hele Lovforslaget sat under 
Afstemning og vedtoges enstemmig med 32 Stemmer. 

Med en uvæsentlig Forandring tilbagesendtes det til 
Folketinget og vedtoges der enstemmig med 62 Stemmer* 



Det nye Lagting traadte derefter første Gang sammen 
i 1852, men som det var at vente, foreslog det ingen 
Ændringer i Loven, gaaende ud paa at sikre Lagtin- 
get mere Selvstændighed, og sandede saaledes lige fra sin 
første Færd Winthers Spaadom ved Lagtingslovens Rigsdags-. 
behandling: »at, saafremt man indrømmer Embedsmændene 
Sæde i de kommunale Raad, uden at de vælges dertil, ville 
de udøve en lammende Indflydelse paa de øvrige Medlem^. 
mer, hvis Virksomhed vil bære lige saa faa Frugter, som 
den nuværende Bestyrelses.« 

De enkelte Ændringer, Lagtinget foreslog, vare 
bl. a. disse: 

1) At forøge Antallet af Lagtingets Medlemmer fra 
16—18. 

2) At fastsætte Betingelserne for Valgret til en vis 
Ejendomsbesiddelse i Stedet for den i Loven fastsatte Skatte- 
ydelse til en af Lagtingets Kasser. 

3) At den, der skal være valgbar til Lagtinget, bør 
have fast Bopæl paa Færøerne. 

4) At Lagtingsmedlemmerne vælges paa 4 i Stedet for 
paa 6 Aar. 

5) At overdrage til Amtmanden alene, og ikke som i 
Loven fastsat til et staaende Udvalg, at behandle de Sager, 
som ikke taale at udsættes til Lagtingets ordentlige Møde. 

Disse Ændringer tiltraadtes delvis efter en vidtløftig 
Diskussion i Landstinget og Loven i sin Helhed vedtoges 
raed 26 Stemmer mod 8. 

Ved dette Lovforslags Iste Behandling i 1852 — 53 i 
Folketinget udtalte Winther: 

»Naar jeg skal udtale mig om nærværende Forslag, 
da maa jeg søge at besvare det Spørgsmaal, hvorledes jeg 
som Færøernes Folketingsmand skal forholde mig med 
Hensyn til en Lov, der er vedtaget af Lagtinget, men som 
jeg ikke kan billige i alle dens Dele. Jeg erkender, at det 
er af overordentlig Vigtighed, at Lagtingets Myndighed 
haandhæves, styrkes, ja, om muligt forøges, og jeg ind- 
rømmer, at Regeringen har gjort en god Begyndelse i denne 
Henseende ved at tage Hensyn til Lagtingets Indstillinger 
med Hensyn til de Love, den hidtil har forelagt Rigsdagen ; 
men jeg har unđer den af mig stiUede Interpellation til 
Indenrigsministeren haft Lejlighed til at bemærke, at saa 
længe Færingerne ikke ere mere udviklede i politisk Hen- 
seende, end de for Øjeblikket ere, ville de være nødsagede 
til at søge deres fleste Repræsentanter blandt Embedsstan- 
den, hvilket vil have til Følge, at Flertallet vil bevæge sig 
i en mindre frisindet Retning, og at det derfor efter min 
Mening er af Vigtighed, at Rigsdagen, der jo staar paa et 

højere Trin af politisk Udvikling, i den Henseende kommer 
Mindretallet til Undsætning . . . Jeg har før udtalt, at jeg 
betragtede Lagtinget som Supplement til Danmarks folke- 
valgte Rigsdag, og angaaende min Opfattelse af Amt- 
mandens StiUing kan jeg ikke nægte, at denne min Over- 
bevisning efterhaanden er bleven mere og mere styrket ved 
de Optrin, hvortil jeg har været Vidne, som Medlem af 
Lagtinget, men jeg vil dog rimeligvis ikke stille et lignende 
Forslag nu, da jeg kun kan gøre mig ringe Haab om, at 
det vil gaa igennem. Jeg skal imidlertid gøre opmærksom 
paa, at jeg vilde ønske, at det ærede Tings Medlemmer 
havde været Vidne til, hvorledes Amtmanden idelig blander 
sig i Diskussionen, at han stadig taler siddende fra sit 
Formandssæde, medens andre Medlemmer rejser sig op, 
naar de have Ordet, at han fløjter ad de Medlemmer, hvis 
Taler han ikke ynder, at han overskrider den af Tinget 
vedtagne Forretningsorden, at han ved en ufornuftig For- 
deling af Tingets Forretningsorden trækker Forhandlingerne 
i Langdrag, hvorved Oppositionen vækkes mod en Institution, 
som man mener koster mange Penge, og hvoraf man endnu 
ingen Frugt har set. Jeg haaber derfor, at det vil findes 
ganske naturligt, at saavel jeg som mange andre Lagtings- 
medlemmer ere blevne indignerede over, at Amtmanden 
saaledes skal udøve sit Formandsskab ; menjeg lever i det 
Haab, at naar Myndigheden er steget til sin højeste Spidse, 
vil den falde omkuld af sig selv.« 

Efter en længere Debat, først i Folketinget siden i 
Landstinget, hvilken sidste særlig drejede sig om Valg- 
betingelserne, vedtoges Lovforslaget i Landstinget med 36 
St. mod 1 og i Folketinget med 62 St. 



Bemærkninger til Repræsentationen. 

Lagtingets Uselvstændighed og Uansvarlighed. 

Ligesom Valgloven for Færøerne traadte ud i Livet, 
ledsaget af mindre gode Spaadomme fra Mindretallenes 

Side, saaledes bleve de Spaadomme, der ledsagede Lag- 
tingsloven, alt andet end lyse. Særlig bemærkelsesværdige 
ere Udtalelserne af Tscherning ved sidstnævnte Lovs tredie 
Behandling i Folketinget 1851, hvor han ytrede: »Jeg vil 
kun gøre opmærksom paa, at denne Sag i sig selv egent- 
lig ikke har nogen praktisk Betydning; ligesaa upraktisk 
som den Maade er, hvorpaa den hele Befolkning er stiUet 
i dette Lovforslag, ligesaa lidt praktisk tror jeg, at den 
Maade er, hvorpaa man her vil stille Regeringens Mænd.« 

Efter 50 Aars Erfaring vil det formentlig nu være 
umuligt at benægte, at ligesaavel som Spaadommene for 
den færøske Valglovs Virkninger desværre ere gaaede i 
Opfyldelse, saa har dette i ikke mindre Mon været Tilfælde 
for Lagtingslovens Vedkommende. Mærkeligt nok have 
Forudsigelserne endog i den Grad slaaet til, at det ved 
Hjælpafdisse for Befolkningen men ikke ved Befolkningen 
givne Love har lykkedes at dysse Færingerne i en saa fast 
politiskSøvn, at uagtet baade Valgloven ogLagtingsloven siden 
har været behandlet saavel af Lagtinget som af Rigsdagen, saa 
er det endnu ikke lykkedes at gøre nogen Forandring i de 
Hovedspørgsmaal, som i saa høj Grad beskæftigede Rigsdagen 
først i 50eme. For Valglovens Vedkommende har man 
ladet sig nøje med mindre væsentlige om end nødvendige 
Ændringer, og den eneste Omændring, der er sket ved 
Lagtingsloven, har — karakteristisk nok — indskrænket 
sig til en Diætforhøjelse fra 4 Mk. til 1 Rigsdaler. 

Særlig paa to Punkter stille Bestemmelserne i Lagtings- 
loven sig i absolut Modstrid med Befolkningens Frihed og 
den Tradition, der knyttede sig til det ældgamle færøske 
Lagtings Rettigheder. 

I det gamle Lagting havde Indbyggerne en Institution 
til Værn for deres gamle Frihed og til Værn mod altfor 
yderligtgaaende Embedsmisbrug. Ganske vist havde det 
gamle Lagting efterhaanden mere og mere undladt at anvende 
sine Rettigheder, saa at allerede forinden Lagtinget blev 
nedlagt, var Befolkningens Ansvarsfølelse aftaget overfor 
Embedsmændenes tiltagende Indflydelse. En iUustrerende 

Karakteristik af Tilstanden i den Henseende haves i Poul 
Nolsos: Fuglakvæði. Men ved Lagtingets Nedlæggelse i 
1816 voksede Embedsvældet selvfølgelig end yderligere, 
saa at det er i og for sig meget betegnende for Amtmands- 
stillingen paa Færøerne, naar den af en æret Taler (Jespersen) 
sammenlignes med en Vicekonges. Thi kun den, der har levet 
paa Færøerne, kan gøre sig virkelig Forestilling''om den 
StiUing, Embedsmændene dersteds kom til at staa i overfor 
Befolkningen. 

Det, som derfor ganske naturligt var og maatte være 
Befolkningens særlige Ønske ved Forfatningsforandringen, 
var en Indskrænkning af det Embedsvælde, som betegnede 
Tilstanden efter Lagtingets Ophævelse, og en Genindførelse af 
gammel folkelig Frihed. Man kan maaske sige, at disse Ønsker 
have været for lidt fremtrædende ; dette kan ikke nægtes, 
men saa bør der tiUige tages Hensyn til Indbyggernes des- 
værre saa vel berrettigede Frygt for ved en eller anden 
Handling at støde de overordnede, der let kunde lede til 
skæbnesvangre Følger for Vedkommende. 

Men uagtet Begæringen af 1846 for Genindførelsen af 
Folkets Rettigheder, uagtet Winthers ihærdige Bestræbelser 
for at skaflFe Færingerne en frisindet Lagtingslov, og uagtet 
der i den danske Rigsdag saavel i Folketinget som i Lands- 
tinget gentagne Gange hævede sig vægtige Røster, for at 
skaflFe Færingerne en folkelig Lagtingslov, saa blev Loven 
ikke desmindre i den Grad embedsaristokratisk, at f. Eks. 
Amtmanden om muligt fik en endnu mere dominerende 
Stilling end han før havde haft. 

Den den Gang vedtagne og endnu gældende Lagtings- 
lov bestemmer i § 1 : »Færøernes Lagting skal bestaa af Am t- 
manden som Formand, Provsten paa Øerne, samt 18 af Be- 
boerne valgteMedlemmer,« og som Supplement hertil tilføjes i 
§10: »1 Tilfælde af Stemmelighed gør Formandens (A m t m a n- 
dens) Stemme Udslaget;« endvidere kan Samlingstiden efter 
samme § ikke forlænges ud over 4 Uger uden Amtmandens 
Samtykke, ligesom Amtmandener berettiget til efter § 14 
at udsætte Tingets Forhandlinger, og at stille en tagen 

Beslutning i Bero, naar han finder, at den ikke er lov- 
medholdig. 

Det er bl. a. med Henblik paa den fremskudte Stilling, 
som Amtmændene indtager paa de her nævnte Punkter, at 
Winther under Lagtingslovens Iste Behandling finder sig 
foranlediget til at udtale: »Jeg havde haabet. at den Magt, 
hvoraf Embedsmændene paa Færøerne hidtil have været i 
Besiddelse, nu omsider skulde overgaa til Folket . . . men 
dette mit Haab er betydeligt blevet svækket, efter at jeg 
har gjort mig bekendt med nærværende Lovudkast.« 

Thi efter en Lov med saadanne Bestemmelser kunde 
Færøernes Lagting umuligt komme til at arbejde i en folke- 
lig Retning. I et andet Samfund havde det maaske nok 
kunnet være muligt desuagtet at kalde politisk Sans og 
politisk Frisind saa meget til Live paa Lagtinget, at Tingets 
Medlemmer efterhaanden havde formaaet at komme til Enig- 
hed om en Forandring af Lagtingsloven i Retning af at 
'gøre den mere demokratisk, men paa Færøerne, hvor Be- 
folkningen i saa høj Grad nærede Tilbageholdenhed for de guld- 
galonerede, fremmedtalende Embedsmænd, der maatte en 
Folkeforsamling, sammentraadt og arbejdende efter saadanne 
Bestemmelser, enten kun gaa i Amtmandens Ledebaand, 
eller indskrænke sig til en Modstand, som kun kunde opvise 
et i og for sig negativt Resultat. 

Alene det, at de folkevalgte Repræsentanter ikke havde 
saa megen parlatnentarisk Ret, naar de mødte paa Tinget, 
at de selv kunde stemme om, hvem der skulde føre For- 
sædet paa Tinge, niaatte i høj Grad sløve Tingmændenes 
Selvstændighedsfølelse og Ansvarsfølelse. Vælge Ud- 
valgsmedlemmer og stemme over Lovforslags Vedtagelse 
eller Forkastelse, det maatte Lagtingsmændene nok; men 
deres Formand derimod, det var en Tinget beskikket højere 
Personlighed, som de ordinære Medlemmer i Lovens Med- 
før havde at adlyde og underordne sig; her maatte man 
frafalde al Tale og Tanke om Selvbestemmelsesret. 

Foruden at være selvskreven Formand har Amtmanden 
tillige Stemmeret, ja, hans Stemme kan endog i et givet 

Tilfælde, naar Afstemningen forøvrigt staar lige, gælde for 
to, d. V. s., naar et Forslag f. Eks. staar med 10 Stem- 
mer for og 10 imod, er Forslaget alligevel vedtaget til 
Fordel for den Part, hvori Amtmandens Stemme befinder 
sig; atter heri har Amtmanden en given Forret for de øv- 
rige Medlemmer. Uden Hensyntagen til hans Kvalifikationer 
eller særUge Indsigt, kan derfor et Lovforslag faa sin Skæbne 
afgjort alene efter Amtmandens dobbelte Stemmeret. 

Uagtet — eller maaske snarere paa Grund af — disse 
Amtmandens Særrettigheder i Tinget, maa han nyde en 
Tilslutning blandt Tingets øvrige Medlemmer, som ikke 
netop behøver at være dem dikteret af deres Selvstændig- 
hedsfølelse. 

Thi at mange Tingmænd maa staa i et vist Afhængig- 
hedsforhold til Amtmanden som Landets øverste Myndighed, 
er indlysende. Dertil kommer, at der ogsaa ad indirekte 
Vej vil kunne ske en let forklarlig Tilslutning til Amtmanden, 
gennem Landets øverste gejstlige, Provsten, der ogsaa er 
»født« stemmeberettiget Medlem til Lagtinget. 

Paa Grund af den Fællesoptræden, som nemlig Amt- 
manden og Provsten, som Øernes øverste Myndigheder, ofte 
maa opvise i deres administrerende Bestemmelser, ogsaa 
uden for Lagtingstiden, f. Eks. i Kirke- og Skolesager, 
fremmes derved under fælles Ansvar en Fælles- 
følels^ og fælles Samstemmighed, som ogsaa ganske natur- 
lig vil vise sig i disse Øvrighedspersoners Tagen-Stilling 
til de Sager, der skulle behandles paa Lagtinget. Gaar 
man derfor ud fra, at Amtmanden og Provsten som Regel 
ville optræde i Fællesskab paa Tinget, da viUe disse to, paa 
Grund af deres Stilling i og uden for Tinget, paa Forhaand 
have gode Betingelser til Stede, for at skaflfe sig en stor 
Tilslutning af Lagtingets ordinære Medlemmer. 

De Sysselmænd, der ere Lagtingsmænd, og Amtmandens 
underordnede i Embedssager, indtil for kort Tid siden endog 
ansatte i Embedet af Amtmanden, kunne ikke godt andet 
end tage et særligt Hensyn til Amtmandens Mening. Det 
er en ganske naturlig Følge af Stillingen, og behøver aldeles 

ikke at falde Sysselmændene til Last. Da Amtmanden sam- 
men med Landfogden danner Øeraes saakaldte Godsbesty- 
relse, vil der heller intet unaturligt være i, om ogsaa enkelte 
af Tingets Kongsbønder følte sig forbundne til at tage 
Hensyn til Amtmanden. 

At Tingets Præster skylde at vise Opmærksomhed 
mod deres Provst, vil ikke overraske, og at Skolelærerae 
yise deres Foresatte Ærbødighed og yde ham deres særlige 
Tilslutning, saa meget mere som baade han og Amtmanden 
ere selvskrevne Skoledirektører, er kun en naturlig Følge 
af deres StiUing som Underordnede overfor deres Foresatte, 
til hvilke de ikke gerne viUe stiUe sig i Opposition. 

Egentlig har der derfor kun sjælden været Tale om 
noget frisindet, maalbevidst Parti indenfor Lagtinget. Hele 
Tinget er som Regel i Grundsætninger gaaet op i en eneste 
stor konservativ Autoritetsenhed ; andet har jo ikke godt 
kunnet være muligt under disse Lovbestemmelser, og under 
disse lokale og ejendommelige Forhold. 

Det synes tilvisse i høj Grad uforklarligt, at man i den 
danske Rigsdag har kunnet vedtage en Lov, der gav Em- 
bedsmændene en saa dominerende Magt over det folkelige 
Element, som sket er ved Lagtingsloven. Det kan ikke 
skyldes andet end Ukendskab med de færøske Forhold. 
Rigsdagen kan umuligt have været vidende om eller med 
tilstrækkelig Alvor holdt sig det for Øje, at den Mand, som 
man satte til den raadgivende Forsamjings selvskrevne 
Formand, var for det første Landets øverste kongelige Em- 
bedsmand, og alle Indbyggerne som Følge deraf paa en vis 
Maade hans Undergivne, og for det andet selvskreven Gods- 
direktør og derfor i en administrerende Stiiling overfor Be- 
sidderne af Øernes betydelige Kongsgods ; han var endvidere 
»født« Skoledirektør for alle Øerne og som Følge deraf hele 
Lærerstandens Foresatte. Han blev kortsagt ikke ved sine 
Kvalifikationer, men udelukkende ved sin Stilling som Amt- 
mand, den, der kom til at have Hovedbestemmelsen over 
alle Færøernes vigtigste Institutioner. Hvad skulde Følgen 

blive andet, end at det selvstændige folkelige Element 
maatte gaa til Grunde. 

Hvor kan det være muligt, at Øernes Politik kan have 
gjort Fremskridt under saadanne Forhold, under det 
mer eller mindre absolutte Regimente af Amtmænd, der, 
blottede for Kendskab til Øernes ejendommelige Forhold, 
paa deres ophøjede Stade have vedblevet at være fremmede 
over for den Befolkning, de havde faaet en saa uindskrænket 
Myndighed over, ja fremmede og uforstaaende lige til den 
Dag, da Tidens Fylde var kommen, til at de kunde rejse 
fra Øerne igen og ansættes i et første Klasses Embede nede 
i Danmark, som Løn for Udlændighedstiden oppe paa Fær- 
øerne. 

En medvirkende Aarsag til Lagtingets lidet selvstæn- 
dige Optræden haves der vistnok i Bestemmelseme i Lag- 
tingslovens § 11. Efter denne Paragraf har Tinget Ret til 
at fremlægge Forslag til nye Love, ligesom det har at af- 
give Betænkning over de Færøerne vedkommende Lovud- 
kast, der af Regeringen forelægges det; men ligesom Rege- 
ringen efter denne ingen Pligt har til at forelægge Lagtinget 
et Lovudkast, som den ellers ønsker gennemført, saa staar 
det Regering og Rigsdag frit for baade at gennemføre Love 
i Rigsdagen, der direkte og indirekte kunne være af Betyd- 
ning for Færøerne, ligesaa vel som Rigsdag og Regering 
kunne foretage uindskrænkede Forandringer i et- 
hvert af Lagtinget vedtaget Lovforslag. 

Derved bliver jo Lagtingets virkelige Bestemmelsesret 
saa at sige slet ingen. Som det af Foranstaaende vil erin- 
dres, var denne § i Lagtingsloven et af de Punkter, som 
den færøske Repræsentant med flere andre søgte at faa 
vedtaget i den for Færøerne mest frisindede Form, uden 
at det dog lykkedes. 

AUerede ved Amtmandens og Provstens SærstiUinger 
paa Tinget blive de ordinære Lagtingsmænd befriede for 
en Del af det Ansvar, der ellers uundgaaeligt maatte følge 
med Stillingen; men endnu mere ansvarsløse overfor Øernes 
Politik i Almindelighed maatte Medlemmerne føle sig ved 

de Bestemmelser, som indeholdes i § 11. At fratage Lag- 
tinget dette Ansvar, maa anses for at være den anden store 
Hovedfejl, som Regering og Rigsdag begik med Hensyn til 
Lagtingslovens Ordlyd. 

Denne Ansvarsløshed har i Tidemes Løb præget hele 
Lagtingets Politik. Paa Lovgivningens Omraade har det 
været anset som almindeligt Princip, i hvert Fald som 
en Regel, man kun i extraordinære Tilfælde skulde fravige, 
ikke at gaa videre end til hvad man antog Amtmanden vilde 
anbefale til Justitsministeren (event. Kultusministeren), hvad 
Ministeren igen vilde anbefale til Rigsdagen, og hvad man 
med nogenlunde Rimelighed kunde vente vilde blive anbe- 
falet af de færøske Rigsdagsrepræsentanter og vedtaget i 
begge Ting, for saa endelig at faa Regeringens Stadfæstelse. 
Paa ethvert enkelt af alle de mange Stadier, som et færøsk 
Lovforslag har at gennemgaa fra den Tid, det har forladt 
Lagtinget og til det er blevet endelig Lov, haves der lovlig 
Adgang til Medvirkning til Forandringer; men for at den 
eventuelle Lov ikke skal afvige altfor meget fra det oprinde- 
lige Forslag, maa Lagtinget tage saa mange Hensyn, at det 
med fuld Ret kan paastaa, at dets Lovarbejder ikke først 
og fremmest kan gøre Krav paa at udtrykke Lagtingets 
virkelige Mening, eller det færøske Folks Mening. 

Naar derfor Lagtinget saa ofte kritiseres af den færøske 
Befolkning, saa glemmer Folket som Regel, at Hovedfejlen 
ligger i selve Institutionens Ordning. Det er ligesom ikke 
endnu — efter 50 Aars Forløb — gaaet op for Befolknin- 
gen, at dette nye Lagting, som vi fik ved Loven af 
1854, ikke er det samme Lagting, som vi mistede i 1816. 
Saa fast sidder den tusindaarige Tradition Færingerne i 
Blodet, at man endnu overvejende dagligdags støder paa 
den Anskuelse, at det er Lagtinget som bestemmer Lovene 
for Færøeme; man har endnu ikke kunnet fatte eller gøre 
sig fortrolig med, at det nye Lagting kun er en Skygge af 
det gamle, at Lagtinget af 54 ikke har en Tøddel af Selv- 
bestemmelsesret paa Lovgivningens Omraade, at den Ret, 

der i saa Maade tilkommer Færøeme, maa søges gennem 
de to Mænd, som skuUe sendes ud til den»danske Rigsdag. 

Men influerer en saadan Ansvarsløshed uheldigt paa 
Lagtingets egentlige Lovarbejder, saa gør den det endnu 
meget mere, naar dette Tings Arbejder strejfe ind paa det 
finansielle Omraade. 

Lagtingets Ansvarsløshed giver sig da Udtryk paa den 
Maade, at der med Bestemthed hævdes, at det paaligger 
Staten at skaffe de nødvendige Midler til Veje. Men her har 
Lagtinget et dobbelt Hensyn at tage. Det første er Hen- 
synet overfor de færøske Rigsdagsrepræsentanter, Rigsdagen 
og Regeringen, saaledes at man, for i det hele taget at faa 
nogen Bevilling gennemført, maa nøjes med det mindst mu- 
lige. Om det eventuelle Projekts Gennemførelse af den 
Aarsag ogsaa bliver det slettest mulige, maa der nødven- 
digvis lukkes Øjnene for. Men dernæst maa Lagtinget tage 
Hensyn til den færøske Befolkning; der maa i den Anled- 
ning ikke paalægges Befolkningen nogen ekstra Byrder; 
Lagtinget er alt andet end populært i Forvejen, saa det 
vilde være ret voveligt at kræve af Befolkningen, at den 
skulde gaa med til at yde højere Statsskatter, som ikke 
direkte kom Lagtinget tilgode. Lagtinget kunde ganske 
vist foreslaa saadanne Statsskatter, og ogsaa medvirke 
betydeligt til deres Indførelse, men det er let at tænke 
sig den umulige Situation, dette vilde medføre for Tinget, 
naar dette (i . hvert Fald i Praksis) havde Ret til at paa- 
ligne Befolkningen Skatter uden at saa det samme Ting 
tillige havde nogensomhelst Bestemmelsesret for disse Skat- 
ters Anvendelse. Følgerne heraf have ganske naturligt 
været, at Lagtinget ikke har bebyrdet sig med, indenfor 
Øerne selv, at søge efter Skatteobjekter, der kunde anvendes 
til at skaflfe Midler til Veje for Iværksættelsen af de mange 
og vigtige Foretagender, som i en Menneskealder have 
ventet og endnu vente paa deres Løsning; derimod har 
Tinget været nødt til at lade som om de store offentlige 
Foretagender vare det uvedkommende, i ethvert Fald saa 
længe, indtil den virkelige haarde Nød tvang Lagtinget til 

at gøre noget; og da Tinget i Følge sin Praksis ikkehavde 
Pengemidler til Disposition, saa var der ingen anden Udvej 
i saadanne Tilfælde, end at gaa med et Andragende til 
Regeringen om, at der af Statskassens Midler maatte be- 
vilges det fornødne. Selv for ganske smaa Uðgifters Af- 
holdelse paa nogle hundrede Kr. har Lagtinget trolig fulgt 
den Vej, at ansøge om disses Atholdelse af den fælles Stats- 
kasse. 

Under saadanne Forhold arbejder altsaa Færøernes Lag- 
ting og under saadanne Forhold maa det arbejde. Lagtings- 
loven fritager Medlemmerne for finansielt Ansvar, og Ansvar 
for Lovgivningen. Tinget behøver derfor ikke at bekymre 
sig om at have Raadighed over andre Pengemidler end dem, 
der strængt taget ere nødvendige til de kommunale For- 
nødenheder. Naar Befolkningen ikke desmindre knurrer 
over, at de mange saa absolut nødvendige offentlige Fore- 
tagender ikke iværksættes, ja, saa er dette noget, som Lag- 
tinget ikke raader for. Lagtinget havde heller end gerne, 
blot det havde Midler, villet bidrage til alle de mange For- 
nødenheder, men det er jo noget, som maa blive Statens 
Sag. EUer naar der kommer en eller anden ugunstig Lov, 
eller en dansk Lov gøres gældende for Færøerne, som ikke 
passer, som den burde, og Folket derover knurrer mod Lag- 
tinget, som sidder samlet i 2 Maaneder aarlig, og allige- 
vel ikke kan skaffe Beboerne bedre Love, ja, saa kan jo 
Lagtinget vaske sine Hænder og sige, Skylden er ikke her, 
Loven har undergaaet disse og hine Ændringer, siden den 
forlod dette Ting, eller denne Lov har vi aldrig haft fore- 
lagt her i Tinget. Om Folket da i sin Vrede svarer: »Ja, 
hvad have vi saa et Lagting til, saa var det bedre, at slet 
intet Lagting eksisterede,« er det undskyldeligt. 

Hvop ep Ansvaret? 

Men har Lagtinget ikke Ansvaret for Færøemes Ad- 
ministration, hvor er det da? Ja, mon det fulde Ansvar 
egentlig er at finde nogensteds! 

Den, der staar Lagtinget nærmest og den, der har en 
betydelig Indflydelse paa og en virkelig Overhøjhed over 
dets Arbejder, er Amtmanden over Færøerne. Mon Ansvaret 
er der? 

Det kan ikke nægtes, at Amtmanden paa Bekostning 
af de øvrige Lagtingsmedlemmers StiUing er en Slags Over- 
formynder for Institutionen. Han kan ved sin afgørende 
Beslutningsmyndighed i et givet Tilfælde bestemme en fore- 
liggende Sags Udfald, han har som Landets højeste Øvrig- 
hedsperson en mere eller mindre bevidst Indflydelse paa 
Stemningen i Tinget til Fordel for sine Anskuelser, han 
medundertegner sammen med Ordføreren enhver Sag, som 
fra Lagtinget sendes gennem Amtet til Ministeriet, og han 
ledsager Indstillingeme med sine Betænkninger ved deres 
Oversendelse til Ministeriet. Han kan end ydermere stiUe 
en af Lagtinget tagen Beslutning i Bero, og er saaledes i 
sin fulde Ret til at tilbageholde enhver af Lagtinget tagen 
Beslutning, som han finder ikke at være lovlig. Naar det 
derhos erindres, at Regeringen, ganske naturligt, tager et 
berettiget Hensyn til enhver Amtsbetænkning, som ledsager 
de enkelte Lagtingsindstillinger, saa har Amtmanden dog et 
Ansvar, der i mange Tillælde staar betydeligt over Lag- 
tingets; men dog er Færø Amt kun et Led i den færøske 
Lovorganisation, og kan skyde sig ind under, at det har 
været nødvendigt i Stillingen til vedkommende Sager, at 
tage Hensyn til Regeringens formentlige Anskuelser. 

De Lagtingssager, som nedsendes af Amtmanden, blive 
da gjorte til Genstand for Behandling i Justitsministeriet, 
forsaavidi det ikke er Skole- og Kirkesager, der behandles 
i Kultusministeriet. Derved, at de færøske Sager, ikke, saa- 
ledes som Kongerigets ere fordelte paa alle de forskellige 

Ministerier, men særlig sortere under et (to), findes der i 
vedkommende Ministerium altid en Del Lokalkundskab, som 
er af største Betydning ved Bedømmelsen af de mange 
ellers saa ubekendte specielle færøske Interesser. Dette 
medfører tiUige, at man i Justits- og Kultusministeriet tager 
saa vidt muligt berettigede Hensyn til saa vel Lagtingets 
Indstillinger som Amtmandens Betænkninger, men disse 
Ministerier have saa atter at tage Hensyn til Rigs- 
dagens begge Afdelinger, og eventuelt til Finansudvalget. 
Selvfølgelig kan vedkommende Ministerium fuldstændig 
omarbejde en Lagtingssag forinden Forelæggelsen i Rigs- 
dagen, ligesom dette ogsaa kau undlade at forelægge 
Rigsdagen Sagen, og i Stedet for, ledsaget af de gjorte 
Forandringer, sende den tilbage til Lagtinget til fornyet 
Overvejelse og Behandling. Men noget særligt Ansvar kan 
der heller ikke fra Ministeriets Side, uden i enkelte Tilfælde, 
blive Tale om, naar Ministeriet vil tage Hensyn baade til 
Lagtinget og til Rigsdagen. 

Naar saa Sagen endelig kommer til Behandling i Rigs- 
dagen, maa den med det samme betragtes som særlig over- 
givet de færøske Rigsdagsmænd, der i Forholdenes Medfør 
maa indtage en SærstiUing blandt de andre Repræsentanter, 
dannende en særskilt Repræsentation, først og fremmest 
fordi disse haveHensyn at tage og i Virkeligheden 
ikke ere saa frit stillede som de danske Repræsentanter, 

Ser man først hen til den færøske Landstingsmand, da 
vælges han efter andre Regler end hvad Tilfælde er for 
Kongerigets øvrige Landstingsmænd. Efter Grundloven af 
1866 vælger Lagtinget Færøernes Landstingsmand, og naar 
dette er Tilfælde, maa vedkommende Landstingsmand i 
meget høj Grad føle sig bundet til ethvert af Lagtinget ved- 
taget Forslag, der forelægges Rigsdagen. Dette Forhold 
kan vistnok i de fleste Tilfælde anses som en Fordel, men 
kan ikke desmindre i givet Tilfælde være mindre heldigt, 
da det besværliggør en selvstændig Optræden. At denne 
Repræsentation i Landstinget er en meget god Ordning, for 
at .forhindre KoUision mellem Lagtinget og Landstingsman- 

den, er indlysende, men paa samme Tid, som det er Til- 
fælde, yder den ogsaa sit Bidrag til Vedligeholdelsen af 
Færøernes »døde« Politik, til den Politik, som undgaar det 
personlige Ansvar, og som derfor lader en Sags uheldige 
Udfald være sig saa meget som muligt uvedkommende. Da 
Lagtingsmændene kun vælges paa 4 Aar, og der til Lagtinget 
er Valg hvert andet Aar, men Landstingsmanden derimod 
vælges paa 8, kunde der jo nemt tænkes Mulighed for, at 
Stemningen inde paa Lagtinget allerede efter 2 Aars Forløb 
havde forandret sig overfor Landstingsmanden, saaledes at 
Lagtinget let kunde komme til at tage Beslutninger, som 
vare grundforskellige fra Landstingsmandens Anskuelser. Men 
paa Grund af, at han er valgt af Lagtinget, maa han føle 
sig som dettes Repræsentant, og derfor være nødt til desuagtet 
at tage særligt Hensyn til Lagtingets Beslutninger; men der- 
ved bliver han mere bunden, end de andre Landstingsmænd. 

For den færøske Folketingsmand stille Forholdene sig 
paa noget lignende Maade. Ganske vist staar Folketings- 
manden ikke i saa direkte Forbindelse med Lagtinget, som 
Landstingsmanden gør, men i Betragtning af, at Lagtinget 
er Færøernes lokale Repræsentation, saa maa han efter 
Evne søge at hævde denne Repræsentations Autoritet i 
Folketinget. I det hele taget maa begge de færøske Rigs- 
dagsmænds Virksomhed i Rigsdagen væsentlig være den, 
at være Lagtingets Talsmænd. Gaar de udenom dette, det 
vil sige, optræder de med selvstændige Meninger, saa til- 
sidesættes ikke alene Lagtingets Autoritet, men selve Rigs- 
dagen kan derover komme i Vilderede med Hensyn til sin 
Stilling til Sagen, da den ikke besidder den nødvendige 
lokale Kendskab. 

Skal derfor et nogenlunde frugtbart Arbejde foregaa i 
Folketinget, saa maa det færøske Medlem saa meget som 
muligt holde sin personlige Mening tilbage ; men det er dog 
næppe rigtigt, thi derpaa er han ikke valgt. Han er valgt 
paa en anden Maade end Lagtingsmændene ere valgte og 
han staar i og for sig fuldstændig fri af Lagtinget. Han 
behøver strængt taget ikke at tage mere Hensyn til Lag- 

tínget end som enhver anden Rigsdagsmand. Men hvor- 
ledes vilde da Lagtingets StiUing blive, naar dets Forslag 
ikke engang kunde blive anbefalet af Øemes Repræsentant, 
eller hvorledes vilde Folketíngsmandens StiUing blive i saa 
Tilfælde? 

Folketíngsmanden har maaske som Medlem af Lagtinget 
været med til at stemme imod en given Sags Vedtagelse 
der. Samme Sag er alligevel gaaet igennem og er der- 
efter i uforandret Skikkelse forelagt Rigsdagen til Behand- 
ling. I Mellemtiden har Folketingsmanden ikke forandret 
sit Syn paa Sagen, men er maaske snarere blevet bestyrket 
i sin Stemmeafgivnings Rigtíghed. Sagen bringes under 
Debat i Tinget; som Færøernes Repræsentant har vedkom- 
mende Folketingsmand en Pligt tíl at udtale sig og ikke tíl 
det alene, men ogsaa tíl at begrunde Sagens Betydning og 
Vigtighed for hans Valgkreds. Men naar det nu er hans 
Overbevisning, at Loven vil skade mere end gavne, hvad 
skal han saa gribe til? 

Det naturligste kunde tænkes at være, at han allerede 
paa Lagtínget udtalte sig og sagde som saa, at for Gennem- 
førelse i Folketínget af denne Lov, eller for nærværende Lov i 
denne Form kan jeg ikke virke, hvis Lagtinget alligevel vil 
drive den igennem, maa jeg nedlægge mit Mandat. Men 
dette vilde dog næppe være rigtigt, eftersom Folketings- 
manden i Grunden staar fuldt ud uaf hængig af Lagtinget 
og i og for sig efter Forfatningen ikke har noget med dette 
at gøre; anderledes med Landstíngsmanden, han kunde let- 
tere have grebet til en saadan Udvej. Folketingsmanden 
maa lade AflFæren bero, til Sagen Hgger for i Rigsdagen. 
Er han da besluttet paa at opretholde sin Selvstændighed i 
lige saa udstrakt Form, som han saa vel som alle Rigs- 
dagsmænd har Ret til, og paatager sig at modarbejde Lovens 
Gennemførelse, ja da maa Lagtinget føle dette som en virke- 
lig Tilsidesættelse, som det finder sig brøstholdent ved, 
men som dette dog ikke desmindre er fuldstændig afskaaret 
fra at modvirke, hverken for den ene Gang eller for Gen- 
tagelser. Giver Folketíngsmanden derimod Afkald paa sip 

personlige Mening til Fordel for Lagtinget, da er hans 
Repræsentation kun en Skinrepræsentation eller nærmest en 
Uting, idet de Oplysninger og Begrundelser, som Rigsdagen 
er berettiget til at forlange af ham i Sagens Anledning, da 
snarere maa være skikkede til mildest talt vedblivende at 
holde de andre Repræsentanter i Uvidenhed om de virkelige 
Forhold. 

Ligesom Lagtinget og de færøske Rigsdagsmænd paa 
denne Maade kan komme i en saa at sige umulig Stilling 
baade til sig selv indbyrdes som ogsaa til Rigsdag og Re- 
gering, saa er der endnu en anden Side af Repræsentationen, 
der har sine Mærkværdigheder. Og det er de, som frem- 
kom af, at de Bestemmelser, der af Winther m. fl. bleve 
foreslaaede angaaende Lagtingets Myndighed, forandredes 
til kun at omfatte de Bestemmelser som indeholdes i Lag- 
tingslovens § 11. Hertil kom saa endvidere Justitsmin. 
Skr. af 6. Juli 1855, hvori formenes, at »de af Rigsdagen 
vedtagne og af Kongen stadfæstede Love ogsaa ere gæl- 
dende for Færøerne, naar der ikke i Lovene selv findes 
nogen udtrykkelig Bestemmelse om det modsatte.« 

En for Færøprne specielt udgiven Lov kunde næppe efter 
den gældende Regel tænkes gennemført, uden af Lagtinget 
og Rigsdagen i Forening. Det vilde have været en Tilside- 
sættelse af Lagtingets Lokalkundskab, som vilde have vakt 
Opsigt, om Justitsministeren havde forelagt Rigsdagen 
et færøsk Lovforslag uden først at have indhentet Ls^tin- 
gets Belænkning derover. Selv en for Færøerne saa ube- 
tydelig Lov som f. Ex. »Storkjovens Fredning« vilde ikke 
kunne tænkes gennemført paa Rigsdagen, medmindre Lag- 
tinget havde udtalt sin Mening om dens Betimelighed. 

Men en dansk Lov derimod, som bliver forelagt Rigs- 
dagen, den kan, ja raaa betragtes som gældende Lov for 
Færøerne, naar ikke det modsatte udtrykkelig bestemmes, 
uden at det i mindste Maade skal være nødvendigt at høre 
Lagtingets Mening herover, og det endskøndt saadanne 
Love kunne faa en Betydning for det færøske Samfund, som 
saa langt overstiger mange af de specielle Love, Rigsdagen 

ikke mener at burde gennemføre uden ved Lagtingets Bil- 
ligelse. 

I saadanne Tilfælde komme igen de færøske Rigsdags- 
mænd til at indtage en ganske særegen Stilling. Forelægges 
der nemlig Rigsdagen et Lovforslag, som ikke er forsynet 
med den traditionelle Bestemmelse: »Denne Lov gælder 
ikke for Færøerne,« saa skal disse jo til at undersøge, om 
Loven virkelig som antaget, er anvendelig der, eller om den 
slet ikke passer, eller om den muligvis kunde anvendes med 
en Del Modifikationer. Naar det har været anset nødven- 
digt, at Færøerne foruden Repræsentationen i Rigsdagen 
havde en raadgivende Forsamling paa Færøerne, saa ligger 
jo deri, at man ikke har anset Rigsdagsrepræsentationen 
tilstrækkelig; men i disse ofte saare vigtige Tilfælde skal 
den være det; nu skal der ikke spørges om Lagtingets Be- 
tænkning, her formener man det at være Betryggelse nok, 
at der tages Hensyn til, hvad Folketingsmanden og Lands- 
tingsmanden foreslaar eller i videste Forstand, hvad Rege- 
ring og Rigsdag foreslaar. Synes den færøske Repræsen- 
tant, at Loven i foreliggende Skikkelse kan gælde for Fær- 
øerne, saa tager vedkommende Ting og Regeringen alt 
muligt Hensyn dertil, og finder Repræsentanten, at Loven 
ikke passer, saa føjer Tinget og Regeringen ham gærne 
ogsaa i dette Tilfælde og siger : Denne Lov gælder ikke for 
Færøerne. I saadanne Tilfælde kommer jo den færøske 
Folketingsmand og den færøske Landstingsmand at herske 
med omtrent uindskrænket Myndighed over færøsk Lovgiv- 
ning, idet Tinget og ofte ogsaa Regeringen, paa Grund af 
Mangel paa Kundskab, ikke kan øve den nødvendige Kritik. 

At de færøske Repræsentanter i alle den Slags fore- 
kommende Tilfælde indtage en altfor dominerende Stilling 
over for danske Loves Udvidelse til Færøerne, kan der 
næppe tvistes om. Særlig fremtrædende bliver denne Stil- 
ling, naar man erindrer, at Færøerne kun har en.Repræsen- 
tant i hvert Ting. Denne ene Repræsentant faar da i ved- 
kommende Ting en Indflydelse, som i saa mange Tilfælde 
kan faa den allerstørste Indvirkning paa færøske Forhold, 

uden at der, naar Hensyn tages til den færøske Valglov, 
haves synderlig Garanti for at f. Eks. Folketingsmanden repræ- 
senterer Vælgerbefolkningen. Aldeles unaturligt er det der- 
for ikke, at mange af de færøske Vælgere i de færøske 
Rigsdagsmænd se en vovelig Repræsentation. Dette ejen- 
dommelige Syn paa Rigsdagsrepræsentationen har flere 
Gange givet sig Udtryk ved Valgene, særlig ved Folke- 
tingsvalget; thi da har der adskillige Gange været argumen- 
teret med, at den bedste Folketingsmand, som Færøerne 
kunde faa, var den, der bedst forstod sig paa at for- 
hindre slette Anordninger fra at blive gældende for Fær- 
øerne. Det skal dog ikke benægtes, at det, som Befolkningen i 
saa Tilfælde har haft^anken henvendt paa, mere har været 
eventuelle Anordninger vedrørende Skattepaalæg og For- 
tabelse af gamle Rettigheder i Almindelighed, end mindre 
passende nye Love. 

I disse enkelte Tilfælde besidde de færøske Rigsdags- 
mænd et meget stort Ansvar, uden at man dog kan sige, 
at de i andre Tilfælde har nogen bestemmende Indflydelse. 
Deres Stilling bliver en stykkevis Bemyndigelse, saa at der 
vanskelig opnaSis noget sammenhængende hele. Thi har de 
overvejende Indflydelse paa danske Loves Gyldighed eller 
ikke Gyldighed for Færøerne og i den Henseende staa mere 
repræsentative end de andre Medlemmer, saa er de paa den 
anden Side afskaarne fra ved privat Initiativ at stille selv- 
stændige Andragender til Rigsdagen. Det er jo tænkeligt, 
at en færøsk Rigsdagsmand ved et dansk Lovforslags Fore- 
læggelse finder, at dette meget godt kunde være anvendeligt 
for Færøerne, om det blev ledsaget af en særlig speciel 
Tillægslov. Han kan imidlertid ikke indbringe et saadant 
Forslag i Tinget, eftersom Praksis er, at alt, der specielt 
berører Færøerne, skal forebringes Lagtinget. Ved at over- 
veje Sagen nøjere indser maaske Repræsentanten, at ihvorvel 
han føler sig overbevist om, at han vilde have sine Væl- 
geres Bifald ved en saadan TiUægslovs Gennemførelse i 
Rigsdagen, saa finder han dog, at det for nærværende Tid 

vil være umuligt at faa en blot nogenlunde lignende L6v 
gennemført i Lagtinget; og derfor er han nødt til at fore- 
slaa, at Loven ikke skal gælde for Færøerne. 

Paa den anden Side kunne derimod de færøske Repræsen- 
tanter, naar de blot nyde Rigsdagsmedlemmernes Støtte, 
hvad Erfaringen tilfiilde har godtgjort, at de som oftest kunne 
gøre Regning paa, saaledes omforme et af Lagtinget vedtaget 
Lovforslag, at, naar det udkommer som Lov, da ere Lag- 
tingets Hovedpunkter forladte i den Grad, at Forslaget kan 
gøre Krav paa at kaldes en fuldstændig ny Lov, i det 
mindste en anden Lov end den, som Lagtinget vedtog. 

Hvorledes er saa den færøske Rigsdagsmands StiUing 
overfor de specielt danske Sager og sine KoUeger i Tinget? 
Er Repræsentanten en af det færøske Folks Midte udvalgt 
Mand, saa maa hans Interesser i mange Tilfælde være af- 
vigende fra, hvad der ellers med Styrke lægger Beslag paa 
den største Interesse i Rigsdagen. I saa mange Forhold staa 
Færøerne tilbage for det egentlige Danmark, i andre Forhold 
ere Øerne i højeste Grad afvigende, i en ganske enkelt 
Retning kunne Færøerne staa lidt foran; men Repræ- 
sentanten lægger maaske først nu rigtig Mærke til den 
store Forskel, der finder Sted, mellem hvad der maa anses 
nødvendigt at virke for paa Færøerne, og hvad der maa 
anses nødvendigt at arbejde for hernede. 

Drages først Landbolovgivningen frem, da indses det 
snart, at her er omtrent alt Lovfællesskab umuligt. De 
Vanskeligheder, der frembyde sig for Landbruget paa Fær- 
øerne og dets nuværende primitive Tilstand, indbyder i 
højeste Grad til Repræsentationens Støtte, men det kan ikke 
ske ad de samme Veje eller med de samme Midler, som 
det kultiverede, ydedygtige Danmark kan være tjent med. 

Skønt maaske betaget af Interesse for at ophjælpe sin 
Valgkredses Landbrug, maa Repræsentanten dog lade alle 
disse danske Love passere, uden anden Tanke end maaske 
en trist Misundelse over, at dette kan alle de andre Valg- 
kredse drage sig til Nytte uden hans egen. 

For en hel Del Love vedrørende Fiskeri- og Havne- 
forhold vil det samme gøre sig gældende. 

Ser man hen til Kommunikationsvæsenet, ere Afvigel- 
serne der om muligt de allerstørste, idet f. Eks. ingen af alle 
Danmarks Baneanlæg har nogen som helst direkte Betyd- 
ning for Færøerne, og saadan kunde man fortsætte. 

Hvis Færøerne uagtet alle sine mange Ejendomraelig- 
heder dog alligevel grænsede op til en eller flere af de 
andre Valgkredse, hvis de laa f. Eks. mellem Samsø og 
Kallundborg, da vilde Forholdet dog straks blive et ganske 
andet, idet Øerne da ikke saaledes som nu, alene bleve inter- 
esserede i de der igangsatte Foretagender, men at Refor- 
merne ogsaa i større og mindre Grad kom Nabokredseneog 
øvrigeKredse tilgode. ØernesTarvkunde da med enganske 
anden Kompetence og Medinteresserthed blive varetagen af 
Rigsdagen, end hvad nu er muligt. Da vilde tillige de fleste 
Rigsdagsmænd, foruden selve Kredsens Repræsentant, 
have Lokalkundskab, og derigennem besidde Dømmekraft 
om Øernes Forhold, medens denne Kundskab nu fattes 
Rigsdagen og Repræsentanterne som Følge deraf stundum 
ikke kan bedømme de færøske Forhold med meget mere 
Sagkundskab, ehd den blinde bestemmer Farverne. 

For imidlertid at vedligeholde et koUegialt Forhold til 
sine Medrepræsentanter og i Følge sin StiUing som dansk 
Rigsdagsmand, er den færøske Repræsentant opfordret til 
at deltage i Afstemning selv over de Love, hvor der staar : 
»Denne Lov gælder ikke for Færøerne*. Foruden at det 
i og for sig er ret mærkeligt, at en Repræsentant skal med 
sin Stemme kunne virke bestemmende paa en Sags Udfald, 
som hans Valgkreds og hans Valgkreds alene, efter ved- 
kommende Lovforslags egen Ordlyd, ikke skal have det 
mindste med at gøre; saa indtræffier der meget let det 
Tilfælde, at en eller flere af Lovens Hovedbestemmelser 
efter hans Opfatning i særlig Grad viUe passe for Danmarks 
Vedkommende, medens det derimod, hvis en lignende Lov 
skulde gøres gældende for Færøerne, vilde være meget 
urigtigt at anvende saadanne Bestemmelser der. Hvad skal 

saa Repræsentanten gøre? Stemmer han for Loven, vil det 
kunne bebrejdes ham, naar Loven saa maaske kommer til 
Behandling i Lagtinget, og han der foreslaar den ændret, at 
netop disse Punkter har han før ved sin Stemmeafgivning 
villet bibeholde. Undlader han derimod at stemme for 
Loven, viser han en mindre korrekt repræsentativ og koUegial 
Optræden. 

At den færøske Repræsentant i mange Tilfælde ikke 
besidder den fornødne Kundskab til at tage Stand- 
punkt ved Afstemning om mange danske Love vil være 
indlysende; med andre Ord: De færøske Rigsdags- 
mænds Stilling paa Rigsdagen er og maa være en anden 
end de danske Repræsentanters, og Færøernes Repræsen- 
tation paa Rigsdagen derfor ogsaa en ganske anden, end 
de danske Valgkredses Repræsentation ; og for blot endnu 
at nævne en Ting: hvorledes mon en af de øvrige Kredse 
vilde have fundet sig tjent med en saadan Rigsdagsrepræsen- 
tation, selv om den desuden havde et lignende Lagting som 
det færøske? Sæt, at der mødte to Repræsentanter for en 
eller anden af de danske Valgkredse, og at alle de andre 
Rigsdagsmænd vare ligesaa fremmede for denne Kreds som 
de er for Færøerne, mon saa vedkommende Kreds vilde 
kunne sige, at den havde faaet lige Del og Ret i Forfat- 
ningen som de andre Kredse? 

Nu er det dog en Kendsgerning, at de danske Rigs- 
dagsmænd gennemgaaende med den største Velvilje have 
stillet sig overfor færøske Forslag, og saa vidt som muligt 
ladet disse nyde Fremme efter de Ønsker, der have fore- 
ligget fra færøsk Side, men hvorvidt man derved har gjort 
rigtigt eller man har baaret sig forkert ad, det kan Rigs- 
dagen ikke altid dømme om, og ogsaa den maa derfor kunne 
stilles saa vidt muligt ansvarsfri. 

Tager man nu et Overblik over de Faktorer, som have 
medbestemmende Indflydelse paa Færøernes Lovgivning og 
Administration, saa møder vi der: Regeringen, Rigsdagen, 
(derunder de to særlige færøske Rigsdagsrepræsentanter), 
Færø Amt og Lagtinget; men ikke nogen af disse Institu- 

tioner kan paapeges som den, der har Hovedansvaret for, 
at Færøerne i Løbet af de 50 Aar, der ere gaaede siden 
Grundlovens Givelse, ikke have formaaet at følge bedre med 
i Udviklingen, end sket er. Derimod vií man forment- 
lig snarere kunne enes om, at her er der formange Fak- 
torer, der spiller ind, at det vilde være meget mere for- 
nuftigt, at sløjfe i det mindste en af hemævnte Institutioner 
og saa i Stedet for udstyre andre med mere Myndighed; 
man maatte kortsagt gøre Repræsentationen mere praktisk. 



Hvem bøF bære HovedansvaFet? 

At det, der skete i 1816, den Gang Færøernes Lagting 
nedlagdes, var et Misgreb og tillige et Indgreb i Færinger- 
nes urgamle Rettigheder, kan ikke fragaas. Det Brud, 
der den Gang skete paa den historiske Udvikling og 
gammel Landeskik, ved at fratage Befolkningen dens 
tusindaarige Iijdflydelse paa Lov og Ret i Landet og 
overgive den til Embedsmændene, dette store Tab kunde 
ikke blive oprettet, før Øernes Befolkping fik saa vidt 
muligt deres gamle Rettigheder igen, satte i nyt System, 
sammen med al Adgang til fri Udvikling og Kundskabs- 
erhvervelse. — Man har ved at gøre Grundloven gældende 
for Færøerne, ved at give Øerne Repræsentation paa Rigs- 
dagen og ved at genoprette Lagtinget, ment at kunne til- 
bagegive Øernes Administration de gamle demokratiske 
Former, men det er ikke lykkedes. Grundloven har jo i 
visse Retninger haft sin Betydning, men Lagtingsloven var 
saa forfejlet, som den vel kunde være, thi i Stedet for at 
indskrænke, saa stadfæstede den end yderligere Embeds- 
mændenes Autoritet og lammede Folkets Selvfølelse og 
Medansvarlighed, paa samme Tid som Rigsdagsrepræsen- 
tationen ikke har formaaet at athjælpe de Svagheder, der 
klæbede ved Lagtinget. 

I Stedet for at Lagtinget og Rigsdagsrepræsentationen 
skulde have frembragt en demokratisk Udvikling paa Fær- 
øerne, saa har dette saa langt fra været Tilfældet, at man 
vistnok tør sige, at ingen Steder i Riget har Autoritets- 
regimentet udøvet en saa lammende Indflydelse paa Sam- 
fundets Fremgang og Trivsel, som hvad Tilfældet har været 
for Færøernes Vedkommende, og ingen Steder ses der der- 
for tilnærmelsesvis saa ringe Frugter af Forfatningsforandrin- 
gen som paa Færøerne. 

Befolkningen forstod selvfølgelig saa ganske lidt af 
det, der skete omkring 1850, men det har ikke des 
mindre sikkert forsvævet den, at det, der skulde blive 
gjort, det var at tilbagegive Befolkningen dens gamle Lands- 
rettigheder. Man var fuldelig overbevist om, at det, der 
fra dansk Side blev foretaget, var gjort i den bedste Mening 
og maatte bære gode Frugter. Hvad det i Virkeligheden 
gjaldt, har man ikke haft Øjnene saa aabne for. Det, som 
Indbyggernes Interesser hovedsagelig drejede sig om den 
Gang, var Ophævelse af Enevoldshandelen og Genopret- 
telse af Lagtinget; men om der maatte knyttes andre Love 
dertil eller medfølge visse mindre praktiske Betingelser, har 
Folket i sin forventningsfulde Glæde mindre tænkt over. 

At Befolkningen kun har kunnet tænke sig et Lagting 
med saa vidt mulig besluttende Indflydelse fremgaar af, at 
endog Øernes første Landstingsmand har staaet i den For- 
mening med Hensyn til Lagtingets Autoritet — se Side 98. 

At Færingerne ogsaa fra først af har opfattet Rigsdags- 
repræsentationen i Analogi med de Deputationer, de i gamle 
Dage, naar noget af højeste Vigtighed skulde afgøres, plejede 
at sende til Kongen for at forebringe ham Befolkningens 
Ønsker, og at det ved det første Valg gjaldt i særlig Grad 
Lagtinget og Monopolhandelen, er der overvejende Sand- 
synlighed for, medens man derimod sikkert har over- 
set, at Rigsdagen var en Institution, der skulde have den 
afgørende Indflydelse paa Bekostning af det forventede 
Lagtings Rettigheder. Udentvivl blev Niels Winther valgt 
med et saa overvejende stort Stemmetal netop af den Grund. 

Men kun altfor snart tabte Stemningen sig; den gik endog 
i den Grad tilbage, at der ved Valgene i 1866 kun blev 
afgivet 137 St., ja i 1872 ialt kun 57 Stemmer. Folket 
kunde ganske vist senere blive opagiteret en enkelt Gang 
som i 1890, hvor der afgaves 1006 Stemmer, men ikke 
desmindre uden noget maalbevidst Formaal, uden i Virkelig- 
heden at kende Forskel paa Højre eller Venstre ; det fik der- 
imod stadig klarere og klarere Øjnene op for, at hver- 
ken Lagtinget eller Rigsdagsmændene formaaede at tilfreds- 
stille Befolkningens Krav. Utilfredsheden gik over til en 
politisk Ligegyldighed, og al Politik blev opfattet som noget, 
der var den menige Mand uvedkommende. 

Under saadanne Forhold kunde Fremgangen ikke blive 
stor, hvad den heller ikke er. En Lov var der dog, som 
i den for Færøerne saa misopfattede Lovgivningstid blev af 
virkelig Betydning for Øerne, og det var Frihandelsloven af 
1856. At dens Betydning kunde blive i den Grad stor, 
som Tilfældet blev, maa udelukkende tilskrives den uind- 
skrænkedeFrihed, som der efter den blev Øemes Indbyg- 
gere til Del, til at drive økonomisk Erhverv; og det er 
næppe nogen Tvivl underkastet, at hvis Lagtingsloven havde 
givet Indbyggerne en lignende Frihed paa Lovgivningens 
Gmraade som Frihandelsloven gav dem paa det økonomiske 
Omraade, da vilde Situationen paa Færøerne ikke være saa 
beklagelig som den nu er; da vilde der ikke have været 
denne opsigtvækkende Forskel mellem de oflfentlige og de 
private færøske Foretagender, og mellem den store Dyg- 
tighed og Beregning, som Færingerne forstaar at lægge for 
Dagen under Udøvelsen af deres private Dont, og den mærk- 
værdige Kortsynethed, Tilbageholdenhed og Frygtsomhed, 
hvormed de som Lagtingsmænd* ofte behandler de offent- 
lige Lovgivningsarbejder. 

Hvor bør da Hovedansvaret lægges, eller mon det kan 
tænkes lagt noget andet Sted end paa Befolkningen, i Lig- 
hed med hvad Tilfældet er for det egentlige DanmarksVed- 
kommende? Gennem Rigsdagsrepræsentationen kan den 
færøske Befolkning paa langt nær ikke i den Grad udøve sin 

Indflydelse, som den danske Befolkning kan. Alene ved at 
gøre den folkelige Institution paa Øerne (Lagtinget) mere 
selvstændigt, kan Færøernes Indbyggere komme til at nyde 
Ligeberettigelse med Rigets øvrige Indvaanere. 

AUerede af hvad foran er berørt med Hensyn til Repræ- 
sentationen, vil det indrømmes, at Færøerne indtage en Sær- 
stilling. Angaaende denne hersker der et mærkværdigt, om 
end let forklarligt Vildrede, som mærkes, ikke alene hos 
Menigmand, men endog hos Lovgivningens Repræsentanter. 
Snart ser man Øerne betegnede som en Koloni, snart som 
et Biland, snart som et af Danmarks Udlande, eller som en 
Provinds, en Landsdel eller et Amt. 

Det er ikke her Hensigten at forsøge paa at fastslaa 
en af disse Benævnelser som den absolut rigtige eller den 
absolut urigtige; det Vildrede, der desangaaende hersker, 
staar i Samklang med den Ubestemmelighed, hvorpaa den 
egentlige færøske Politik for Øjeblikket befinder sig. 

Færøerne administreres hovedsagelig som et Amt i 
Danmark, men kan man tænke sig Færøerne i fuldt Lov- 
fællesskab med Kongeriget, uden at det vil komme til at 
blive en Uretfærdighed mod Færingerne og upraktisk for 
Kongerigets øvrige Indbyggere eller omvendt? Mon man ad 
den Vej kunde komme ud af den nuværende Ubestemmelighed? 

Heldigvis kan Grundlaget og Principperne i mange Til- 
fælde foregaa i Fællesskab, men Enkelthederne maa som 
oftest dikteres af de forskelligartede Forhold. 

Hvorledes kunde man f Eks. tænke sig, at den danske 
Landbolovgivning, udarbejdet med et højt kultiveret yde- 
dygtigt Landbrug for Øje, kunde gøres direkte anvendelig 
for Færøernes primitive, ekstensivt drevne Faareavl? EUer 
hvorledes mon Færøernes Grandestævnelov, Haugelov eller 
Trølov kunde praktiseres i Danmark? Kunde der tænkes 
en Jagtlov med enslydende Bestemmelser for Danmark og 
Færøerne? Kan der være fælles Bestemmelser forVejanlæg 
i klippefulde, vanskelige Terrænforhold, hvor endnu intet 
Vejvæsen eksisterer, og Vejanlæg over jævn Mark, hvor 
allerede er indført et ordnet Vejnet? Kan — med muligt 

Digitized by VjOOQ lC 



124 

Hensyn til et indirekte Skattevæsen — Toldopsynet paa 
Færøerne ordnes efter de for Danmark gældende Regler. 
Eller kan de gejstlige Anordninger for Færøerne, hvor hver 
Præst betjener 4—7 Kirker, blive de samme som her. 
Eller kunde maaske Færøemes Skydsvæsen gaa op i An- 
ordningerne om Statsbanerne i Danmark? eller Lov om 
Grindefangsten forenes med — ? 

Og dog har man endog i indeværende Rigsdagssamling 
hørt fremsat den Mening, at Færøemes Lovgivning burde 
være fælles med Danmarks. 

En saadan Mening kan selvfølgelig kun tilskrives Mangel 
paa Omtanke for Øernes lokale Forhold og et Ukendskab 
til den allerede eksisterende særlige færøske Lovgivning, 
indeholdende et Par hundrede specielle færøske Love og 
Anordninger, foruden de paa Øerne endnu efter Chr. den 
5tes norske Lov gældende Bestemmelser. 

Hvis blot Omstændighederne havde tilladt et saadant 
Lovfællesskab, hvis et saadant kunde have virket saa natur- 
ligt, at det blev fremmende og ikke hæmmende for Udvik- 
lingen, saa vilde der ikke have været Tale om andet end, 
at Kongerigets Statsborgere paa Færøerne med Glæde havde 
søgt at tilegne sig alle de mangeGoder, som det egentligeDan- 
marks Lovgivning tilbyder Undersaatterne nede i Kongeriget. 

Men Naturen og Forholdene har her sat Skranker, som 
Færingerne selv med deres bedste Vilje ikke kan overskride. 
Skaberen selv har her været den største Separatist, idet 
han lagde Færøernes Valgkreds saa Qernt fra Danmark, at 
alt Naboskab, naar Hensyn skal tages til en af de øvrige 
Valgkredses direkte og indirekte Fordel af dens omliggende 
Nabokredsers Udvikling, f. Eks. med Hensyn til Jærnbane- 
anlæg, Markeder, Undervisningsanstalter o. s. v., blev umuligt- 
Selv et Jernbaneanlæg i Thy eller Vendsyssel, der dog lig- 
ger nærmest, eller et Havneanlæg for Millioner Kroner paa 
samme Sted, har ligesaa lidt direkte paaviselig økonomisk 
Interesse for Færingerne som en paa Færøerne anlagt Baade- 
anløbsplads til 50 Kr. har for Thyboerne. 

Men det gælder ikke Afstanden alene. Ulemperne deraf 

kan med en stærk Vilje og store Pengemidler til en vis 
Grad gøres mindre; men selv i de lokale Forhold har Na- 
turen i højeste Grad optraađt separerende. Blot ved at se 
hen til Klippeøernes afsondrede Beliggenhed, udsatte for 
Nordatlanterhavets stormende og sludfulde Klima, og Øboer- 
nes strænge Kamp med Elementerne og en barsk og 
karrig Natur, vil man ikke kunne lukke Øjnene for, at 
Færingerne ere henviste til at leve deres Liv under ganske 
andre Betingelser end deres danske Medborgere. Heller 
ikke bør der hverken fra dansk eller færøsk Side ses bort 
fra, at Øernes egne Indbyggere danne en særlig liUe Gren 
af den nordiske Stamme, som Danmark ved Omstændig- 
hedernes Tilskikkelse har faaet til Opgave ikke alene at 
bevare for sig, men ogsaa for Norden. Der maa sørges for, 
at det ikke skal kunne bebrejdes Danmark, at det ikke har 
forstaaet at værdsætte de nordiske Ejendommeligheder, som 
Færingerne trods ublide Kaar i tusind Aar have bevaret, 
og det maa ikke kunne bebrejdes Færingerne, at de ikke 
have haft Mod til at gøre Danmark opmærksom paa, at ogsaa 
paa dette Omraade ere Hensyn at tage med Henblik paa 
en særlig Lovordning, som har meget større Betydning for 
Danmark — saalænge dette sætter Pris paa nordisk Folke- 
lighed og finder en Ære i at bevare og udvikle nordisk 
Kultur — , end om Kongeriget tæller 15,000 egentlig dansk- 
talende Indbyggere mer eller mindre. Fri Ret for færøsk 
Sprog og færøsk Folkelighed maa vÆ&re Færingerne tilladt 
paa Færøerne; det er et nordisk Retfærdskrav, som Dan- 
mark, om nødvendigt med særlige Anordninger bør besky tte ; 
Færingerne have bidraget deres liUe Skferv til Belysning af 
Nordens Historie og Bevarelse af nordisk Folkelighed; de 
maa kunne fortjene den lille Tak derfor, at de faa Lov til 
at bevare videre og udvikle videre, hvad de endnu have i 
Behold. 

Men hvis man nu indrømmer, at der overvejende maa 
herske særlige Lovbestemmelser for disse særlige Forhold, 
saa kan der dog maaske siges, at Finansforholdet behøver 
ikke at være saa delt som det nu er. Det kunde maaske 

være meget rigtigere, at særlige Indtægter og Udgifter 
vedr€>rende Færøerne fordeltes paa de forskellige Ministerier 
i Lighed med hvad Tilfældet er i de andre Kredse. 

Rent overfladisk set vilde Færøerne absolut vinde ved 
i dette Tilfælde at opnaa samme Ret som de andre Valg- 
kredse. Ti da vilde al Tale om de store Udgifter til Fær- 
øeme forstumme; der var da ingen, der i saa Tilfælde vilde 
give sig til at undersøge eller regne ud, hvormeget Fær- 
øerne gav i Underskud, ligesaa lidt som man nu kunde 
tænke sig, at se et saadant Underskudsregnskab offentlig- 
gjort fra en af de fattigste jydske Valgkredse. Som Følge 
af en saadan forandret finansiel StiIHng vilde da de færøske 
Rigsdagsmænd med ganske anden Styrke i Rigsdagen kunne 
fremsætte Krav omTiIskud tilFærøernes Valgkreds. Rigsdagen 
kunde umuligt have undslaaet sig for at bevilge store Summer 
til Havneanlæg, til Fyrvæsenet, til Vejvæsenet, hvilket sidste 
maatte træde i Stedet for andre Kredsers Jernbanevæsen, 
til Dampskibsforbindelsen, til Landbrugets og Fiskeriernes 
Fremme, til Gejstligheden, Postvæsenet o. s v., thi paa alle 
disse Omraader staar Færøernes Valgkreds saa langt tilbage 
med offentlige BeviUinger i Forhold til Beboernes Trang, 
at de vægtigste Argumenter fra de færøske Repræsentanters 
Side kunde føres i Marken. 

Hvis nu Rigsdagen gik ind paa ved en saadan Om- 
ordning at bringe Færøernes Valgkreds, som har været i 
højeste Grad forsømt siden 1851 — der ses i dette Tilfælde 
bort fra den forudgangne Tid — saa vidt muligt i jævn 
StiUing med de andre Kredse, saa var det ganske naturligt, 
om Rigsdagen samtídig besluttede, at saa maatte ogsaa Ind- 
tægterne af Færøerne bringes højere op, saa maatte ogsaa 
alle Statsskatter af Færøerne baade direkte og indirekte 
gennemføres efter det fælles Princip og den fælles Lov- 
ordning. Men alene en Toldordning for Færøerne efter de 
andre Valgkredsers Fælleslov vilde međføre, at Netto- 
indtægten af den færøske Told kun blev en forsvindende 
ringe Sum, fordi Udgifterne ved en saadan Ordning enten 

vilde være altopslugende eller Opsynet for lidt eflfektivt. Da 
Formues- og Ejendomsforholdene paa Færøerne og Danmark 
ikke ere de samme, vilde en fælles Skattelov for direkte 
Skatter vanskelig blive retfærdig og næppe give den for- 
ventede Indtægt. 

Desuden er det temmelig sikkert, at en saadan ny 
Skatteordning, baseret paa stor Udskrivning og fælles Skatte- 
væsen, vilde blive mødt med stor Uvilje fra Befolkningens 
Side; man vilde have paastaaet, at en saadan Skattebyrde 
kunde Færøerne ikke bære. 

Men at Rigsdagen uden at sikre sig en forholdsvis 
øget Indtægt af Færøerne vilde bevilge alt til disse store 
Udgifter er mer end tvivlsomt. 

Det vilde formentlig heller ikke være heldigt for Ind- 
byggerne. 

Men selv om det blev gennemført, at saavel Statens 
Indtægter som Udgifter overførtes paa de respektive Mini- 
sterier, og der indførtes fælles Skatteanordning, og der fore- 
toges de nødvendige Arbejder for at bringe Færøerne frem 
i samme sociale Stilling som de andre Kredse, saa vilde 
en saadan Udvikling eller en saadan Støtte for Færingernes 
økonomiske og kulturelle Livsbetingelser utvivlsomt blive 
kostbarere end hvad der var nødvendigt, hvis man tog det 
rigtige Hensyn til de for Danmark og Færøerne afvigende 
Forhold. 

Det er en kendt Sag, at Statsadministration i Alminde- 
lighed er en dyr Administration, og gælder dette for 
almindelige hjemlige Forhold, hvor meget mere kost- 
bare maatte saa ikke alle Statsforetagender blive, naar de 
skulde udføres fra de mange forskellige Ministerier, som 
stod i saa mange Retninger omtrent ukendte overfor 
Lokaliteterne paa de fjærntliggende Færøer. De enkelte 
Eksempler, der allerede haves, ere formentlig tydelige Be- 
viser for, hvor vanskeligt det er for Staten at operere 
med Finanser under saa ukendte Forhold. 

Saameget vil vistnok indrømmes fra alle Sider, at Lag- 
tinget er en Institution, som ikke kan undværes, og da der 
efter den nugældende Praksis ingen Skattebestemmelser bliver 

fastslaaet for Færøerne uden efter Lagtingets Indstilling, 
saa vil det vistnok være vanskeligt, for ikke at sige umuligt, 
at formaa dette Ting til at foreslaa større direkte eller indi- 
rekte Skatteudskrivning af Beboerne, medmindre Lagtinget 
selv kunde bestemme, hvorledes disseMidler igen kom Be- 
folkningen tilgode, da Lagtinget i andet Fald vilde komme 
i en ganske umulig Stilling overfor Befolkningen. 

Fra Grundlovens Givelse og Monopolhandelens Op- 
hævelse og lige til Nutiden er der ikke foregaaet nogen 
egentlig ny Udskrivning af Statsskatter fra Færøerne ; thi den 
Gang som nu bestod Statens Indtægter af Færøerne i visse 
Landskyldsindtægter, Retssportier og tivisse Indtægter m. v. 
Staten fik dog ved Lov af 30. Marts 1892 en Indtægt i 
Form af Told paa Spiritus, hvilket imidlertid ansaas sora 
Kompensation for den ved samme Lov ophævede Fisketiende 
og Skibes Erlæggelse af Læsteafgift.^) Ved Hvalloven af 
1902 tilfaldt hele den deraf følgende Skatteindtægt Færøerne. 

Regeringen og Rigsdagen har saaledes indskrænket sig 
til med Hensyn til Færøernes Skattevæsen at indtage en 
mere passiv Stilling, i det væsentlige henholdende sig til det 
gamle Forhold fra Tiden før Grundlovens Ikrafttræden ; dog 
ere Bevillingsmyndighederne en Gang gíiaede ind paa en 
Overenskomst med Lagtinget, og en anden Gang har baade 
Regering og Rigsdag med særdeles Velvilje stiUet en ny Skat 
til Færøernes fuldstændige Disposition. 

Lagtinget gik med Hehsyn . til Spiritusafgiften endel 
videre end Beviilingsmyndighederne, idet det foreslog, at 
naar de af Staten paatagne LMgifter til Afløsning af 
Tienden og Læsteafgiften vare fradragne Indtægten af Spi- 
ritustolden, skulde Merindtægten henlægges til en »sær- 
ligKasse,« der skulde bestyres af Lagtinget, »oghvis Midler 
vilde være at anvende i '^almennyttige Øjemed« efter Regler, 
der efter Forslag af Lagtinget vilde være at fastsætte ved 
kongelig Anordning.t Ønskeligheden af Oprettelse af en 
«ærlig Kasse for Færøeme er desforuden flere Gange komne 



») Rigsdagstidende 1891-92. 

Digitized by VjOOQ lC 



129 

til Orde i Lagtinget, uden at Sagen dog har været bragt 
videre. 

Ligesom et ubestemt Forhold er uheldigt paa den al- 
mindelige Lovgivnings Omraade, saa er det det om muligt 
endnu mere, hvor det gælder Midlernes Tilvejebringelse, idet 
den ene stadig vil synes, at den anden ofrer for lidt for 
sin Parts Vedkommende. 

Der bør fastsættes et Princip, som i alle almindelige 
Tilfælde vil være at følge. Man maa komme derhen, at 
Lagtinget under Regeringens Kontrol faar Selvbestemmelses- 
ret over alle særlige Afgifter af Færøerne, baade de nu- 
værende og de, der paalægges i Fremtiden. 

Før dette er fastslaaet, kan man ikke vente, at Lag- 
tinget skal vedtage nye Skatteudskrivninger paa Færøerne. 
Man forestille sig, at et Lagting har vedtaget, at der skal 
ske et Skattepaalæg for Øerne, som tilsammen i direkte og 
indirekte Skatter udgør et Beløb af 50—100,000 Kr.s Til- 
læg udover de nuværende Skatter. Den Stiiling, Lagtings- 
mændene efter en saadan Forsamlings Udløb vilde komme 
til at staa i overfor deres Vælgere, vilde være aldeles uhold^ 
bar, eftersom Repræsentanterne ikke paa nogen Maade kunde 
garantere Lagtingsvælgerne, at de udskrevne Skatter i Form 
af oflFentlige Foretagender kom dem igen tilgode. 

Sikkert bærer dette usikre Forhold sin Del af Skylden 
for, at Færøernes Lagting aldrig for Alvor har set sig om 
efter Midler til at dække Øernes Fornødenheder, og derfor 
haves der ogsaa det Særsyn, at de færøske Statsindtægter 
kun ere stegne ganske ubetydeligt i Løbet af de sidste 
halvthundrede Aar. Det har saaledes sin Interesse at lægge 
Mærke til, at medens Danmarks Indtægt af Færøerne i 
1830—31 beregnedes til 28,000 Kr.*), udgjorde den 
i 1840-41 ca. 28,000 Kr/) 

- 1850—51 - 20,000 — *) 

- 1860—61 - 26,000 -♦*) 

*) Netto, d. e. beregnet Overskud af Monopolhandelen. 
♦♦) Tallene efter Monopolhandelens Ophævelse (1856) udviser Brutto- 
indtægten. 

i 1869-70 ca. 40,000 Kr. 

- 1880—81 - 50,000 — 

- 1890-91 - 61,000 — 

- 1895—96 - 40,000 — 

- 1900-01 - 52,000 — 

Her viser sig saaledes et Misforhold, som ikke i nogen 
Maade staar i Forhold til Øernes forøgede Folkemængde 
eller den stigende Nationalformue. 

Vil man her gøre en Sammenligning med Island, da 
viser det sig, at Statskassens Bruttoindtægter af Island 
i 1850—51 udgjorde ca. 56,000 Kr. 

- 1861—62 — - 80,000 — 

- 1869—70 — - 100,000 — 

hvilket altsaa har udvist en Indtægt, svarende til en Sum 
kun lidt mer end dobbelt saa stor som Færøernes, og med 
en Stigning ogsaa i nær Overensstemmelse med Færøernes 
for samme Tidsrum. 

Skatteforholdet for Aaret 1869—70 viser, at den Gang 
svaredes der for Islands Vedkommende en Statsskat af ca. 
1,50 pr. Individ, for Færøernes Vedkommende derimod en 
Skat af ca. 4 Kr. Individ, beregnet efter Befolkningsantallet. 

Ser man derefter hen til det samme Forhold fra den 
Tid Altinget overtog Ledelsen af det islandske Finans- 
væsen ^i 1876, da viser det sig, at medens Islands egen 
Indtægt den Gang udgjorde 243,047 Kr.*), er den nu om- 
trent 6 Gange fordoblet, idet den for Finansperioden 
1902—1903 er budgetteret til 1,415.400 Kr., hvad der ud- 
gør en Statsskat af omtrent 8,80 Kr. pr. Individ. 

For Færøernes Vedkommende er Forholdet derimod 
dette, at den egentlige Statsindtægt fra i 1876 at være 
ca. 40,000 Kr. kun er steget til 52,000 Kr. i 1901, og at den 
egentlige Statsskat her endog er gaaet tilbage i Forhold 
til Befolkningens tilvækst, da den i sidstnævnte Aar kun 
udgør omtrentlig 3,50 Kr. pr. Individ. 

Selv om man hertil vilde beregne visse uegentlige 
Statsskatter, som sortere under Lagtinget, vilde i alt Fald 



♦) For Aarene 1876-77. DigitizedbyGoOglc 

ikke samtlige færøske Skatter uđvise nogensomhelst Stig- 
ning (beregnet pr. Individ i Tidsrummet fira 1870 til 1901), 
medens Island derimod i samme Tidsrum møder op med 
en 6 Gange fordoblet Indtægt. Skulde Færøernes Statsskat 
være steget i samme Forhold som Islands, saa vilde den nu 
have naaet en Sum af ca. 300,000 Kr., idet Færøerne 
i Begyndelsen af det her omhandlede Tidsrum svarede 
næsten eií 3 Gange saa stor Skat (forholdsvis) til Staten 
som Island. Der er al Sandsynlighed fof, at hvis Fær- 
øernes Statsskat fra dette Standpunkt var steget i et Forhold 
analogt med Islandsj og NB. disse Skatter vare blevne an- 
vendte til paa en fornuftig Maade at gøre Landets Ind- 
tægtskilder saa indbringende som muligt for Indbyggerne, 
da viMe disse formentlig med Lethed kunne have baaret 
en saadan Skat, ja, uden Tvivl meget bedre, end om de nu 
pludselig skulde faa en Tillægsskat paa 50—100,000! Kr. 

Vilde man derimod begynde med det samme Udgangs- 
punkt, som de islandske Statsskatter stod paa i 1876, 
hvor de svaredes med en Sum af ca. 1,50 Kr. pr. Individ, og 
i Lighed med, hvad sket er for Islands Vedkommende fordoble 
denne Sum omtrent 6 Gange, og saaledes sætte den nuværende 
Statsskat for Færøernes Vedkommende til 8,80 pr. Individ, 
fremkom derved en Sum af ca. 140,000 Kr.s Indtægt.. 

Der er ingen Tvivl om, at en saadan Sum, paalagt med 
en Gang, nu vilde blive altfor trykkende, samtidig som den dog 
ikke paa nogen Maade kunde forslaa til Dækning af alle de 
mange Krav, der nu paa Grund af forrige Tiders Forsømmelse 
maa melde sig med stærkere og stærkere Fordringer Aar for 
Aar. Hvis derimod Staten, foruden hvad Øerne kunde ofre 
selv, i Lighed med, hvad den gjorde for Islands Vedkom- 
mende, vilde yde i ethvert Fald foreløbig en vis Sum aarlig, 
selv om den ikke blev større end det nuværende Underskutí, 
da er det utvivlsomt, at baade finansielt som rent 
erhvervsmæssigt set, vilde det være det heldigste for 
Statskassen og virke mest ansporende for Øerne om disse 
fik en meie selvstændig finansiej Stilling end nu er Tilfældet. 

Vil man nu sammenligne Statsindtægterne med Stat^- 

9* 

udgifterne af Færøerne i de foran anførte Aar, da udviser 
disse særlig i Henhold til de paa Justitsministeríet opførte 
Udgifter at fra 1829 til 1843 have Øeme givet et Netto- 
overskud af 28,000 Kr. aarlig 

i 1850 et Overskud af 17,000 Kr. 

- 1860 - — - 7,500 — 
. 1870 - — - 15,500 — 

- 1877 balancerer Udgifter og Indtægter 

- 1880 er et Underskud af 27,000 Kr. 

- 1890 - - — - 27,000 — •) 

- 1901 - - — - 94,000 — •) 

Det fremgaar heraf, at nævnte Tiđsrum falder i to 
Perioder, fra 1829 til 1877 har Staten Overskud af Øerne, 
men derefter begynder i 1880 et Underskud paa 27,000 Kr., 
hvilket i 1901 er naaet op i den betydelige Sum af 94,000 
Kr. Det maa dog erindres, at den for det sidste Aar anførte 
høje Sum for største Delen skyldes de med Inspektionsskibet 
forbundne Omkostninger ved Ophold i de færøske Farvande, 
idet denne Post paa Finansloven staar opført med 60,000 
Kr. aarlig. 

Alt i alt viser det sig, at Udgifterne til Færøerne er 
stigende Aar for Aar, uden at Indtægterne synderlig forøges 
og uden at — hvad der er det mest nedslaaende — Ind- 
byggerne derfor erholde gunstige Eksistensbetingelser. 

Den gamle Tilstand kan ikke vedvare, den har 
allerede varet mindst 50 Aar for længe, der maa nu endelig 
tages fat for Alvor, men først og sidst maa der fra selve 
Færingernes Side vises, at det er Alvor, og dette kan kun 
ske derved, at de faaf et større Ansvar, med andre Ord, 
mere Selvstændighed til at styre deres egne Anliggender. 

At et saadant Forslag ikke nu vil vinde absolut 
Bifald fra alle Sider paa Færøerne, er ikke unaturligt. 



*j Kultusministeriets Udgifter medregnede. 

Da det vilde udkræve eo læogere Tid, eod Forfattereo for Øje- 
blikket raader over, til at udgive eo fuldt nøjagtig Belysoiog at det 
íinaosielle Forhold mellem Daomark og Færøeroe fra 1829—1901, gør 
disse og forao aoførte Tal ikke Krav paa absolut Nøjagtighed, men ere 
«0 i Almindelighed skitseret Oversigt. 

Paa lignende Maade, som der arbejdedes imod, at Færin- 
gerne i sin Tid skulde faa Frihandel i Stedet for den »fader- 
lige« Enevolds Monopolhandel, vil det ogsaa gaa, naar der 
skal blive Tale om at give Øerne et friere Selvstyre i 
íinansiel Henseende. Aarsagsforholdene ere ogsaa nær de 
samme. Ved Monopolhandelen var man saa velsignet 
fri for noget Ansvar for, hvordan Forsyningen med Køb- 
mandsvarer var i Landet, og man havde, naar ikke alt gik 
efter Ønske, saa udmærket Lejlighed til at klage over 
Forholdene og skyde Skylden paa andre, fordi alting var 
i en saa slet Forfatning. 

Det har man ogsaa al ønskelig Anledning til nu, naar 
Staten er betroet Omsorgen for det fælles Bedste; man 
mener sig at være saa udmærket berettiget til at kaste 
Skylden nover paa Staten, at den ikke har sørget saa godt for 
Befolkningen, som den burde. Den Befolkning, som lever 
sit tarvelige Liv paa Færøernes umilde Klippekyster, er sær- 
Ug siden 1816 bleven saa afvant med Selvtillid i offentlige 
Anliggender, at nogle nu vilde betragte det som Færøernes 
visse Ruin, om de først og fremmest skulde tage Ansvaret 
paa sig selv. 

Fra dansk Side vil der maaske ogsaa enkeltvis rejses Ind- 
vendinger imod en udvidet færøsk Selvstændighed. Man har 
desværre ikke altid saa let ved at fatte, at man bør ind- 
rømme andre at kunne nyde de Goder, som man sætter saa 
megen Pris paa selv. Nu er det desforuden saa, at man 
ikke ser rigtigere, end at Færinger nyde de samme politiske 
Statsgoder, som andre danske Statsborgere gør. Men deri 
tager man meget fejl. Ikke desmindre er det ikke saa 
mærkeligt, at der ses saaledes paa Forholdene. AUerede 
Barfod fremdrog det i 1850 paa Rigsdagen, at der vilde 
blive sagt: >Nu har I jo faaet 2 Repræsentanter her ind 
paa Rigsdagen og er blevet ligestiUet med os andre, hvad 
vil I saa mere, eller hvad har I saa at klage over.« Men 
det er netop det, der ikke er blevet Tilfælde; Færingeme 
er ikke ved sin Rigsdagsrepræsentation blevet ligestiUede 
med de andre, thi paa Grund af Afstanden og andre For- 

skelligheder opnaas ikke den Vekselvirkning og Medinteres- 
serthed, som er fuldstændig nødvendig til Genneinførelsen 
af et jevnt fremadskridende Udviklingsarbejde. 



Lagtingsloven regnes i snævrere Forstand som Færøernes 
Grundlov*); men som saadan er den i Forhold til Rigets 
almindelige Grundlov i højeste Grad udemokratisk. 

Færingerne have derfor ganske naturlig ikke fundet 
sig vel tjente med Lagtingsloven, og utallige Gange er der 
af Lagtingets egne Medlemmer indbragt Forslag i Tinget 
om en Forandring af Lagtingsloven i mere frisindet Retning. 

Dog er det ikke lykkedes at føre noget saadant For- 
slag til Lov. Som allerede tidligere paapeget, undres man 
ikke saa meget derover, naar der ses hen til den afhængige 
Tilstand, en stor Del af Lagtingsmændene efter den gæl- 
dende Orden maa indtage, hvilket ogsaa bekræftes ved Ud- 
talelser i Tinget, se bl. a. Lagtingsmand Schrøters Bemærk- 
ning i Lagtingsberetningen 1880 Side 100. 

Forslagene have været mer eller mindre yderliggaaende. 
Det videst rækkende er det af Lagtingsmand Schrøter i 
1884**) stillede Forslag til Forandring i Lagtingsloven, der 
bl. a. gik ud paa: 

1. At Tinget kun bestaar af folkevalgte Medlemmer og 
altsaa vælger sin egen Formand og Viceformand. 

2. At Amtmanden overværer Tingets Forhandlinger som 
kongelig Kommissarius og som saadan tager Ordet 
saa ofte han vil. 

3. At Lagtinget bliver berettiget til at affordre samtlige 
herværende Embedsmænd deres Erklæringer over Sager, 
som Tinget behandler, naar det finder saadant ønske- 
ligt eller nødvendigt. 

♦) Se Lagtingsberetningcn 1880 Side 99. 

**) Forslag om Forandring i Lagtingsloven var allerede den Gang 14 
Aar gammelt. 

4. At Afskrifter af de Erklæringer, der maatte afgives 

ov€r Lovforslag eller andre Sager, efter at de ere ind- 

stiUede til Regeringen, fremlægges i Lagtingets næste 

Samling. 

6. At Lagtinget, om fornødent ved en Grundlovsforandring, 

erholder Ret til at indstille Forslag til Love, til hvilke 

af Lovgivningsmagtens Faktorer det finder hensigts- 

mæssigst, enten til Regering eller Rigsdag. 

Foreliggende Forslag er bygget paa det samme Prin- 

cip, som i 1851 — 53 blev forfægtet af Folketingsmand 

Winther, og er stilet henimod dels at gøre Tinget fuldt ud 

folkeligt ved Udeladelse af selvvalgte Embedsmænd, og at 

overdrage Tinget en større Selvstændinghed, ved Valg af 

egen Formand, og med Adgang til Erkyndigelse om Embeds- 

mændenes Erklæringer. Endvidere har Schrøter desuden i 

den Retning foreslaaet noget nyt, nemlig, at det skulde staa 

Lagtinget frit for at indstille Lovforslag til Regering eller 

Rigsdag*). 

At Schrøter ved dette Punkts IndstiUing har haft Is- 
lands Alting for Øje, fi-emgaar saavel af Indholdet som af 
hans Udtalelser i Tinget**). 

Schrøters ovennævnte Forslag i 1884 genoptoges 
tildels igen af Lagtingsmand, Sysselmand Effersø i en Hen- 
stifling til Lagtin^et i 1890, og ved Lagtingslovens Behand- 
ling i Samlingen 1902 blev det af flere Medlemmer stærkt 
betonet som en absolut Nødvendighed, at bringe Lagtings- 
loven mere i Overensstemmelse med demokratiske og selv- 
stændige Principper. 

Det fremgaar af anførte, at der lige fra den Tid, Lag- 
tingsloven var til Behandling første Gang paa Rigsdagen i 
1851, og til den sidste Gang blev behandlet paa Lagtinget 
i Fjor, saa har den af Winther, Tscherning, Jespersen m. 



*) Paa Rigsdagen i 1857 findes paavist Hensigtsmæssigheden af at over- 
lade mere lokale færøske Sagers Ordning til Lagtinget og Justitsmini- 
steríet, sie bl. a. Rigsdagstidenden 1857 angaaende Justitsministerens For- 
slag vedrørende Gríndefangsten paa Færøeme. 
**) Se Lagtingsberetningcn 1884 Side 76. 

fl. forfægtede virkelig folkelige RepræseQtationstanke stadig 
i Aarenes Løb paa ny fundet Udtryk snart veđ foreslaaede 
Ændringer fra en og snart fra en anden af Lagtingets Medlem- 
mer, ligesom ogsaa Utilfredsheden med Lagtinget ude hos Be- 
folkningen, som Følge af at Lagtinget i sin nuværende 
bundne StiUing ikke i nogen Grad har formaaet at opfylde 
de Forventninger, som fra Folkets Side stiUedes tíl det, 
stadig har været stígende. 

Det er i denne Forbindelse værdt at tænke tílbage paa, 
hvad aUerede Grundtvig udtalte paa Rigsdagen i 1850 under 
Behandlingen af Lov om Rigsdagsvalgene for Færøerne, den 
Gang han gjorde gældende, at han ikke kunde indse, hvor- 
ledes baade en hjemlig Repræsentatíon for Færingerne og 
en Repræsentatíon paa Rigsdagen kunde arbejde sammen. 

Den ene af de to Faktorer maa for Eftertiden i lokale 
Sager blive den underordnede, og den anden maa tage 
Hovedledelsen og Ansvaret. 

Og at denne ene Faktor, der baade maa tage Hoved- 
ledelsen og bære Ansvaret, ikke bliver de to Mænd, som 
Færingerne med mer eUer mindre Tilfældighed sender ned 
tíl Rigsdagen, men at det derimod bliver de 18 eUer 20 
Mand, som Indbyggerne ved lokale Valg sende tU Thors- 
havn for at danne Lagtinget, det maa uden Tvivl forekomme 
aUe og enhver at bUve det naturligste, og det, der bedst 
kan bidrage tíl Landets Bedste. 

I Betragtning af Færøernes af Naturen afgrænsede Be- 
liggenhed, Øemes særHge lokale Forhold og Befolkningens 
EjendommeUgheder og Traditíoner, og i Henhold tíl de fra 
færøsk frisindet Side siden 1846 gentagne Gange fremsatte 
Ønsker, maa følgende Hovedpunkter anses heldige for Ord- 
ningen af Øernes nuværende Politík: 

1. Lagtinget bestaar af folkevalgte Medlemmer og vælger 
sin egen Formand og Næstformand. 

2. Regeringens Ombudsmand (Repræsentant) liar Ret til 
at deltage i Tingets Forhandlinger, dog uden Stemme- 
ret, med mindre han er valgt Medlem. 



Digitized by VjOOQ lC 



137 

Ingen Lov maa gøres gælđenđe for Færøernes særlige 

Forhold, forinden den i sin Helhed er vedtaget af 

Lagtinget. 

Lagtinget kan indstiUe Lovforslag til Regeringens di- 

rekte Sanktion. 

Lagtinget har under Regeringens Kontrol BeviUings- 

myndighed over Færøernes særlige Finanser. 

